Ali Waheed Massala Balainugannan Ninmumun Isthiunaafah Hushahalhaifi - Vaguthu\nކުރީގެ ޓޫރިޒަމް މިނިސްޓަރު އަލީ ވަހީދުގެ ޕާސްޕޯޓް ހިފަހައްޓަން ކްރިމިނަލް ކޯޓުން ކުރިން ނެރުނު އަމުރު އެ ކޯޓުން ބާތިލް ކުރުމުން އެ އަމުރު އިސްތިއުނާފް ކުރުމަށް ހައި ކޯޓަށް ހުށަހެޅުމުން އެ މައްސަލަ ބަލައިނުގަންނަން ހައި ކޯޓުގެ ރަޖިސްޓްރާ ނިންމެވި ނިންމެވުމުން އެ ކޯޓުގެ ފަނޑިޔާރުންގެ މަޖިލީހުގައި އިސްތިއުނާފް ކުރަން ދައުލަތުން ހުށަހަޅައިފިއެވެ.\nރާއްޖޭގައި ފުރަތަމަ ފަހަރަށް ވުޒާރާގައި މަސައްކަތް ކުރާ މުވައްޒަފުންތަކަކަށް ޖިންސީ ފުރައްސާރަ އާއި ގޯނާ ކުރި ކަމުގެ ތުހުމަތުގައި ވަޒީރަކު މަގާމުން ވަކިކޮށް ޖިންސީ ކުށްތަކުގެ ބޮޑެތި ދައުވާތަކެއް އުފުލާފައިވަނިކޮށް އަލީ ވަހީދު ފުރާވަޑައިގެން ދިޔައީ މިދިޔަ މަހުގެ ނުވަ ވަނަ ދުވަހުގެ ހަވީރުގެ ވަގުތެއްގައެވެ. އޭނާ ވަޑައިގެންނެވީ ތުރުކީއަށެވެ.\nއަލީ ވަހީދުގެ ޕާސްޕޯޓް ހިފެހެއްޓި އަމުރު ބާތިލްކޮށް ފުރުމުގެ ހުއްދަ ދިން އަމުރު އިސްތިއުނާފް ކުރަން ހައި ކޯޓަށް ދައުލަތުން ހުށަހެޅުއްވީ ވެސް އަލީ ވަހީދު ފުރާވަޑައިގެން ދިޔަ ފަހުންނެވެ. އެ މައްސަލަ ބަލައިނުގަންނަން ހައި ކޯޓުގެ ރަޖިސްޓްރާ ނިންމެވިއެވެ.\nހައި ކޯޓުގެ އޮފިޝަލަކު ކަށަވަރު ކޮށްދެއްވި ގޮތުގައި ދައުލަތުގެ ފަރާތުން ޕްރޮސެކިއުޓާ ޖެނެރަލްގެ އޮފީހުން ރަޖިސްޓްރާގެ ނިންމެވުމުން ހައި ކޯޓުގެ ފަނޑިޔާރުންގެ މަޖިލީހަށް ހުށަހަޅުއްވާފައިވެއެވެ. އެކަމަކު އިސްތިއުނާފްގެ މައްސަލަ ބަލައިގަތުމާ މެދު އަދި ގޮތެއް ނުނިންމަވާ ކަމަށް އޭނާ ވިދާޅުވިއެވެ.\nއަލީ ވަހީދުގެ މައްޗަށް ކުރި ޝަރީއަތުގެ އަޑުއެހުންތައް ގެންދިޔައީ ސިއްރު ބައްދަލުވުންތަކެއްގެ ގޮތުގައެވެ. އޭނާގެ ޕާސްޕޯޓް ހިފެހެއްޓި އަމުރު ބާތިލް ކޮށް ފުރުމުގެ ހުއްދަދީ އަމުރު ނެރުނު އަޑުއެހުމަކީ ވެސް ސިއްރުން ގެންދިޔަ އަޑުއެހުމެކެވެ.\nއެހެން ވިޔަސް ކްރިމިނަލް ކޯޓުން ކުރި ހުކުމުގެ ލިޔުމެއް މީސް މީޑިއާއަށް ލީކުވެ ދައުރުވާން ފެށިއެވެ. އެ ލިޔުމުގައި ފުރަތަމަ އޮތީ ވެސް އަލީ ވަހީދު ފުރުވާލުމުގެ ހުއްދައަށް އެދުނީ ދައުލަތުން ކަމުގައެވެ. އެކަމަކު ޕްރޮސެކިއުޓާ ޖެނެރަލްގެ އޮފީހުން މި ކަން ދޮގުކުރައްވައި ވިދާޅުވީ ދައުލަތުން ވަކާލާތު ކުރެއްވީ އަލީ ވަހީދު ފުރާވަޑައިގެންފިނަމަ ފިލައިގެން ދާނެ ކަމަށް ބަލައެވެ. އަދި ކްރިމިނަލް ކޯޓުން ވެސް ވިދާޅުވަނީ އެއީ ލިޔުމުގެ ކުށެއް ކަމުގައެވެ.


Nafiz (Chica) Ge Dheelathi Ehee Nadehlla Raiyyithunnah ނާފިޒް (ޗިކާ)ގެ ދީލަތި އެހީ ނަޑެއްލާ ރައްޔިތުންނަށް – Huvadhoo News Nafiz (Chica) Ge Dheelathi Ehee Nadehlla Raiyyithunnah Huvadhoo News\nނާފިޒް (ޗިކާ)ގެ ދީލަތި އެހީ ނަޑެއްލާ ރައްޔިތުންނަށް\nއިބްރާހިމް ނާފިޒް (ޗިކާ)\nކޮވިޑް19 ގެ ގިނަ ކޭސްތަކެއް ފެނި މޮނިޓަރިންގް ހާލަތަށް ގދ.ނަޑައްލާ ދިއުމުން ރަށުގެ ޙާލަތު ބެއްލެވުމަށް ފަހު އިބްރާހިމް ނާފިޒް (ޗިކާ)ގެ ދީލަތި އެހީއެ ރަށުގެ ރައްޔިތުންނަށް ފޯރުކޮށްދޭން ފަށައިފިއެވެ.\nރަށަށް ދިމާވާ ކޮންމެ ދަތިކަމެއްގައި އެހީތެރިވާ ރަށުގެ ޒުވާނެއް ކަމަށްވާ ޗިކާ “ހުވަދޫ ނިއުސް” އަށް މައުލޫމާތު ދެއްވަމުން ވިދާޅުވީ ނަޑެއްލާގެ މުޖްތަމައު ތެރެއިން ކޯވިޑް19 ކޭސް ތަކެއް ފެނުމާއިއެކެ، ވަކިވަކި ފަރުދުންނަށް ގުޅައި ރަށުގެ ހާލަތު އޮޅުންފިލުވަމުން ގެންދާކަމަށާއި ރަށުގެ ރައްޔިތުންނަށް މިދަތި ދަނޑިވަޅުގައި އެހީވުމަށް މަސައްކަތް ކުރަމުން އަންނަ ކަމަށްވެސް ޗިކާ ވިދާޅުވިއެވެ.\nކޮވިޑް-19 ގެ ގިނަ ކޭސް ތަކެއް ފެނިފައިވާ ނަޑެއްލާގެ ހުރިހާ ގެއަކަށް ކާޑުގެ ބާވަތް ތަކުގެ ތެރޭގައި ހިމެނޭ ފުށް، ހަނޑޫ، ހަކުރު ހަދިޔާ ކުރުމަށް ޗިކާ ދަނީ ތައްޔާރުވަމުންނެވެ. މީގެ އިތުރުން ރަށުގެ ކޮންމެ ގެއަކަށް މޭވާގެ ބާވަތް ތަކެއް ހަދިޔާކުރުމަށްވެސް ޗިކާ ދަނީ މަސައްކަތްކުރަމުނެވެ.\nއިތުރަށް މަޢުލޫމާތު ދެއްވަމުން ޗިކާ ވިދާޅުވީ ރަށުގެ ކޮންމެ ގެއަކަށް ކާޑުގެ ބާވަތަކުން ފަސް ކިލޯ ހަދިޔާ ކުރެވޭނެހެން ތަކެތި މިހާރު ބޯޓަށް އަރުވާފައިވާނެ ކަމަށާއި، އެހެން ކަމުން ބޯޓު ނަޑެއްލާއަށް ދެވުނުހާ އަވަހަށް ރަށުގެ ރައްޔިތުންނަށް ތަކެތި ހަދިޔާ ކުރެވޭނެކަމަށްވެސް ޗިކާ ވިދާޅުވިއެވެ.\nމީގެ އިތުރުން ޗިކާ ވިދާޅުވީ ރަށަށް ދިމާ ވެފައިވާ ދަތި ޙާލަތަކީ ކަންބޮޑު ވާންޖެހޭ ކަމަށް ކަމަށާއި މިއަދު ރައްޔިތުންގެ ޒަރޫރީ ކަންކަމުގައި އުފުލާން ދަތި އިޙުސާސް ކުރެވޭ ކަމަށްވެސް ޗިކާ ވިދާޅުވިއެވެ.\nނަޑެއްލާގެ ރަށުތެރެއަށް ބަލި ފެތުރި ގިނަ ބަޔަކު ކޮވިޑް19 އަށް ފައްސިވަމުންދާއިރު އިއްޔެވެސް އެރަށުން ވަނީ 59 ފަރާތެއް ކޮވިޑަށް ފައްސިވެފައި ވާއިރު މިއަދު ވަނީ3ފަރާތެއް ކޮވިޑް19 އަށް ފައްސިވެފައެވެ.\nކޯވިޑް19 އިބްރާހިމް ނާފިޒް (ޗިކާ) ގދ.ނަޑައްލާ\nވަރަށްވެސްް ހެޔޮޮ އަމަލެއްް. ޝުކުރިއްޔާ


ކުމުންދޫގެ ބައެއް ތަންތަން ރައީސް ސޯލިހުގެ ދެކަނބަނލުން ބައްލަވާލައްވައިފި | Atoll News\nކުމުންދޫގެ ބައެއް ތަންތަން ރައީސް ސޯލިހުގެ ދެކަނބަނލުން ބައްލަވާލައްވައިފި\nޝާއިޢުކުރީ: މުޙައްމަދު އަފްރާޙް ޖުލައި 17, 2021, 19:05\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިހް އަދި އަނބިކަނބަލުން ފަޒްނާ އަޙްމަދު ހދ. ކުމުންދޫ ޞިއްޙީ މަރުކަޒަށާއި ސްކޫލަށް ޒިޔާރަތްކުރައްވައި އެ ތަންތަނުގެ ޙާލަތު ބައްލަވާ ލައްވައިފި އެވެ.\nރައީސްގެ ދެކަނބަނލުންގެ މި ޒިޔާރަތުގައި އެ ތަންތަނުގެ ޙާލަތު ވަނީ ބައްލަވާ ލައްވާފަ އެވެ.\nމި ތަންތަންތަނުގެ އިތުރުން ރައީސުލްޖުމްހޫރިއްޔާގެ ދެ ކަނބަލުން ވަނީ އެރަށުގެ ފެނާ ނަރުދަމާގެ މަސައްކަތް ކުރިޔަށްދާ ސަރަޙައްދަށް ޒިޔާރަތްކުރައްވައި އެ މަސައްކަތް ކުރިޔަށްދާ ގޮތް ވެސް ބައްލަވާލައްވާފަ އެވެ. އަދި ކުމުންދޫ ކުޅީ ސަރަޙައްދަށް ވެސް ޒިޔާރަތްކުރައްވައި އެ ސަރަޙައްދު ވެސް ބައްލަވާ ލައްވާފައި ވެއެވެ.\nރައީސުލްޖުމްހޫރިއްޔާގެ ދެކަނބަލުން ކުމުންދޫ ސްކޫލަށް ޒިޔާރަތްކުރައްވައި ސްކޫލްގެ ޙާލަތު ބައްލަވާލައްވާފައި ވާއިރު، އެ ސްކޫލުގެ ޖާގައިގެ ދަތިކަން ޙައްލުކުރުމަށް އިމާރާތްކުރާ 12 ކްލާސްރޫމްގެ މަޝްރޫޢު މިހާރު އޮތީ ޕްރީ ޓެންޑަރިންގ މަރުޙަލާގަ އެވެ.\nކުމުންދޫ ފެނާއި ނަރުދަމާ ނިޒާމު ޤާއިމުކުރުމުގެ ޢަމަލީ މަސައްކަތުގެ މިހާރު ކުރިޔަށްދަނީ ވޯޓަރ ނެޓްވާރކްގެ މަސައްކަތާއި އާރު.އޯ ބިލްޑިންގ ގެ މަސައްކަތެވެ.\nރައީސުލްޖުމްހޫރިއްޔާގެ ދެކަނބަލުން މިހާރު ކުމުންދޫއަށް ކުރައްވަމުން މިގެންދަވާ ދަތުރުފުޅަކީ ހދ. އަތޮޅުގެ3ރަށަކަށް ކުރައްވާ ދަތުރުފުޅުގެ ދެވަނަ މަންޒިލެވެ.\nމި ދަތުރުފުޅުގައި ފުރަތަމަ މަންޒިލަކީ ކުޅުދުއްފުށި ސިޓީއެވެ. އަދި، ކުމުންދޫއަށްފަހު ރައީސުލްޖުމްހޫރިއްޔާގެ ދެކަނބަލުން ހދ. ހަނިމާދޫއަށް ވަޑައިގެންނެވުމަށް ވަނީ ހަމަޖެހިފަ އެވެ.\nރައީސުލްޖުމްހޫރިއްޔާގެ ދެކަނބަލުންގެ އަރިހުގައި ބައެއް ވުޒާރާތަކުގެ ވަޒީރުންނާއި، ރައީސުލްޖުމްހޫރިއްޔާގެ އޮފީހާއި، ދަޢުލަތުގެ ބައެއް އިދާރާތަކުގެ އިސްވެރިންގެ ވަފްދެއް މިދަތުރުފުޅުގައި ބައިވެރިވެވަޑައިގަންނަވަ އެވެ.\nޚިޔާލު 1 on "ކުމުންދޫގެ ބައެއް ތަންތަން ރައީސް ސޯލިހުގެ ދެކަނބަނލުން ބައްލަވާލައްވައިފި"\nHum | ޖުލައި 17, 2021 at 19:26 |\nThiulhenee hanimaadhoo indiyahah vihkaalan thikahala nulafaareyvun misarukaarun kuranee dhivehirayyithunnah kihinethoa hahdhavan thiulhuhvanee ajaibu fahehnuvaane


ވާނަން އުމުރަށް( 3) – Esfiya\nވާނަން އުމުރަށް( 3)\n“އައިލީން އަހަރެމެން މިކުރާ ކަންތަކުގައި ބައިވެރިވާން ބޭނުން ނުވާ ކަމަށް ވާނަމަ ކިޔަވަން މާލެ ދާން ވީ ނުން….. ”\nކޮޓަރީގެ ދޮރު ހުޅުވާފައި އެތެރެއަށް ވަދެގެން އައި ހާޝިމް ހިނިތުން ވުމާއި އެކު ވާހަކަ ދެއްކުމުން އައިލީން އަނގަޔަށް ގޮތެއް ހަދާލި އެވެ. ވާނީ ވެސް އެހެން ނޫން ހެއްޔެވެ؟ ލަދެއް ބިރެއް ނެތި އޭނާގެ ހަފާ ކަމުން މިއޮތް ހުރިހާ ދުވަހު އުޅެމުން އައި އިރު މި ހަތަރު ފާރު އެތެރޭގައި އޭނަ އާއި އަނގައިން ބުނެލާނެ މަޚްލޫޤެއް ނުވެއެވެ. ކިތަންމެ ކަންބޮޑުވި ނަމަވެސް އައިލީން ބޭނުން ވީ މާލެ ދިއުމަށެވެ. މިއީ ފާފަވެރި ދިރިއުޅުން މިންޖު ވުމަށް ޓަކައި އެވެ. ފަން އިސްތަށިގަނޑެއް ލިބިފައި ވީ ނަމަވެސް އައިލީން ގެ އިސްތަށިގަނޑު އޮތީ ކޮނޑާއި ހަމައަށް ކޮށާ ލާފައި އެވެ. އެހެން ނަމަވެސް އައިލީން ފާޙާނާއާއި ދިމާއަށް ހިނގައި ގަތީ ހާޝިމް ގެ އެ ވަޙްޝީ ނަޒަރުން ސަލާމަތް ވުމަށް ޓަކައި އެވެ. ހާޝިމް ކޮޓަރިން ނުނިކުންނާނެ ކަން އެނގުމުން އައިލީން އޭނާ މާލެ ދާނެ ކަމަށް ބުނެފައި މާލެ ގޮސް ކަންތައް ކުރާނެ ގޮތް ބޮލުގައި ރާވާލީ އަންނަން އުޅޭ ކޮޅިގަނޑުގެ ހިލަމެއް ވެސް ނުވާ ޙާލު ގައެވެ.\nޝައްފާން ގޭތެރެއަށް ވަދެގެން ދިޔައީ ޝަހާދަތް އިނގިލީގައި ތަޅުދަނޑި އަޅުވައިލާގެން ހުރެ އަނބުރަމުން ނެވެ. ސިޓިންރޫމް ގެ ދެކުނު ކަނުގައި އިންނަ ސިޑިން އަރައިގެން އޭނާގެ ކޮޓަރި އާއި ދިމާއަށް މިސްރާބު ޖެހި ވަގުތު ޝައްފާން ގެ ލޮލުގައި އަޅައިގަތީ ހުހަށް ހުންނަ ކޮޓަރި ސާފު ކުރުމުގައި އަވަދިނެތި އުޅެމުން ދިޔަ ސަމާ އެވެ. ޝައްފާން ހަނދާން ހުންނަން ފެށީސުރެ އޭނާގެ މަންމަ އެއް ނުހުރެއެވެ. މަންމަ ކޮބާތޯ ސުވާލު ކުރި ނަމަވެސް ބައްޕަގެ ފަރާތުން އެއްވެސް ޖަވާބެއް ނުލިބެއެވެ. ކައްކާ ކާންދީ ގޭތެރޭގައި ކުރަން ޖެހޭ ހުރިހާ ކަމެއް ކޮށް ހަދަނީ ސަމާ އެވެ. “ދައްތާ! ކިހިނެއް ވެގެން މިހާރު މިތަން ސާފު ތިކުރަނީ؟” މިހައި ދުވަސް ވެފައި ވާ އިރު ވެސް ބައްޕަ ބުނެފައި އޮންނަނީ ބޭނުން ނުކުރާ ކޮޓަރިތަށް ސާފު ނުކުރުމަށެވެ. “ނޭނގެ ކިހިނެށް ވެގެން ކަމެއް؟ ބައްޕަ މިއަދު އައިސް އެދުނީ މި ކޮޓަރި ސާފު ކޮށްލާ ދިނުމަށް އެހެންވެ މިއުޅެނީ….. ޝައްފާން ކާން ދާން ވީ ނުން؟” އަބަދެކޭ އެއްގޮތަށް ސަމާ އެދުނީ ޝައްފާން ގާތުގައި ކާން ދިއުމަށެވެ. “އަދި މާ އަވަސް…..ތަންކޮޅެއް ފަސްކޮށްލާފައި ކާނީ….ގެނޭ މަތި ފޮހާލައި ދޭނަން” ޝައްފާން ކިތަންމެ ބަނޑުހައި ވެފައި ހުރި ނަމަވެސް އޭނާ ބޭނުންވީ ސަމާ އަށް އެހީތެރިކަމެއް ފޯރުކޮށްދެވޭތޯ އެވެ.\nމަންމަ އާއި ބައްޕަ ހިތުގައި ޖެހި ދެރަވާ ފަދަ ގޮތަކަށް އުޅެން ބޭނުން ނުވި ނަމަވެސް އަރްޔަން އަށް އެގޮތަށް އަމަލު ބެހެއްޓެނީ ހިތަށް ހިތްހަމަޖެހުން ލިބި ހިތާމަތައް މަތިން ކުޑަ ހިނދުކޮޅަކަށް ނަމަވެސް ހަނދާން ނެތިގެން ދާތީ އެވެ. ކޮޓަރީގައި ހުރި ކިންގް ސައިޒުގެ އެނދުގައި އޮތް އިރު އަރްޔަން ގެ ނަޒަރު ހުއްޓާލައިގެން އޮތީ އެނބުރެމުން ދިޔަ ފަންކާ އަށެވެ. ކުޑަ އިރުކޮޅެއް ފަހުން އަރްޔަން ނޭވާއަށް އުނދަގޫވެ މުޅި ގައި ހިރުވަން ފެށި އެވެ. ބައެއް ފަހަރު މޫނުމައްޗަށް އަނދިރި ވާހެން ވެސް ހީވެއެވެ. ނަމަވެސް އަރްޔަން ހުރީ ކެތްތެރިކަން އިސްކުރަން ނިންމާގެން ކަހަލަ އެވެ. އެ ހާލުގައި ވެސް އޭނާ އެތަނުން ތެދުވެ އެހީ ހޯދުމުގެ ވިސްނުމެއް ނެތް ކަހަލަ އެވެ. ކެތްތެރިކަން ކޮޅުން ލުމުން ކަންނޭނގެ އެވެ. އަރްޔަން ތެދުވެ އެނދުގެ އެއްފަރާތުގައި ހުރި ސައިޑް ކަބަޑު ގެ ވަތްގަނޑު ދަމާ ލުމަށް ފަހު ކުޑަ ޕެކެޓު ތަކެއް ނަގައި އަނގަޔަށް އަޅަން ފެށި އެވެ. އިސާހިތަކު ދެން ފެނުނީ އަރްޔަން އެނދުމައްޗަށް ދެމުނު ތަނެވެ.\nއިރު ފެނުން ތޮޅެލި ހިތްގައިމު މަންޒަރަށް ގެއްލި ހުސްވެފައި އިން އައިލީން ގެ ހިޔާލުތަށް ގުޅިފައިވަނީ މިސްރާބެއް އަޒުމެއް ބޭނުމެއް ނެތް އޭނާގެ ހަޔާތާއި މެދުގައެވެ. ކުޑައިރު އޭނާ ވެސް އެހެން ކުދިންނެކޭ އެއްފަދައިން އުފާވެރި ދިރިއުޅުމެއްގެ ހުވަފެން ދެކުނެވެ. ނަމަވެސް ބޮޑު ވަމުން އައިސް ފުރާ ފުރިހަމަ ވީއިރު މިއަދު އޭނާގެ އުއްމީދުތަށް ވެފައި ވަނީ ބިލާހަކަށެވެ. ހިޔާލުތަކުގެ ކަނޑުގެ ތެރޭގައި ފީނަމުން ދިޔަ އައިލީން އަށް ހޭވެރިކަމެއް ވީ ބައެއްގެ ހުނުމުގެ އަޑު ކަންފަތުގައި ޖެހުމުންނެވެ. “ބަލާބަލަ… އެއިނީ އެއްކަލަ ހަވަރު ތުންފުހި… ލަދެއް ވެސް ނުގަނޭތަ ބޭރު ތެރެއަށް ނިކުމެގެން އުޅޭކަން ؟” ކިތަންމެ ހިތުގައި ޖެހުނު ނަމަވެސް މީހުންނާއި ދިމާއަށް ރައްދު ދީ އުޅުމަކީ އައިލީން ގެ އާދައަކަށް ނުވުމުން އައިލީން މިސްރާބު ޖެހީ އެތަނުން ދުރަށް ދިއުމަށެވެ. “ހައްހައްހައްހާ…..މަންޖޭ ލަދުން ތަ؟ ނޫނީ ގަޑި ޖެހެން ވާއިރަށް ފަރިވާން ތަ ތި ދަނީ.؟” އިވުމުން ދިޔަ އަޑުތަކަކަށް ބީރު ކަންފަތެއް ދީގެން ހުރެ ހިނގަމުން ދިޔަ އައިލީން ވަނީ ހަދާނެ ގޮތް ހުސްވެ ހަތަރު އުދަރެސް ފެނުޖެހިފައެވެ.\nއިރުގެ ރަން ދޯދިތަކުން ލޮލަށް އުނދަގޫ ވާން ފެށުމުން ކަންނެތް ގޮތަކަށް ތެދުވެ އަރްޔަން ލޯ ހުޅުވާލި އެވެ. އެއަށްފަހު ވަށައިގެން ވާ މާހައުލަށް ނަޒަރު ހިންގައި ލިއެވެ. އާނއެކެވެ. އޭނާގެ މަގުސަދު ހާސިލު ކުރުމުގައި މިއަދު ވެސް ނާކާމިޔާބު ވެއްޖެ އެވެ. އުމުރުން އެންމެއަހަރުގައި 18 އަހަރުގައި ވެސް އަރްޔަން ފެންނަނީ 19 ނުވަތަ 20 އަހަރުގެ ޒުވާނެއްގެ ގޮތުގައި އެވެ. ރީތި ވަރަކަށް ދިގު ކޮށްލާފައި ހުރި އިސްތަށި ގަނޑު ހޭވިފައި ވީއިރު ފެންނަ ކޮންމެ އަންހެން ކުއްޖަކު ފިދާވާނެކަން ގައިމެވެ. އިރުކޮޅަކު އިސްތަށިގަނޑާއި ކުޅެން އިނުމަށް ފަހު އަރްޔަން ފޯނު ނަގައި ސްކްރީނަށް ބަލާލުމާއެކު އަރްޔަން ގެ ދެލޯ ބޮޑުވެގެން ދިޔައެވެ. އާނއެކެވެ. މިއަދަކީ އޭ ލެވެލް އިމްތިހާނުގެ ނަތީޖާ ދައްކާ ދުވަހެވެ. ގަޑިން 407ވެފައި ހުރި އިރު ނަތީޖާ ބަލައި ދާން އޮތީ 8 ޖަހާއިރު އެވެ. އެނދުމަތިން ތެދުވެ އަރްޔަން ދުއްވައި ގަތީ ފާޚާނާ އާއި ދިމާއަށެވެ. ހެނދުނުގެ ނާސްތާ ތައްޔާރު ކުރުމަށް ފަހު އަރްޔަން ގެ ހަބަރެއް ނުވުމުން ބަލަން އައި އާޒިމާ ދެފަރާތަށް ބޯ ހޫރުވާލީ ދުވެފައި ފާޙާނާއަށް ވަދުނު އަރްޔަން ފެނިފައެވެ. އަރްޔަން އަށް ގޮވާލުމަށް ފަހު އަވަސް ކުރުމަށް ބުނެފައި އާޒިމާ މިސްރާބު ޖެހީ އައިދާން އޮފީސް އަށް ދާން ތައްޔާރު ވަމުން ދިޔަ އައިދާން ގެ ގާތަށެވެ.\nމާލެ ދިއުމަށްޓަކައި ވާން ޖެހޭ ތައްޔާރީތަށް ވަމުން ދިޔަ އައިލީން ގެ ސިނކުޑީގައި ރަސްކަން ކުރަމުން ދިޔައީ އޭނާގެ ޙަޔާތައް އަންނާނެ ބަދަލުތަކެވެ. ކޮންމެ ހާލެއްގައި ވެސް އޭނާގެ ބޭނުމަކީ ކިޔަވައިގެން ރަނގަޅު ނަތީޖާއެއް ހޯދައި އަމިއްލަ ފައި މައްޗަށް ތެދުވުމެވެ. “ކޮންމެހެން ޙިޔާލީ ފޮލާ ކައްކާނެ ކަމެއް ނެތް… އަވަސްކޮށްގެން ނިކުމޭ ސައި ހަދަން މަ މިހާރު ބަނޑަށް މަރުވަނީ މިއޮށް” ދޮރުމަތީގައި ހުއްޓި ހުރި މަންމަ ގެ އަޑަށް އައިލީން ދިޔައީ ސިހިގެން ނެވެ. ފުރަން ކިތަންމެ ބައިވަރު ތައްޔާރުކުރަން ހުރި ނަމަވެސް މަންމަ ބަނޑުހައި ހޫނުކަން މަތީ ބެހެއްޓުމަކީ އައިލީންގެ ހިތަށް ކެތް ވާވަރު ކަމެއް ނޫނެވެ. އެކަން ސާބިތުކޮށް ދެނީ ކުރަން ހުރި މަސައްކަތް މަޑުޖައްސާލުމަށް ބަދިގެޔާ ދިމާއަށް ހިނގައި ގަތުމުން ނެވެ.\n“ދަރިފުޅު ކޮބާ މިއަދު ވެސް ލަސްވީނުން……..މިހާރު ތިއޮއް ގަޑި ޖެހެނީ….. މަންމަ ވެސް މިހާރު އެއިނީ ތައްޔާރު ވެގެން ” ކާކޮޓަރީގެ ދޮރުން ވަދެގެން އައި އަރްޔަން ފެނުމުން އައިދާން ބުނެލި އެވެ.” ޑޭޑް ސޮރީ… އެކަމް ސައިބޯ ގެންދާ ދެން ވަގުތެއް ނެތެއްނު….7 ގަޑި 50 ވެއްޖެ…. ” އަރްޔަން އަތުކުރީ ގައި އޮތް އެންމެ ފަހުގެ ސްމާޓް ގަޑިއަށް ބަލާލަމުން ބުނެލި އެވެ.” އުހޫން……. ސައިނުބޮއި ނުވާނެ ސްކޫލަށް ދާކަށް… ކޮފީ ތަށި އެކަނި ނަމަވެސް ބޯލައިގެން ދާން ހިނގާ އަވަހަށް.. ” މަންމަ ގެ ބަހަށް ކިޔަމަންތެރި ވާ ކުޑަކުއްޖެއް ފަދައިން ކޮފީ ތަށި ނަގައި ބޯލުމަށް ފަހު އަރްޔަން މިސްރާބު ޖެހީ އަވަހަށް ނަތީޖާ ބަލާ ދިއުމަށެވެ.\n” އައްސަލާމު އަލައިކުމް ” ބޭރުން މީހަކު ސަލާމް ގޮވާލި އަޑު އިވުމުން އައިލީން ސިޓިންރޫމް ތެރެއަށް ނަޒަރު ހިންގައި ލިއެވެ. އެއާއެކު ފެނުނީ ހާޝިމް ގޮސް ބޭރުގައި ހުރި މީހާ އާއި ސަލާމް ކޮށްލުމަށް ފަހު އެތެރެއަށް ވަނުމަށް ތަން ދެއްކި ތަނެވެ.” އައިލީން އާދެ ބަލަ ފިނި އެއްޗެއް ހިފައިގެން.. ” ހާޝިމް ގެ އަޑު އެހެން ދުވަސް ދުވަހާ ޚިލާފަށް މަޑެވެ. އާއްމު ގޮތެއްގައި ހަޅޭއް ލަވާފައި ނޫނީ އެއްވެސް މީހަކަށް އައިލީން ކައިރީގައި ކަމަކު ކިޔޭ ކަމަކަށް ނުވެއެވެ. ޖޫސް ތައްޓަކާއި ފެން ތައްޓެއް ތަބަކަށް ލައިގެން ގޮސް އެ ފިރިހެން މީހާ ކުރިމަތީގައި ހުރި ކުޑަ މޭޒުމަތީގައި ބަހައްޓާފައި ދާން އެނބުރުނު ވަގުތު ހާޝިމް އެދުނީ އެތާގައި އިށީނދެ ލުމަށެވެ. “މީ….ޝަހީދު.. އަހަރެންގެ ވަރަށް ގާތް ރައްޓެއްސެއް މިއީ…..އައިލީން މާލެ ގޮސް ހުންނަނީ އޭގައި އެހެން ވީމާ ދެން އެންމެ ރަނގަޅު ދިޔަޔަސް..” ހާޝިމް އޭނާ ދައްކަން ބޭނުންވާ ވާހަކަ ދައްކަމުން ދިޔައިރު ވެސް އައިލީން އިނީ ޝަހީދު ގެ ބެލުން ތަކުން އުނދަގޫ ވެފައި އެވެ.\nހެނދުނުގެ ނާސްތާ ތައްޔާރު ކުރި އައިލީން ނާސްތާ ކުރުމުގެ ހިޔާލެއް ހުރި ހެނެއް ހިޔެއް ނުވެއެވެ. އަވަސްކޮށްގެން އޭނާ ދިޔައީ ފުރުމުގެ ކުރިން ފެންވަރާ ތާޒާ ބެލުމަށެވެ.\n“އުއްމީދު ކުރި ވަރަށް ވުރެ ދެން ނަތީޖާ ރަނގަޅު ތާ ދޯ.. ” ނަތީޖާ ހިފައިގެން ސްކޫލް އިން ނުކުންނަމުން ޝައްފާން އަރްޔަން އަށް ދޯ ދިނެވެ.”މާ ބޮޑަށް ވެސް ރަނގަޅު….. ޝާއްޓެ ދެން ކޮން ދާއިރާ އަކުން ކުރިއަށް ދާން ތި ވިސްނަނީ…ހަމަ ޕައިލޮޓް އަކަށް ތަ؟ނޫނީ އިންޖިނޭރިއަރ އަކަށް ތަ؟” އަރްޔަން ކާރު ކައިރީގައި މަޑުކޮއްލަމުން ޝައްފާން އަށް ބަލާލި އެވެ. ޝައްފާން އަކީ ކުޑައިރު ސުރެ ވެސް ޕައިލޮޓް އަކަށް ވުމުގެ ހުވަފެން ދެކެމުން އައި ކުއްޖެކެވެ. އިރުކޮޅަކު ވިސްނަން ހުރުމަށްފަހު ޝައްފާން ދިން ޖަވާބު ވެގެން ދިޔައީ އަރްޔަން އުންމީދު ކުރި ފަދަ ޖަވާބަކަށް ނޫންކަން އަރްޔަން ގެ މޫނުމައްޗަށް އަރާ ފައިބަމުން ދިޔަ ކުލަތަކުން ވެސް ހެކި ދެއެވެ.\nAlhugadaki Kurin vxx writer eh\nAvaha Vhk submit kohlan ulheni hadhaagen aslu alhugadu pic laan hadhaan nethuni\nLove u all writers\nދީނީ ލޯބި October 27, 2015


Health Ministry ge hingun Aslam aa havaalu kurahvaifi\nހެލްތު މިނިސްޓްރީ ހިންގުން އަސްލަމާ ހަވާލު ކުރައްވައިފި\nކޮވިޑް-19 އާ ގުޅިގެން ރާއްޖެއަށް ބޭނުންވެފައިވާ ވެންޓިލޭޓަރުތަކެއް ގަތުމުގައި ބޮޑެތި ގޯސްތަކެއް ހަދާފައިވާ ކަމަށް އޮޑިޓު ރިޕޯޓަކުން ހާމަކުރުމާ ގުޅިގެން، ހެލްތު މިނިސްޓަރު އަބްދުﷲ އަމީން އަމިއްލަފުޅަށް މަސައްކަތުން ދުރަށް ވަޑައިގެންފައިވާއިރު، އެ މިނިސްޓްރީގެ ހިންގުން ވަގުތީ ގޮތުން ހައުސިން މިނިސްޓަރު މުހައްމަދު އަސްލަމާ ހަވާލު ކުރައްވައިފި އެވެ.\nކޮވިޑް-19 އާއި ގުޅިގެން ހެލްތް މިނިސްޓްރީން ކުރި ހަރަދުގެ ކޮމްޕްލަޔަންސް އޮޑިޓެއް ހަދާ އެ އޮޑިޓާ ގުޅޭ ގޮތުން އޮޑިޓަރު ޖެެނެރަލް އާންމު ކުރެއްވި ރިޕޯޓުގައި އެ މިނިސްޓްރީން ހިޔާނާތަށް މަގުފަހިވާ ގޮތަށް މަސައްކަތްކޮށްފައިވާ ކަމަށް ވަނީ ވިދާޅުވެފަ އެވެ.\nއެކަމާ ގުޅިގެން، މިނިސްޓަރު އަމީން ސޮއި ކުރައްވައި، ރައީސް ސޯލިހަށް އިއްޔެ ފޮނުއްވި ސިޓީއެއްގައި ވިދާޅުވީ އެ ރިޕޯޓާ ގުޅިގެން ކަމާ ގުޅޭ މުއައްސަސާތަކުން މައްސަލަ ތަހުގީގުކޮށް ގޮތެއް ނިންމަންދެން ނުވަތަ ރައީސް ވަކި ގޮތެއް އަންގަވަންދެން ހެލްތު މިނިސްޓްރީގެ މަސައްކަތްތަކުން އެކަހެރިވުމަށް ގަސްތު ކުރައްވާ ކަމަށެވެ.\nއޮޑިޓާ ޖެނެރަލް ނެެރެފައިވާ ރިޕޯޓްގައި ބުނެފައިވަނީ ދުބާއީ ކުންފުންޏަށް 75 ވެންޓިލޭޓަރު ގެނައުމަށް ހަވާލުކުރިއިރު އެ ކުންފުނީގެ މާލީ އަދި ފަންނީ ގާބިލުކަން ބަލާފައި ނުވާ ކަމަށެވެ. އެ ކުންފުންޏާއި 75 ވެންޓިލޭޓަރު ގެނައުމަށް ހަވާލުކުރީ 34,502,250 ރުފިޔާއަށް ކަމަށާ މިފަދަ ބޮޑު މަޝްރޫއެއް ކުންފުންޏަކާއި ހަވާލުކުރާއިރު އެކަން ކުރެވޭނެ މާލީ އަދި ފަންނީ ގާބިލްކަން ލިބިފައިވާ ކުންފުންޏެއްކަން ބަލަން ޖެހުނު ނަމަވެސް އެކަން ކޮށްފައިނުވާ ކަމަށް ވަނީ ބުނެފައެވެ. އަދި މި ކުންފުންޏަކީ މީގެ ކުރިން ދިވެހި ސަރުކާރާއެކު އެއްވެސް ވަރަކަށް މުއާމަލާތެއްވެސް ކޮށްފައިނުވާ ކުންފުންޏެއްކަން ފާހަގަކޮށްފައިއެވެ.\nމީގެ އިތުރުން އެގްޒެކިއުޓާސް ޖެނެރަލް ޓްރޭޑިންއަށް މި މަސައްކަތް ހަވާލުކޮށްފައިވަނީ ދުނިޔޭގެ ސިއްހަތު ޖަމިއްޔާގެ ރިކޮމެންޑެޑް ސަޕްލަޔަރަކަށް ވާތީކަން ދޭހަވާގޮތަށް މިނިސްޓްރީގެ ލިޔެކިޔުންތަކުގައި ބަޔާންކޮށްފައިވާ ކަމަށާ ނަމަވެސް އެ ކުންފުންޏަކީ ޑަބްލިއުއެޗްއޯގެ ރިކޮމެންޑެޑް ސަޕްލަޔަރެއް ނޫންކަމަށްވެސް ރިޕޯޓްގައިވެ އެވެ.\nރައީސް އިބްރާހިމް މުހައްމަދު ސޯލިހު އޮޑިޓާ ޖެނެރަލް އޮފީސް ކެބިނެޓް + މިނިސްޓްރީ އޮފް ހެލްތު ހެލްތް މިނިސްޓަރު އަބްދުﷲ އަމީން މުހައްމަދު އަސްލަމް ކޮވިޑާ ގުޅޭ ހިޔާނާތްތައް


Rayyithunge majileehuge inthikhaabugai vaadha kurumuge furusathu...\nރައްޔިތުންގެ މަޖިލީހުގެ އިންތިޚާބުގައި ވާދަ ކުރުމުގެ ފުރުސަތު އީސީން ހުޅުވާލައިފި\n4 މަސް,3ހަފްތާ, 35 މިނެޓް, 33 ސިކުންތު ކުރިން 3050އިދުހާމް ނައީމް\nފޮޓޯ: އަވަސް އޮންލައިން\nކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި ވާދަ ކުރުމުގެ ފުރުސަތު އިލެކްޝަންސް ކޮމިޝަނުން ހުޅުވާލައިފިއެވެ.\nއީސީއިން އެ ފުރުސަތު ހުޅުވާލާފައިވަނީ ރޭ ހޮޓެލް ޖެންގައި އެ ކޮމިޝަނުގެ އައު ކުލައާއި ލޯގޯ އިފްތިތާހު ކުރުމަށް ބޭއްވި ހަފްލާގައެވެ. އެ ހަފްލާގައި ވާހަކަ ދައްކަވަމުން އިލެކްޝަންސް ކޮމިޝަނުގެ ރައީސް އަހުމަދު ޝަރީފް ވިދާޅުވީ މިއަދުން ފެށިގެން ރައްޔިތުންގެ މަޖިލިސް އިންތިޚާބުގައި ވާދަކުރުމަށް ފުރުސަތު ހުޅުވާލެވޭނެ ކަމަށެވެ. އަދި އިންތިޚާބުގައި ވާދަ ކުރުމުގެ ފުރުސަތު ހަމަވާނީ އަންނަ ފެބްރުއަރީ މަހުގެ 21 ވަނަ ދުވަހު ކަމަށް އީސިން ވަނީ ވިދާޅުވެފައެވެ.\nމިއަހަރު ބާއްވާ މަޖިލިސް އިންތިޚާބު އަންނަ އޭޕްރީލް މަހުގެ ތެރޭގައި ބޭއްވުމަށް އިލެކްޝަންސް ކޮމިޝަނުން މީގެ ކުރިން ނިންމަވާފައިވާއިރު، އެ އިންތިޚާބުގައި ވާދަކުރާ ކެންޑިޑޭޓުން ކަނޑައެޅުމަށްޓަކައި ޕްރައިމަރީ ބާއްވަން އެ މުއައްސަސާއިން ޕާޓީތަކަށް ދިން މުއްދަތުވެސް ވަނީ ހަމަވެފައެވެ.\nއީސީއިން ދިން އެ މުއްދަތުގެ ތެރޭގައި ޕްރައިމަރީ ބާއްވާފައިވަނީ ހަމައެކަނި ސަރުކާރު ކޯލިޝަނުގެ މައި ޕާޓީ އެމްޑިޕީއިންނާއި، އަދާލަތު ޕާޓިންނެވެ. އެގޮތުން އެމްޑީޕީން 86 ދާއިރާއަކަށް ވާދަކުރާ ކެނޑިޑޭޓުން ހޮވާފައިވާއިރު އަދާލަތު ޕާޓީން ވާދަކުރުމަށް ހަމަޖެހިފައިވަނީ 13 ދާއިރާއަށެވެ. ބާކީ ހުރި ޕާޓީތަކުން ޓިކެޓް ދިނުމުގެ މަސައްކަތް ކުރިއަށްދާއިރު އެ ޕާޓިތަކުން ވާދަ ކުރާނީ ކޮން ދާއިރާތަކަކަށް ކަމެއް އަދި މިހާތަނަށް ހާމަކޮށްފައި ނުވެއެވެ.\nރައްޔިތުންގެ މަޖިލިސް އިންތިޚާބުގައި ސަރުކާރު ކޯލިޝަން ގުޅިގެން ވާދަ ކުރުމަށް ނިންމައި އެއްބަސްވުމެއް ހެދި ނަމަވެސް އެމްޑީޕީން އެ އެއްބަސްވުމާއި ޚިލާފުވުމުން ކޯލިޝަންގެ ތެރޭގައި ވަނީ ދެބަސްވުންތަކެއް އުފެދިފައެވެ.\nރައްޔިތުންގެ މަޖިލިސް އިންތިޚާބު ސިޔާސީ ޕާޓީތައް\nޤާނޫނު އަސާސީ އުވާލާނެ ކަމުގެ އިންޒާރު ފޭދޫ ދާއިރާގެ މެމްބަރު ދެއްވައިފި\nޖޭއެސްސީއަށް ހުށަހެޅޭ މައްސަލަތައް ވަގުތުން ތަހުގީގު ކޮމިޓީއާ ހަވާލު ކުރެވޭ ގޮތަށް ފާސްކޮށްފި\nތަރައްގީ ގެނައުމުގައި އަތޮޅުތެރެއަށް ވަރަށް ބޮޑަށް އިހުމާލުވެފައިވޭ: ރައީސް ޞޯލިހު\nފަނޑިޔާރު ދީދީގެ އަނބިކަނބަލުން ސަސްޕެންޑު ކުރުމަށް މީކާއިލު ގޮވާލައްވައިފި\nރައީސް ވިދާޅުވާ ގޮތަށް ކަންކަން ނިމޭއިރު ޤައުމު އޮންނާނެ ހާލަތާމެދު ސުވާލު އުފެދޭ: އަބްދުއްރަހީމް\nރާއްޖޭގެ ބޮޑު ސަރަހައްދަކަށް ވައިޓް އެލަރޓް ނެރެފި\n1 ދުވަސް ކުރިން 299 0\n1 ދުވަސް ކުރިން 90 0\n1 ދުވަސް ކުރިން 146 0


Nalafehi Jamiyyaage Office Rasmeekoh Hulhuvaifi\nby vomadmin February 22, 2019\nމީދޫ ނަލަފެހި ޖަމްއިއްޔާގެ އޮފީސް ރަސްމީކޮށް ހުޅުވުމުގެ ރަސްމއިްޔާތު މިއަދު ބާއްވައިފިއެވެ. ބޯކޮށް ވެހެމުންދިޔަ ވިއްސާރައިގެ ތެރޭގައި ބޭއްވުނު މިރަސްމިއްޔާތުގައި މިއޮފީސް ރަސްމީކޮށް ހުޅުއްވައިދެއްވީ އެންވައިރަމެންޓް މިނިސްޓަރ ޑރ. ހުސެއިން ރަޝީދުއެވެ.\nނަލަހަފެހި ޖަމްއިއްޔާގެ އޮފީސް ހުޅުވައި ދެއްވުމަށްފަހު ބޭއްވު ބައްދަލުވުމުގައި ވާހަކަފުޅު ދައްކަވަމުން އެންވައިރަމެންޓް މިނިސްޓަރ ޑރ. ހުސެއިން ރަޝީދު ވިދާޅުވީ އައްޑޫ އާއި ފުވައްމުލަކު ކުނި މެނޭޖްކުރުމަށް 246 މިލިއަން ރުފިޔާގެ މަޝްރޫއެއް ސައުތުކޮރެއާގެ ކުންފުންޏަކާއި ހަވާލްކޮށްގެން ކުރިއަށް ގެންދިއުމަށް ހަމަޖެހިފައިވާކަމަށެވެ.\nނަލަފެހި ޖަމްއިއްޔާގެ އޮފީސް ހުޅުވުމަށް އެއޮފީހުގައި ބޭއްވުނު ރަސްމިއްޔާތުގައި އިތުރަށް ވާހަކަފުޅު ދައްކަވަމުން އެންވައިރަމެންޓް މިނިސްޓަރ ޑރ. ހުސެއިން ރަޝީދު ވިދާޅުވީ އައްޑުއަތޮޅާއި ފުވައްމުލަކުގެ ކުނި މެނޭޖް ކުރުމަށް ސައުތު ކޮރެއާގެ ކުންފުންޏަކާއި ހަވާލުކޮށްގެން ކުރިއަށް ގެންދިއުމަށް ހަމަޖެހިފައިވާ މަޝްރޫއު ތިން އަހަަރު ތެރޭގައި މުޅިން ނިންމާލެވޭއިރު އައްޑުއަތޮޅާއި ފުވައްމުލަކުގައި އުފެދޭ ކުނި އެއް ސަރަހައްދަކަށް ޖަމާކުރެވި އެކުނި އަންދައިގެން 1.5 މެގަ ވޮޓްގެ ކަރަންޓް އުފެއްދޭނެކަމަށެވެ. މިގޮތައް ކުނިއަންދައިގެން އުފައްދާ ކަރަންޓުން އައްޑުއަތޮޅަށް ބޭނުންވާ ކަރަންޓްގެ 25 އިންސައްތަ އުފެއްދޭނެކަމަށްވެސް ޑރ. ހުސެން ރަޝީދު ވިދާޅުވިއެވެ.\nނަލަފެހި އޮފީސް ހުޅުވުމަށް މިއަދު ބޭއްވުނު ރަސްމިއްޔާތުގައި މީދޫދާއިރާގެ ރަށްޔިތުންގެ މަޖިލިހުގެ މެމްބަރު ރޮޒެއިނާއާއި މީދޫ ދާއިރާގެ ކައުންސިލަރު ހިޔާޒުގެ އިތުރަށް ޑރ. ހުސެން ރަޝީދާއެކު މީދޫއަށް ވަޑައިގެންނެވި ޓީމްގައި ހިމެނިވަޑައިގެންނެވި ޓީމްގެ ބޭފުޅުންވެސް ބައިވެރިވެވަޑައިގެންފައިވެއެވެ.


Dhivehi Doctoraku Inanne Meehaku Hoadhanee - Vaguthu\n5 މަސް ކުރިން ( މާޗް 28, 2021 )\nރާއްޖޭގައި މަސައްކަތް ކުރާ ދިވެހި ފިރިހެން ޑޮކްޓަރަކު އިންނާނެ މީހަކު ހޯދަން އިއުލާނު ކޮށްފިއެވެ.\nކައިވެނި ކުރުމަށް މީހުން ހޯދުމަށް އެހީތެރިކަން ފޯރުކޮށްދޭ ދިވެހި ފޭސްބުކު ޕޭޖެއް ކަމަށްވާ "ކައިވެނި.އެމްވީ" ޕޭޖުން އިއްޔެ ކޮށްފައިވާ ޕޯސްޓެއްގައި ބުނެފައި ވަނީ އުމުރުން 30 އަހަރުގެ ޑޮކްޓަރަކު އިންނާނެ އަންހެނަކު ހޯދާ ކަމަށެވެ. އޭނާގެ ރަށާއި އަތޮޅު ވަނީ ސިއްރުކުރި ނަމަވެސް ބުނެފައިވަނީ ދިރިއުޅެމުން އަންނަނީ މާލޭގައި ކަމަށެވެ.\nއެ ޕޯސްޓުގައި ބުނެފައިވާ ގޮތުން އެ ފިރިހެން މީހާ އަކީ ސިއްހީ ދާއިރާގައި މަސައްކަތް ކުރާ ޑޮކްޓަރެއް ކަމަށާއި، އޭނާއަށް މަހެއްގެ މައްޗަށް އާންމުދަނީގެ ގޮތުން މަހަކު 50،000 ރުފިޔާ އެވްރޭޖްކޮށް ލިބޭ ކަމަށެވެ.\nއަދި އޭނާއަކީ އަލަށްވެސް ކައިވެނި ނުކުރާ މީހެއް ކަމަށް ބުނެފައި ވެއެވެ. އަދި އޭނާއަކީ ކެރިއަރެއް ނޫން ކަމަށްވެސް އެ ޕޯސްޓުގައި ބުނެފައި ވެއެވެ.\nއެ ފިރިހެން މީހާ އިންނަން ބޭނުންވާ މީހާގެ ހުންނަން ޖެހޭ ޝަރުތުތަކުގެ ތެރޭގައި، އެ މީހާއަކީ 29 އަހަރުން ދަށުގެ އަހްލާގު ރަނގަޅު މީހަކަށް ވާން ޖެހެއެވެ. އަދި އެ މީހާއަީ ރަނގަޅު ދިރިއުޅުމެއް ބޭނުންވާ ހިތްހެޔޮ މީހަކަށްވެސް ވާން ޖެހޭ ކަމަށް ބުނެފައި ވެއެވެ. އަދި އެ މީހާއަކީ ހަރުދަނާ ވަފާތެރި ދީނަށް ލޯބިކުރާ މީހަކަށްވެސް ވާން ޖެހޭ ކަމަށް އެ ޕޯސްޓްގައި ވެއެވެ.\n"ކައިވެނި.އެމްވީ" ޕޭޖަކީ ދިވެހިންގެ ތެރޭގައި މަޤްބޫލު ޕޭޖްއެކެވެ.\nމާޗް 28, 2021 17:57\nމަ މިހިރީ ރެޑީ ގަ\nމާޗް 28, 2021 20:18\nކޮން ދިމާލަކައް ދާންވީ މަ މިހުރީ ތައްޔާރަށް ހޮސްޕިޓާ ކައިރީ ☺☺\nމާޗް 28, 2021 20:57\nމަށަށް މާދަމާ 29 ފުރެނީ! ތި ޑޮކްޓަރު ގެ އަޚުލާގު ރަގަޅުތަ؟ ދީނަށް ލޯބި ކުރާ މީހެއްތަ؟ ކޮންމެ ހޯމަ ބުރާސް ފަތްޗާއި އަދި ފޮއި ރޯދަ ހިފާ މީހެއްތޯ ވެސް ބަލަން ބޭނުން\nމާޗް 28, 2021 21:11\nކި ހިނެތް ގުޅަން ހަދަންވީ\nމާޗް 28, 2021 21:49\nއަޅުގަނޑުވެސް ރެޑީ ހަމަ.\nމާޗް 28, 2021 22:22\nމާޗް 28, 2021 21:52\nތި ޑޮކްޓަރަށް ލޮނުމެދު ކާންދިނީ ކާކުތޯ ބަލަން ބޭނުން...، ތިހާވަރު ތިއަރުވަނީ...\nމާޗް 29, 2021 00:25\nމާޗް 29, 2021 00:39\nމިތާ ކޮ މެންޓު ލިޔާފައި ތިބީ މުޅިން ސީދި ފިރިހެނުން@ 29 ގެ އެކަތި ވެސް ނެތް\nމާޗް 29, 2021 01:35\nހޮސްޕިޓާގަ ނެތްތަ ރަގަޅު ކުއްޖެއް.\nމާޗް 29, 2021 16:29\nބައެއް ހޮސްޕިޓާ ތަކުގަ އުޅޭނެ އިންނާނެ މީހަކު ނުވެފަތިބި ނަރުހުން.\nމާޗް 30, 2021 05:50\nތިއީ ވެސް ޑީ.އެން.އޭ އަށް ވަންނަ ބޭހެއް ނުހުރެއޭ ބުނި ކަހަލަ ޑޮކްޓަރެއް ތަ ؟


ދިވެހި ::السجدة - އައްސަޖްދަ\n﴿٢﴾ تَنزِيلُ الْكِتَابِ لَا رَيْبَ فِيهِ مِن رَّبِّ الْعَالَمِينَ މިއީ عالم ތަކުގެ ވެރިރަސްކަލާނގެ حضرة ން ބާވައިލެއްވި ފޮތެވެ. އެއާމެދު شك އެއް ނެތެވެ.\n﴿٣﴾ أَمْ يَقُولُونَ افْتَرَاهُ ۚ بَلْ هُوَ الْحَقُّ مِن رَّبِّكَ لِتُنذِرَ قَوْمًا مَّا أَتَاهُم مِّن نَّذِيرٍ مِّن قَبْلِكَ لَعَلَّهُمْ يَهْتَدُونَ ނުވަތަ އެކަލޭގެފާނު އަމިއްލަފުޅަށް އެ قرآن ހެއްދެވިކަމަށް އެއުރެން ބުނަނީ ހެއްޔެވެ؟ އަދި ކިއެއްތަ! އެއީ ކަލޭގެފާނުގެ ވެރިރަސްކަލާނގެ حضرة ން އައި حق ފޮތެވެ. އެއީ ކަލޭގެފާނުގެ ކުރިން އެބަޔަކަށް إنذار ކުރައްވާނޭ رسول އަކު ވަޑައިނުގަންނަވާ قوم އެއްގެ ބަޔަކަށް ކަލޭގެފާނު إنذار ކުރެއްވުމަށްޓަކައެވެ. (އެއީ) އެއުރެން ތެދުމަގު ލިބިގަތުމަށްޓަކައެވެ.\n﴿٤﴾ اللَّهُ الَّذِي خَلَقَ السَّمَاوَاتِ وَالْأَرْضَ وَمَا بَيْنَهُمَا فِي سِتَّةِ أَيَّامٍ ثُمَّ اسْتَوَىٰ عَلَى الْعَرْشِ ۖ مَا لَكُم مِّن دُونِهِ مِن وَلِيٍّ وَلَا شَفِيعٍ ۚ أَفَلَا تَتَذَكَّرُونَ اللَّه އީ، އުޑުތަކާއި، ބިމާއި، އެދެމެދުގައި ވާހާ ތަކެތި ހަދުވަހުގެ ތެރޭގައި ހެއްދެވި ރަސްކަލާނގެއެވެ. ދެން عرش ގެ މައްޗަށް އެކަލާނގެ استواء ވެ ވޮޑިގެންނެވިއެވެ. އެކަލާނގެ ފިޔަވައި ތިޔަބައިމީހުންނަށް އެހީތެރިވާނޭ ފަރާތެއް، އަދި شفاعة ތެރިވާނޭ ފަރާތެއްވެސް ނުވެތެވެ. ފަހެ، ތިޔަބައިމީހުން ހަނދުމަ ނުކުރަނީ ހެއްޔެވެ؟\n﴿٥﴾ يُدَبِّرُ الْأَمْرَ مِنَ السَّمَاءِ إِلَى الْأَرْضِ ثُمَّ يَعْرُجُ إِلَيْهِ فِي يَوْمٍ كَانَ مِقْدَارُهُ أَلْفَ سَنَةٍ مِّمَّا تَعُدُّونَ އުޑުން ފެށިގެން ބިމާ ހަމަޔަށް ހުރިހާ ކަމެއް އެކަލާނގެ تدبير ކުރައްވަތެވެ. ދެން ތިޔަބައިމީހުން ގުނާގޮތުން އެއްހާސް އަހަރުގެ މިންވަރުގެ ދުވަހެއްގައި، އެހުރިހާ ކަމެއް އެކަލާނގެ حضرة އަށް އަރައިގެންދެއެވެ.\n﴿٦﴾ ذَٰلِكَ عَالِمُ الْغَيْبِ وَالشَّهَادَةِ الْعَزِيزُ الرَّحِيمُ އެކަލާނގެއީ، ނުފެންނަ ކަންތަކާއި، ފެންނަ ކަންތައް ދެނެވޮޑިގެންވާ، عزيز ވަންތަ، رحيم ވަންތަ ރަސްކަލާނގެއެވެ.\n﴿٧﴾ الَّذِي أَحْسَنَ كُلَّ شَيْءٍ خَلَقَهُ ۖ وَبَدَأَ خَلْقَ الْإِنسَانِ مِن طِينٍ އެކަލާނގެއީ، ހުރިހާ އެއްޗެއް ފުރިހަމަ ސިފައިގައި ހެއްދެވި ރަސްކަލާނގެއެވެ. އަދި އެކަލާނގެ އިންސާނާ ހެއްދެވުން ފެއްޓެވީ މަށިންނެވެ.\n﴿٨﴾ ثُمَّ جَعَلَ نَسْلَهُ مِن سُلَالَةٍ مِّن مَّاءٍ مَّهِينٍ ދެން އެކަލާނގެ އެ އިންސާނާގެ ދަރިފަސްކޮޅު ދެރަވެގެންވާ ފެނެއްގެ خلاصة އަކުން ހެއްދެވިއެވެ.\n﴿٩﴾ ثُمَّ سَوَّاهُ وَنَفَخَ فِيهِ مِن رُّوحِهِ ۖ وَجَعَلَ لَكُمُ السَّمْعَ وَالْأَبْصَارَ وَالْأَفْئِدَةَ ۚ قَلِيلًا مَّا تَشْكُرُونَ ދެން އޭނާޔަށް ފުރިހަމަ ސިފަ ދެއްވައި، އެކަލާނގެ روح ފުޅުން އޭނާޔަށް ފުމެލެއްވިއެވެ. (އެބަހީ: ފުރާނަ އެޅުއްވިއެވެ.) އަދި އެކަލާނގެ ތިޔަބައިމީހުންނަށް އިވުމާއި، ފެނުމާއި، ހިތްތައް ލެއްވިއެވެ. ތިޔަބައިމީހުން شكر ކުރަނީ ވަރަށްވެސް މަދުންނެވެ.\n﴿١٠﴾ وَقَالُوا أَإِذَا ضَلَلْنَا فِي الْأَرْضِ أَإِنَّا لَفِي خَلْقٍ جَدِيدٍ ۚ بَلْ هُم بِلِقَاءِ رَبِّهِمْ كَافِرُونَ އެއުރެން ބުނޫއެވެ. ތިމަންމެން (މަރުވެ) ބިމުގެ ތެރޭގައި (ވެއްޔަށްވެ) ފޮރުވުނީމާ، އަލުން އާ އުފެދުމަކުން އުފެދޭނޭ ހެއްޔެވެ؟ އަދި ކީއްހެއްޔެވެ؟ އެއުރެންނީ، އެއުރެންގެ ވެރިރަސްކަލާނގެއާ ބައްދަލުވާނެކަމަށް ދެކޮޅު ހަދާ ބަޔެކެވެ.\n﴿١١﴾ ۞ قُلْ يَتَوَفَّاكُم مَّلَكُ الْمَوْتِ الَّذِي وُكِّلَ بِكُمْ ثُمَّ إِلَىٰ رَبِّكُمْ تُرْجَعُونَ ކަލޭގެފާނު ވިދާޅުވާށެވެ! ތިޔަބައިމީހުންގެ މަރުހިއްޕެވުން حوال ކުރައްވާފައިވާ ملك الموت ތިޔަބައިމީހުންގެ މަރު ހިއްޕަވާނެތެވެ. ދެން ތިޔަބައިމީހުން رجوع ކުރައްވާހުށީ، ތިޔަބައިމީހުންގެ ވެރިރަސްކަލާނގެ حضرة އަށެވެ.\n﴿١٢﴾ وَلَوْ تَرَىٰ إِذِ الْمُجْرِمُونَ نَاكِسُو رُءُوسِهِمْ عِندَ رَبِّهِمْ رَبَّنَا أَبْصَرْنَا وَسَمِعْنَا فَارْجِعْنَا نَعْمَلْ صَالِحًا إِنَّا مُوقِنُونَ އަދި ފާފަކުރި މީހުން، އެއުރެންގެ ވެރިރަސްކަލާނގެ حضرة ގައި، ދެރަވެ އިސްޖަހައިގެން ތިބޭތަން ތިބާޔަށް ފެންނާނެ ނަމައެވެ. (އޭރުން حيران ވާފަދަ ކަންތައްތަކެއް ތިބާޔަށް ފެނުނީހެވެ. އެއުރެން ބުނާނެތެވެ.) އަޅަމެންގެ ވެރިރަސްކަލާކޮ! އަޅަމެންނަށް ފެނިއްޖެއެވެ. އަދި އިވިއްޖެއެވެ. ފަހެ، އަޅަމެން صالح عمل ކުރުމަށް އަނބުރާ އަޅަމެން (ދުނިޔެއަށް) ފޮނުއްވާނދޭވެ! ހަމަކަށަވަރުން، އަޅަމެންނީ، يقين ކުރާ ބަޔަކީމުއެވެ.\n﴿١٣﴾ وَلَوْ شِئْنَا لَآتَيْنَا كُلَّ نَفْسٍ هُدَاهَا وَلَٰكِنْ حَقَّ الْقَوْلُ مِنِّي لَأَمْلَأَنَّ جَهَنَّمَ مِنَ الْجِنَّةِ وَالنَّاسِ أَجْمَعِينَ އަދި ތިމަންރަސްކަލާނގެ އިރާދަކުރެއްވިނަމަ، ކޮންމެ نفس އަކަށްމެ އެ نفس އެއްގެ هداية ދެއްވީމުހެވެ. އެހެނެއްކަމަކު (ފާފަކުރާ) ޖިންނީންނާއި އިންސީން އެއްކޮށް، ހަމަކަށަވަރުން، ނަރަކަ ފުރުއްވާނޭކަމުގެ ބަސްފުޅު ތިމަންރަސްކަލާނގެ حضرة ން އިސްވެގޮސްފައިވެއެވެ.\n﴿١٤﴾ فَذُوقُوا بِمَا نَسِيتُمْ لِقَاءَ يَوْمِكُمْ هَٰذَا إِنَّا نَسِينَاكُمْ ۖ وَذُوقُوا عَذَابَ الْخُلْدِ بِمَا كُنتُمْ تَعْمَلُونَ ފަހެ، ތިޔަބައިމީހުންގެ މިދުވަހާ ބައްދަލުވާނޭކަން ތިޔަބައިމީހުން ހަނދާން ނައްތައިލި ކަމަށްޓަކައި، ތިޔަބައިމީހުން عذاب ގެ ރަހަ ލިބިގަންނާށެވެ! ހަމަކަށަވަރުން، ތިމަންރަސްކަލާނގެ ތިޔަބައިމީހުންގެ މަތިން ހަނދުމަނެތި ކުރައްވައިފީމެވެ. އަދި ތިޔަބައިމީހުން ކޮށްއުޅުނު عمل ތަކަށްޓަކައި ދެމިހުންނަނިވި عذاب ގެ ރަހަ، ތިޔަބައިމީހުން ލިބިގަންނާށެވެ!\n﴿١٥﴾ إِنَّمَا يُؤْمِنُ بِآيَاتِنَا الَّذِينَ إِذَا ذُكِّرُوا بِهَا خَرُّوا سُجَّدًا وَسَبَّحُوا بِحَمْدِ رَبِّهِمْ وَهُمْ لَا يَسْتَكْبِرُونَ ۩ ތިމަންރަސްކަލާނގެ آية ތަކަށް إيمان ވާކަން ކަށަވަރީ، އެ آية ތައް އެބަޔަކަށް ހަނދާންކޮށްދެވޭހިނދު، سجدة އަށް ތިރިވެ، އެއުރެންގެ ވެރިރަސްކަލާނގެއަށް حمد އާއެކު تسبيح ކިޔާ މީހުންނެވެ. އަދި އެއުރެން كبر ވެރިއެއް ނުވާނެތެވެ.\n﴿١٦﴾ تَتَجَافَىٰ جُنُوبُهُمْ عَنِ الْمَضَاجِعِ يَدْعُونَ رَبَّهُمْ خَوْفًا وَطَمَعًا وَمِمَّا رَزَقْنَاهُمْ يُنفِقُونَ އެއުރެންގެ ވެރިރަސްކަލާނގެ حضرة އަށް ބިރުވެތިކަމާއި އުންމީދާއެކު دعاء ކުރާ حال، އެއުރެންގެ އަރިކަށިތައް (ރޭއަޅުކަންކުރުމަށްޓަކައި) ތަންމަތިތަކާ ފޭވެއެވެ. އަދި ތިމަންރަސްކަލާނގެ، އެއުރެންނަށް ދެއްވި ތަކެތީން، އެއުރެން ހޭދަކުރެތެވެ.\n﴿١٧﴾ فَلَا تَعْلَمُ نَفْسٌ مَّا أُخْفِيَ لَهُم مِّن قُرَّةِ أَعْيُنٍ جَزَاءً بِمَا كَانُوا يَعْمَلُونَ ފަހެ، އެއުރެންނަށްޓަކައި ފޮރުއްވާފައިވާ ލޮލުގެ ފިނިކަން (އެބަހީ: ލޮލަށް ފިނިކަންދެނިވި، ސުވަރުގޭގެ نعمة ތައް) އެއްވެސް نفس އަކަށް ނޭނގޭނެތެވެ. (އެއީ) އެއުރެން ކޮށްއުޅުނު عمل ތަކުގެ ޖަޒާއެއް ކަމުގައެވެ.\n﴿١٨﴾ أَفَمَن كَانَ مُؤْمِنًا كَمَن كَانَ فَاسِقًا ۚ لَّا يَسْتَوُونَ ފަހެ، مؤمن އަކު ކަމުގައިވާ މީހާއާއި (އުރެދޭ) فاسق އަކު ކަމުގައިވާ މީހާ އެއްފަދަހެއްޔެވެ؟ އެ ދެބައިމީހުން އެއްވަރެއް ނުވާނެތެވެ.\n﴿١٩﴾ أَمَّا الَّذِينَ آمَنُوا وَعَمِلُوا الصَّالِحَاتِ فَلَهُمْ جَنَّاتُ الْمَأْوَىٰ نُزُلًا بِمَا كَانُوا يَعْمَلُونَ إيمان ވެ صالح عمل ތައް ކުޅަ މީހުން ދަންނާށެވެ! ފަހެ، އެއުރެން ކޮށްއުޅުނު عمل ތަކަށްޓަކައި، ދެއްވާ شرف އެއްގެ ގޮތުން، އެއުރެންނަށް ދެމިތިބޭނޭ ސުވަރުގެތައް ހުށްޓެވެ.\n﴿٢٠﴾ وَأَمَّا الَّذِينَ فَسَقُوا فَمَأْوَاهُمُ النَّارُ ۖ كُلَّمَا أَرَادُوا أَن يَخْرُجُوا مِنْهَا أُعِيدُوا فِيهَا وَقِيلَ لَهُمْ ذُوقُوا عَذَابَ النَّارِ الَّذِي كُنتُم بِهِ تُكَذِّبُونَ އަދި (كافر ވެ) فاسق ވި މީހުން ދަންނާށެވެ! ފަހެ، އެއުރެން ތިބެނިވިތަނަކީ ނަރަކައެވެ. އެއުރެން އެތަނުން ނުކުންނަން އުޅެފި ކޮންމެ ފަހަރަކު، އެތަނަށް އެއުރެން އަނބުރާ إعادة ކުރައްވާނެތެވެ. އަދި އެއުރެންނަށް އަންގަވާނެތެވެ. ތިޔަބައިމީހުން ދޮގުކޮށް އުޅުނު ނަރަކައިގެ عذاب ގެ ރަހަ، ތިޔަބައިމީހުން ލިބިގަންނާށެވެ!\n﴿٢١﴾ وَلَنُذِيقَنَّهُم مِّنَ الْعَذَابِ الْأَدْنَىٰ دُونَ الْعَذَابِ الْأَكْبَرِ لَعَلَّهُمْ يَرْجِعُونَ އަދި ހަމަކަށަވަރުން، ތިމަންރަސްކަލާނގެ އެންމެބޮޑު عذاب (އެބަހީ: ނަރަކައިގެ عذاب) ފިޔަވައި ލުއި عذاب ން (އެބަހީ: ދުނިޔެމަތީގެ عذاب ން) އެއުރެންނަށް ރަހަ ދައްކަވާހުށީމެވެ. (އެއީ) އެއުރެން (إيمان ކަމަށް) رجوع ވުމަށްޓަކައެވެ.\n﴿٢٢﴾ وَمَنْ أَظْلَمُ مِمَّن ذُكِّرَ بِآيَاتِ رَبِّهِ ثُمَّ أَعْرَضَ عَنْهَا ۚ إِنَّا مِنَ الْمُجْرِمِينَ مُنتَقِمُونَ އެމީހެއްގެ ވެރިރަސްކަލާނގެ آية ތަކުން އެމީހަކަށް ހަނދާންކޮށްދެއްވުމުން، ދެން އެ آية ތަކަށް ފުރަގަސްދީ އެނބުރިގަތް މީހަކަށްވުރެން އަނިޔާވެރިކަން ބޮޑީ ކާކުހެއްޔެވެ؟ ހަމަކަށަވަރުން، ތިމަންރަސްކަލާނގެ، ކުށްވެރިންގެ ކިބައިން ބަދަލުހިއްޕަވާހުށީމެވެ.\n﴿٢٣﴾ وَلَقَدْ آتَيْنَا مُوسَى الْكِتَابَ فَلَا تَكُن فِي مِرْيَةٍ مِّن لِّقَائِهِ ۖ وَجَعَلْنَاهُ هُدًى لِّبَنِي إِسْرَائِيلَ ހަމަކަށަވަރުން، ތިމަންރަސްކަލާނގެ موسى ގެފާނަށް ފޮތް ދެއްވީމެވެ. ފަހެ، އެކަލޭގެފާނަށް އެ ފޮތް ލިބިވަޑައިގަތްކަމާމެދު ކަލޭގެފާނު شك ކަމެއްގައި ވެވަޑައިނުގަންނަވާށެވެ! އަދި إسـرآءيـل ގެދަރިންނަށް هداية އެއް ކަމުގައި ތިމަންރަސްކަލާނގެ އެ ފޮތް ލެއްވީމެވެ.\n﴿٢٤﴾ وَجَعَلْنَا مِنْهُمْ أَئِمَّةً يَهْدُونَ بِأَمْرِنَا لَمَّا صَبَرُوا ۖ وَكَانُوا بِآيَاتِنَا يُوقِنُونَ އަދި އެއުރެން ކެތްތެރިވީހިނދު، ތިމަންރަސްކަލާނގެ أمر ފުޅަށް ތެދުމަގު ދައްކަވާ إمام ންތަކެއް ތިމަންރަސްކަލާނގެ އެއުރެންގެ ތެރެއިން ލެއްވީމެވެ. އަދި ތިމަންރަސްކަލާނގެ آية ތަކާމެދު يقين ކުރާ ކަމުގައި އެއުރެން ވޫއެވެ.\n﴿٢٥﴾ إِنَّ رَبَّكَ هُوَ يَفْصِلُ بَيْنَهُمْ يَوْمَ الْقِيَامَةِ فِيمَا كَانُوا فِيهِ يَخْتَلِفُونَ ހަމަކަށަވަރުން، އެއުރެން خلاف ވެގެން އުޅުނު ކަންތައްތަކާމެދު، قيامة ދުވަހުން ކަލޭގެފާނުގެ ވެރިރަސްކަލާނގެ އެއުރެންގެ މެދުގައި ނިޔާކަނޑައަޅުއްވާނެތެވެ.\n﴿٢٦﴾ أَوَلَمْ يَهْدِ لَهُمْ كَمْ أَهْلَكْنَا مِن قَبْلِهِم مِّنَ الْقُرُونِ يَمْشُونَ فِي مَسَاكِنِهِمْ ۚ إِنَّ فِي ذَٰلِكَ لَآيَاتٍ ۖ أَفَلَا يَسْمَعُونَ އަދި އެއުރެންގެ ކުރިން ތިމަންރަސްކަލާނގެ ކިތައްކިތައް أمّة ހަލާކުކުރެއްވިކަން އެއުރެންނަށް بيان ވެގެން ނުވޭހެއްޔެވެ؟ އެއުރެންގެ ގޮވަތިގެދޮރުހުރި ތަންތާނގައި އެއުރެން ހިނގަހިނގާއުޅޭ حال ގައެވެ. ހަމަކަށަވަރުން، އެކަމުގައި ހެކިތަކެއްވާކަން ކަށަވަރެވެ. ފަހެ، އެއުރެން އަޑުނާހަނީ ހެއްޔެވެ؟\n﴿٢٧﴾ أَوَلَمْ يَرَوْا أَنَّا نَسُوقُ الْمَاءَ إِلَى الْأَرْضِ الْجُرُزِ فَنُخْرِجُ بِهِ زَرْعًا تَأْكُلُ مِنْهُ أَنْعَامُهُمْ وَأَنفُسُهُمْ ۖ أَفَلَا يُبْصِرُونَ އަދި ގަހެއް ރުކެއް ނެތް ހިކި ބިމަށް، ތިމަންރަސްކަލާނގެ ފެން ފޮނުއްވައި، އެއިން އެއުރެންގެ ޖަނަވާރުތަކާއި خود އެއުރެން ކައިއުޅޭ ގަސްގަހާގެހި ނެރުއްވާކަން އެއުރެންނަށް ނޭނގެނީހެއްޔެވެ؟ (އެކަލާނގެ ކުޅަދުންވަންތަކަން) އެއުރެންނަށް ނުފެންނަނީ ހެއްޔެވެ؟\n﴿٢٨﴾ وَيَقُولُونَ مَتَىٰ هَٰذَا الْفَتْحُ إِن كُنتُمْ صَادِقِينَ އެއުރެން ބުނެތެވެ. ތިޔަބައިމީހުންނީ، ތެދުބުނާމީހުން ކަމުގައި ވަނީނަމަ، ތިޔަ فيصلة ވާނީ ކޮންއިރަކުން ހެއްޔެވެ؟\n﴿٢٩﴾ قُلْ يَوْمَ الْفَتْحِ لَا يَنفَعُ الَّذِينَ كَفَرُوا إِيمَانُهُمْ وَلَا هُمْ يُنظَرُونَ ކަލޭގެފާނު ވިދާޅުވާށެވެ! ނިޔާ އިއްވަވާ ދުވަހު (އެބަހީ: قيامة ދުވަހުން) كافر ވި މީހުންނަކަށް އެއުރެން إيمان ވުމަކުން މަންފާއެއް ނުކުރާނެތެވެ. އަދި އެއުރެންނަކަށް مهلة އެއްވެސް ނުމެދެއްވާނޭމެއެވެ.\n﴿٣٠﴾ فَأَعْرِضْ عَنْهُمْ وَانتَظِرْ إِنَّهُم مُّنتَظِرُونَ ފަހެ، ކަލޭގެފާނު އެއުރެންނާ އެއްކިބާވެވަޑައިގަންނަވާށެވެ! އަދި ކަލޭގެފާނު انتظار ކުރައްވާށެވެ! ހަމަކަށަވަރުން، އެއުރެންވެސް انتظار ކުރެތެވެ.


އެމް އެސް 1 (މެނޭޖީރިއަލް ސާރވިސް 1) / ޓެކްނިކަލް އޮފިސަރ ގްރޭޑް 2\nވަޒީފާ އަދާކުރަންޖެހޭ ރަށް / އޮފީހާއި، ސެކްޝަން\nމޯލްޑިވްސް ލޭންޑް އެންޑް ސާރވޭ އޮތޯރިޓީ / ސްޕެޝަލް ސެކްޝަން ، ކ. މާލެ\nމުސާރަ: -/5610 ރ\nސަރވިސް އެލަވަންސް: -/2000ރ\n(އިތުރުގަޑީގައި ކުރާ މަސައްކަތްތަކަށް ހަމަޖެހިފައިވާ އުސޫލުން ފައިސާ ދެވޭނެ.)\nމަޤާމުގެ މަސައްކަތް ކުރުމުގެ ހުނަރު/ ޤާބިލުކަން ސާބިތުކޮށްދިނުމާއެކު:\nމަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލު ކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން، ނުވަތަ\nމަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލު ކޮށްފައިވުން. ނުވަތަ\nމަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލު ކޮށްފައިވުމާއެކު، ގުޅުންހުރި އެހެން ދާއިރާއަކުން ލެވެލް4ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nރާއްޖޭގައި ޤުދުރާތީގޮތުން އުފެދިފައިވާ ތަންތަނުގެ ނަންތަކުގެ އިންފޮމޭޝަން ސިސްޓްމެއްގައި ހިމެނޭ ޑޭޓާތައް އަޕްޑޭޓްކޮށް ބެލެހެއްޓުން.\nރާއްޖޭގައި ޤުދްރަތީގޮތުން އުފެދިފައިވާ ތަންތަނުގެ ރަސްމީ ޑިސްކްރިޕްޝަނެއް ތައްޔާރުކޮށް އަދި އެތަންތަނަށް ކިޔާނެ ރަސްމީ ނަންތަކުގެ ލިސްޓު ތައްޔާރުކުރުމުގެ މަސައްކަތުގައި އެހީތެރިވެދިނުން.\nމެޕްތަކާއި އޭރިއަލް ފޮޓޯތައް ބޭނުންވާ ފަރާތްތަކަށް ފޯރުކޮށްދިނުމަށް ބޭނުންވާ އިމޭޖިންގ ޕްރޮސެސިންގ މަސައްކަތްކުރުން.\nރާއްޖޭގައި ކުރެހޭ މެޕްތަކުގެ ސްޓޭންޑަޑްތަކެއް ތައްޔާރުކުރުމުގެ މަސައްކަތުގައި އެހީތެރިވުން.\nޖީއައިއެސް އެޕްލިކޭޝަންތައް ބޭނުންކުރުމާއި، އެންޖީއައިއެސްއާ ބެހޭގޮތުން ސަރުކާރުގެ އޮފީސްތަކަށް ޓްރޭނިނިންގ ރާވައި ހިންގުމުގައި އެހީތެރިވުން.\nސެކްޝަނުން އެތާނގެ މުވައްޒަފުންނަށް ހިންގާ ކުރުމުއްދަތުގެ އިންހައުސް ޓްރެއިނިންގ ރާވައި ހިންގުމުގައި އެހީތެރިވުން.\nޖީއައިއެސްއާ ބެހޭގޮތުން ހޭލުންތެރިކުރުމުގެ ޕްރޮގްރާމްތައް ރާވައި ހިންގުމުގައި އެހީތެރިވުން\nމަތީގައިވާ ކަންތައްތަކާ ގުޅިގެން:\nފޮނުވަންޖެހޭ ސިޓީ ޑްރާފްޓްކުރުން، ސިޓީތަކާއި ލިޔުންތައް ފައިލްކުރުން އަދި ފައިލްތައް ބެލެހެއްޓުން.\nމިނިސްޓްރީގެ ސެކްޝަންތަކަށް ފޮނުވަންޖެހޭ މެމޯ ޑްރާފްޓްކޮށް ފޮނުވުމާއި، މެމޯ ފައިލްކޮށް ބެލެހެއްޓުން.\nއެހެން އޮފީސްތަކާ ގުޅިގެން ކުރަންޖެހޭ މަސައްކަތްތައް ކުރުން\nސެކްޝަނަށް އަންނަ ސިޓީތަކާއި ސެކްޝަނުން ބޭރަށް ފޮނުވަންޖެހޭ ސިޓިތައް އެންޓަރކޮށް ބެލެހެއްޓުން.\nއިތުރު މަޢުލޫމާތު ސާފުކުރެއްވުމަށް މިމިނިސްޓްރީގެ ނަންބަރު 3004265 އަށް ގުޅުއްވުން އެދެމެވެ.\nވަޒީފާއާބެހޭ ޤާނޫނާއި، ދިވެހި ސިވިލް ސަރވިސްގެ ޤާނޫނާއި ގަވާއިދަށް އަހުލުވެރިވެފައިވާ ފަރާތެއް ކަމުގައިވުން.\nސުންގަޑި: 14 ޖަނަވަރީ 2015 ވާ ބުދަދުވަހުގެ މެންދުރު 12:00 ގެ ކުރިން\nއިންޓަރވިއު ބޭއްވޭނެ މުއްދަތު:\nޖަނަވަރީ - ފެބުރުވަރީމަހުގެ ތެރޭގައި މޯލްޑިވްސް ލޭންޑް އެންޑް ސާރވޭ އޮތޯރިޓީގައި ބޭއްވޭނެއެވެ.\nސިވިލް ސަރވިސްގެ ވަޒީފާއަށް އެދޭ ފޯމު ( ވަޒީފާއަށް އެދޭ ފޯމު ހައުސިންގ މިނިސްޓްރީގެ ކައުންޓަރުން ލިބިވަޑައިގަންނަވާނެއެވެ. އަދި މިނިސްޓްރީގެ (http://www.housing.gov.mv) ވެބްސައިޓުން ޑައުންލޯޑް ކުރެވޭނެއެވެ. )\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ކޮޕީ ލިބިފައިވާ ތައުލީމީ ސެޓުފިކެޓުތަކުގެ (މޯލްޑިވްސް ކޮލިފިކޭޝަން އޮތޯރިޓީން އެކްރެޑިޓް ކުރެވިފައިވާ) ފޮޓޯކޮޕީ\nމަސައްކަތާ ގުޅުން ހުރި ތަޢުލީމީ ސެޓުފިކެޓު ލިބިފައި ނުވާނަމަ، މޯލްޑިވްސް ކޮލިފިކޭޝަން އޮތޯރިޓީން ސެޓުފިކެޓުގެ ލެވެލް އެނގޭނެ ލިޔުމެއް ހުށަހެޅުން (ކޮލިފިކޭޝަން އެސެސްމަންޓް ރިޕޯޓް)\nވަޒީފާއަށް އެދޭ ފަރާތުގެ ވަނަވަރު. (ސީވީ)\nސިވިލް ސަރވިސް އަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން، މިމަޤާމަށް ކުރިމަތިލާއިރު، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުން.\nވަޒީފާގެ ދާއިރާއާ ގުޅޭ ކުރުމުއްދަތުގެ ކޯހާއި ވާރކްޝޮޕް، ސެމިނަރ ފަދަ ތަމްރީނު ޕްރޮގްރާމްތަކުގެ ސެޓުފިކެޓު ނުވަތަ ބައިވެރިވިކަމުގެ ލިޔުންތަކާއި އަދި ސީވީ ފިޔަވައި އެޕްލިކޭޝަން ފޯމާއެކު ހުށަހަޅާ ހުރިހާ ލިޔުންތަކުގެ ކޮޕީ.\nމިވަޒީފާއަށް އެދިފައިވާ ޝަރުޠު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ ތަޢުލީމާއި ތަމްރީނަށް ބަލައި 10 ފަރާތެއް ޝޯޓްލިސްޓް ކުރެވޭނެއެވެ.\n10 ރަބީޢުލްއައްވަލް 1436\n01 ޖަނަވަރީ 2015\nޕަބްލިޝްކުރި ތާރީޚު: 05 ޖަނަވަރީ 2015\nޕަބްލިޝްކުރި ގަޑި: 0826\nސުންގަޑި: 14 ޖަނަވަރީ 2015 1200


ރައްޔިތުންގެ މަޖިލީހުގެ ކިނބިދޫ ދާއިރާގެ މެމްބަރު އަބްދުﷲ ރިޔާޒުގެ މައްޗަށް އިއްވި ޖަލު ހުކުމް ތަންފީޒުކޮށް މިއަދު ނިމިފައިވާތީ އޭނާ ބަންދުގައި ބަހައްޓާފައިވަނީ ގާނޫނީ އެއްވެސް...\nމޭޑޭ މުޒާހަރާއިން ހައްޔަރުކުރި ޒުވާނަކު މިނިވަންކޮށްފި\nމެއި 1، 2015 ގައި ސަރުކާރާ ދެކޮޅަށް އިދިކޮޅު ފަރާތްތަކުން ބޭއްވި ބޮޑު މުޒާހަރާގައި ފުލުހަކަށް ހަމަލާދިން ކަމުގެ ކުށް ސާބިތުވެ ޖަލަށްލި ޒުވާނަކު ޝަރުތުތަކާއެކު މިނިވަންކޮށްފި އެވެ.\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ގެ ޚިޔާނާތާ ގުޅިގެން ޖަލަށްލި ވިޔަފާރިވެރިޔާ ހާމިދު އިސްމާއިލްގެ ޖަލު ހުކުމް ތަންފީޒުކޮށް ނިމި، މިއަދު...\nމޭޑޭގެ ގައިދީގެ ހާލު ސީރިއަސްއެއް ނޫން: ކަރެކްޝަންސް\nމޭ 1، 2015 ގައި އިދިކޮޅު ފަރާތްތަކުން މާލޭގައި ބޭއްވި ބޮޑު އެއްވުމުގެ ތެރެއިން، ފުލުހަކަށް ހަމަލާދިން މައްސަލަ ސާބިތުވެ، ޖަލުގައި ހުކުމް ތަންފީޒު ކުރަމުންދިޔަ އިބްރާހިމް ރަޝީދަށް އައިޖީއެމްއެޗުގައި ފަރުވާ ހޯދަމުން އައި ނަމަވެސް އޭނާގެ ހާލު ސީރިއަސް ނޫން ކަމަށް މޯލްޑިވްސް ކަރެކްޝަނަލް ސާވިސް (އެމްސީއެސް) އިން މިއަދު ބުނެފި އެވެ.\nމަސްދުވަސްވިއިރު ވެސް މައުމޫން ރީ ރަޖިސްޓްރީއެއް ނުވޭ!\nޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް މައުމޫން އަބްދުލްގައްޔޫމް، ރިޔާސީ އިންތިޚާބުގައި ވޯޓު ލެއްވުމަށް މީގެ މަހެއްހާ ދުވަސް ކުރިން ރީ ރަޖިސްޓްރޭޝަންގެ ފޯމު ފުރުއްވާފައިވީ ނަމަވެސް މިއަދާ ހަމައަށް ވެސް އެމަނިކުފާނު ރަޖިސްޓްރީވެފައި ނުވާ ކަމުގެ ޝަކުވާ އާއިލާ އިން ކަރެކްޝަނަލް ސާވިސް އަށް ހުށަހަޅައިފި އެވެ.\nމަރުގެ ހުކުމް ތަންފީޒު ކުރައްވަން އެ މަނިކުފާނަށް ކެރިވަޑައިނުގަންނަވާނެ ކަމަށް ބުނެ ގޮން ނުޖައްސަވަން އެދިވަޑައިގެން، މި ސަރުކާރުން މަރުގެ ހުކުމް ތަންފީޒު ކުރައްވާނެ ކަމުގެ ޔަގީންކަން ރައީސް އަބްދުﷲ ޔާމީން މިއަދު ވެސް ދެއްވައިފި އެވެ.\nAugust 05, 2018 15\nބައެއް ގައިދީން ގޭ ބަންދަށްް ބަދަލުކުރަން ފަށައިފި\nއަދަބު ލުއިކޮށްދެއްވަން ހަމަޖެއްސެވި ބައެއް ގައިދީން ގޭ ބަންދަށް ބަދަލުކުރަން މޯލްޑިވްސް ކަރެކްޝަނަލް ސާވިސް އިން ފަށައިފި އެވެ.\nގައިދީންތަކެއްގެ އަދަބު ލުއިކޮށްދޭން ރައީސް ނިންމަވައިފި\nހުކުމް ތަންފީޒުކުރަމުންދާ ބައެއް ގައިދީންގެ އަދަބު ލުއިކޮށްދޭން ރައީސް އަބްދުﷲ ޔާމީން ނިންވަމައިފި އެވެ.\nކަރެކްޝަންސްގެ ނަން ބަދަލުކުރަން ކޮމެޓީން ފާސްކޮށްފި\nމޯލްޑިވްސް ކަރެކްޝަނަލް ސާވިސްގެ ނަން ނޭޝަނަލް ޕްރިޒަން ސާވިސްގެ ނަމަށް ބަދަލު ކުރަން، ޖަލުތަކާއި ޕެރޯލްގެ ގާނޫނަށް ހުށަހެޅި އިސްލާހު ރައްޔިތުންގެ މަޖިލީހުގެ ގައުމީ ސަލާމަތާ ބެހޭ...


ވަޒީފާއާ ބެހޭ ގާނޫނަށް ގެންނަ އިސްލާހާ ދެކޮޅަށް އޭދަފުށީގައި އަޑު އުފުލައިފި\nވަޒީފާއާ ބެހޭ ގާނޫނަށް ގެންނަ އިސްލާހާ ދެކޮޅަށް އޭދަފުށީގައި މިއަދު ހަވީރު އަޑު އުފުލަނީ\nވަޒީފާއާ ބެހާ ގާނޫނަށް އިސްލާހު ގެނައުމަށް ރައްޔިތުންގެ މަޖިލީހަށް މިހާރު ހުށަހަޅާފައިވާ އިސްލާހުގެ ބިލާ ދެކޮޅަށް އަޑު އުފުލައި އޭދަފުށީގައި ޒުވާނުން މިއަދު މުޒާހަރާ ކޮށްފި އެވެ.\nވަޒީފާއާ ބެހޭ ގާނޫނަށް ގެންނަ އިސްލާހާ ދެކޮޅަށް އަޑު އުފުލައި އޭދަފުށީގައި މިއަދު ހަވީރު ބޭއްވި މުޒާހަރާގައި ބައިވެރިވީ ރިސޯޓްތަކުގައި މަސައްކަތްކުރާ ޒުވާނުންނެވެ. އެ މީހުން ތިބީ އެ އިސްލާހާ ދެކޮޅަށް އެމީހުންގެ ޝުއޫރު ލިޔެފައި ހުރި ބޯޑުތަކެއް ހިފައިގެންނެވެ.\nވަޒީފާއާ ބެހޭ ގާނޫނަށް ގެންނަ އިސްލާހާމެދު ހިތްހަމަނުޖެހުމުގެ ޝުއޫރުތައް ލިއެފައިވާ އިރު، މަސައްކަތްތެރިން ތިބީ ވަރަށް ހާލުގައި ކަމަށާއި އިނާޔަތްތައް އަވަސްކޮށްދީ، އެ ގާނޫނަށް ހުށަހެޅި އިސްލާހުން މުވައްޒަފުން ބިކަވާނެ ކަމަށް ވެސް ބޯޑުތަކުގައި ލިއެފައިވެ އެވެ.\nމީގެ އިތުރުން ވަޒީފާގެ ޕްރޮބޭޝަން މުއްދަތު ތިން މަހުން ހަ މަހަށް އިތުރުކުރަން ދެކޮޅު ކަމަށް ވެސް މިރަށުގައި ބޭއްވި މުޒާހަރާގައި ބޭނުންކުރި ބޯޑުތަކުގައި ލިއެފައިވެ އެވެ.\nވަޒީފާގެ ޕްރޮބޭޝަން މުއްދަތު ހަ މަހަށް އިތުރުކޮށް، ސަލާމް ބުނުމުގެ އުސޫލުތަކަށް ބަދަލު ގެންނަން ވަޒީފާއާ ބެހޭ ގާނޫނަށް ސަރުކާރުން ހުށަހެޅި އިސްލާހުތަކާ އެކު އާއްމުންގެ ފާޑުކިޔުން އެ ބިލަށް ވަނީ އަމާޒުވެފަ އެވެ.\nބިލުގައިވާ މިނޫން ވެސް ބައެއް ބަދަލުތަކާ މެދު އާއްމުން އަންނަނީ ފާޑުކިޔަމުންނެވެ.


މަޤާމަށް އެދި ހުށަހަޅަންޖެހޭ ވަޒީފާއަށް އެދޭ ފޯމް އާއި އެހެނިހެން ލިޔެކިއުންތައް (19 އޮކްޓޫބަރު 2020) ގެ (13:30) ގެ ކުރިން، ([email protected]) މި އީ-މެއިލް އެޑްރެސް އަށް ފޮނުވުންއެދެމެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، (20 އޮކްޓޫބަރު 2020) އާއި (20 ނޮވެންބަރު 2020) އާ ދެމެދު، (މިނިސްޓްރީ އޮފް ޖެންޑަރ، ފެމެލީ އެންޑް ސޯޝަލް ސަރވިސަސް) ގައެވެ.\nސުންގަޑި: 19 އޮކްޓޫބަރު 2020 1330


އިސްލާމީ ސިފަތައް ދިވެހިންގެ ފަރާތުން ފެންނަންޖެހޭ\nގައުމުގެ ހާލަތު ރަނގަޅުކުރެވޭނީ އިސްލާމީ ދައުލަތު ފެށިގެން އައި އިރު މުސްލިމުން ދެއްކި ފަދަ ހިތްވަރުގަދަ ކަމާއި މަސައްކަތްތެރިކަމުގެ ނަމޫނާ ސިފަތައް ދިވެހިންގެ ފަރާތުން ވެސް ފެނިގެން ކަމަށް ރައީސް އިބްރާހިމް މުހައްމަދު ސޯލިހު މިއަދު ވިދާޅުވެއްޖެ އެވެ.\nހެލްތު މިނިސްޓަރު ކަމަށް ރައީސް އޮފީހުގެ މިނިސްޓަރުގެ މަގާމުގައި ހުންނެވި އަހްމަދު ނަސީމް (ކެރެފާ ނަސީމް) ދެންމެ އައްޔަން ކުރައްވައިފި އެވެ.\nގުޅުން ބަދަހިކުރާނީ މިނިވަންކަން ނުގެއްލޭގޮތަށް: ރައީސް\nރާއްޖެ، ބައިނަލްއަގުވާމީ އާއިލާއާ ގުޅުން ބަދަހިކުރަމުން އަންނާނީ މިނިވަންކަމާއި ސިޔާދަތު ނުގެއްލޭ ގޮތަށް ކަމުގެ ޔަގީންކަން ރައީސް އިބްރާހިމް މުހައްމަދު ސޯލިހް މިއަދު ދެއްވައިފި އެވެ.\nކޮވިޑް-19ގެ މި ދަނޑިވަޅުގައި، ގައުމާއި ރައްޔިތުންނަށް ކުރިމަތިވެފައިވާ ހާލަތާ ގުޅޭ މުހިއްމު ފަސް ކަންބޮޑުވުމަކާ އެކު ރާއްޖޭގެ ޚިދުމަތުގައި ވަރަށް ސީނިއަ ދެ ބޭފުޅުން ކަމަށްވާ ކުރީގެ...\nޅ. އަތޮޅުގެ ފަސް ސަރަހައްދެއް ހިމާޔަތްކުރަނީ\nގުދުރަތީ ހާއްސަ ސިފަތަކެއް ލިބިފައިވާ ޅ. އަތޮޅުގެ ފަސް ސަރަހައްދެއް ހިމާޔަތްކުރަން ރައީސް އިބްރާހިމް މުހައްމަދު ސޯލިހު އިއްޔެ ނިންމަވައިފި އެވެ.\nރައީސް، ތިން ގައުމަކަށް ސަފީރުން އައްޔަންކުރައްވައިފި\nއިންޑިއާ އާއި ޕާކިސްތާން އަދި ޔުނައިޓެޑް އަރަބި އެމިރޭޓްސް (ޔޫއޭއީ) ގެ ސަފީރުކަމަށް އައްޔަންކުރުމަށް ރައްޔިތުންގެ މަޖިލީހުން ރުހުން ދެއްވި ބޭފުޅުން މަގާމަށް އައްޔަންކުރައްވައި ރައީސް އިބްރާހިމް މުހައްމަދު ސޯލިހް މިއަދު ސަފީރުކަމުގެ ފަތްކޮޅު ހަވާލުކުރައްވައިފި އެވެ.\nމައުސޫމް އަލުން ވަޒީރުކަމަށް އައްޔަންކޮށް ހުވާކޮށްފި\nޑރ. އަބްދުﷲ މައުސޫމް ޓޫރިޒަމް މިނިސްޓަރުކަމާ ހަވާލުވެވަޑައިގެންނެވި އިރު ކުންފުންޏެއްގެ މަގާމެއްގައި ހުންނެވުމުން އުފެދުނު ސުވާލުތަކާ ހެދި އޭނާ އިއްޔެ މިނިސްޓަރުކަމުން އިސްތިއުފާ ދެއްވުމުން އަލުން އެ މަގާމަށް އައްޔަންކުރައްވައިފި އެވެ.\nޖޭއެސްސީ އަށް އުއްމުކުލްސޫމް އައްޔަންކުރައްވައިފި\nއާންމުންގެ ފަރާތުން ޖުޑީޝަލް ސާވިސް ކޮމިޝަން (ޖޭއެސްސީ) އަށް ކަނޑައެޅި އައިމިނަތު އުއްމުކުލްސޫމް މިއަދު އެ މަގާމަށް އައްޔަނުކުރައްވައިފި އެވެ.\nވެރިކަން ހިންގުން ބަރުލަމާނީ ނިޒާމަކަށް ބަދަލު ކުރަން ވިސްނަވާކަށް އެމަނިކުފާނަށް ވަގުތެއް ނެތް ކަމަށާއި ހުރިހާ ވަގުތެއް ހުސްކުރައްވަން ބޭނުންފުޅު ވަނީ ރައްޔިތުންނަށް...\nބޯޑަރު ހުޅުވާނީ ޖުލައި 15ގައި: ރައީސް\nކޮރޮނޯވައިރަސްއާ ގުޅިގެން މިދިއަ މާޗު މަހު ފަހުކޮޅުން ފެށިގެން ބަންދުކޮށްފައި އޮތް ބޯޑަރުތައް، އަންނަ މަހު 15 ގައި ހުޅުވާލާނެ ކަމަށް، ރައީސް އިބްރާހިމް މުހައްމަދު ސޯލިހު މިއަދު...\nމިސްކިތްތައް ބަންދުކުރިޔަސް އަޅުކަންތައް އަދާކުރައްވާ\nމި އަހަރުގެ ރޯދަ މަސް ފެށުމުގެ މުނާސަބަތުގައި ރައީސް އިބްރާހިމް މުހަންމަދު ސޯލިހު ގައުމާ މުހާތަބު ކުރައްވައި ވާހަކަފުޅު ދައްކަވަމުން އެބަ ގެންދަަވަ އެވެ.


Thuhumathukuraa massala balaidhinumah State minister Afzal ACC ah | Mihaaru\nކޮމިއުނިކޭޝަން މިނިސްޓްރީގެ ސްޓޭޓް މިނިސްޓަރަކަށް އަފްޒަލް އައްޔަން ކުރައްވައި، އޭނާއަށް ރައީސް އިބްރާހިމް މުހައްމަދު ސޯލިހް މަގާމުގެ ފަތްކޮޅު ދެއްވަނީ.---ފޮޓޯ: ރައީސް އޮފީސް\nތުހުމަތުކުރާ މައްސަލަ ބަލައިދިނުމަށް ސްޓޭޓް މިނިސްޓަރު އަފްޒަލް އޭސީސީއަށް\n02 ޑިސެމްބަރ 2018 - 19:16 16 comments\nރައީސް އިބްރާހިމް މުހައްމަދު ސޯލިހްގެ ސަރުކާރު ހިންގާ ކޯލިޝަންގައި ހިމެނިވަޑައިގަންނަވާ ކުރީގެ ރައީސް މައުމޫން އަބްދުލްގައްޔޫމްގެ އެމްއާރްއެމްގެ ސްލޮޓެއްގައި މިދިޔަ ބުދަ ދުވަހު ސްޓޭޓް މިނިސްޓަރުކަމަށް އަފްޒަލް އައްޔަން ކުރައްވާފައިވާއިރު، އެމްޑީޕީގެ ބައެއް އެކްޓްވިސްޓުން ވަނީ ޖެންޑާ މިނިސްޓްރީގެ ކޯޑިނޭޓަރެއްގެ މަގާމުގައި އޭނާ މިދިޔަ ސަރުކާރުގެ ދުވަސްވަރު ހުންނެވިއިރު 1.5 މިލިއަން ރުފިޔާގެ ހިޔާނާތެއް ވެފައިވާ ކަމަށް ތުހުމަތު ކޮށްފަ އެވެ.\nއެއީ ޔުނިސެފްގެ އެހީގައި ޗައިޑް ހެލްޕްލައިން ކޯލްސެންޓަރުު (1412) ގާއިމް ކުރުމުގެ ތެރޭގައި ހިންގާފައިވާ ކޮރަޕްޝަންގެ އަމަލެއް ކަމަށް ތުހުމަތު ކުރެ އެވެ.\nމި ތުހުމަތާ ގުޅިގެން، އަފްޒަލް އޭސީސީއަށް ފޮނުއްވި ސިޓީއެއްގައި ވިދާޅުވީ، އޭނާގެ އަބުރު ގެއްލުވައިލުމަށް ބަޔަކު މަސައްކަތް ކުރާ ކަމަށާއި އެހެންވެ، އެ މީހުންނާ މެދު ގާނޫނީ ފިޔަވަޅު އެޅުމަށް ނިންމަވާފައިވާ ކަމަށެވެ. އެހެންވެ، އޭނާއަށް ތުހުމަތު ކުރާ ކޮރަޕްޝަންގެ މައްސަލަ އޭސީސީން ބަލައި ގޮތެއް ނިންމައި ދިނުމަށް އަފްޒަލް ވަނީ އެދިވަޑައިގެންފަ އެވެ.\nމައުމޫނަށް ތާއީދުކުރާ މީހުން އިސްވެ އުފައްދާފައިވާ އެމްއާރްއެމުން ބުނީ އެ ތުހުމަތު ސާބިތުވެއްޖެ ނަމަ ސްޓޭޓް މިނިސްޓަރުކަމުން އަފްޒަލް އިސްތިއުފާ ދެއްވުމަށް އެދޭނެ ކަމަށެވެ.\nރައީސް އިބްރާހިމް މުހައްމަދު ސޯލިހްގެ ސަރުކާރަކީ ރައީސް އަބްދުﷲ ޔާމީންގެ ސަރުކާރަށް ތުހުމަތު ކުރެވޭ ކޮރަޕްޝަންގެ މައްސަލަތައް ހައްލު ކުރަން އައި ސަރުކާރެއް ކަމަށް ބުނާތީ ހުރިހާ ވަޒީރުންނާއި ދައުލަތުގެ އިސް މަގާމުތަކަށް އައްޔަން ކުރައްވާ ބޭފުޅުންގެ މާލީ ބަޔާންތައް ބެލުމަށް ވަނީ ނިންމައިފަ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް އެމްޑީޕީ ސަރުކާރު އެންޓި ކޮރަޕްޝަން ކޮމިޝަން ސިޔާސީ މަގާމުތައް ކޮރަޕްޝަން ސްޓޭޓް މިނިސްޓަރުން މައުމޫން ރިފޯމް މޫވްމެންޓް (އެމްއާރުއެމް)


Badhaleh Nugenes Fandiyaarun Ge Gaanoonah Husha Elhi Islaah Committee In Faaskohfi - Vaguthu\nބަދަލެއް ނުގެނެސް ފަނޑިޔާރުންގެ ޤާނޫނަށް ހުށަހެޅި އިސްލާހު ކޮމެޓީން ފާސްކޮށްފި\nފަނޑީޔާރެއްގެ މައްޗައް ޖިނާއީ ހުކުމެއް ސާބިތުވެއްޖެ ކަމަށް ކޯޓަކުން ހުކުމެއް ކޮށްފިނަމަ ފަނޑިޔާރުކަމުން ވަކިވާނެ ގޮތް ހެދުމަށް ފަނޑިޔާރުންގެ ގާނޫނަށް ހުށަހެޅި އިސްލާހުގެ ބިލް މިނިވަން މުއައްސަސާތަކުގެ ކޮމެޓީން އެއްވެސް ބަދަލެއް ނުގެނެސް ފާސްކޮށްފި އެވެ.\nފަނޑިޔާރުންގެ ޤާނޫނަށް ޕީޕީއެމްގެ ނައިބު ރައީސް އަބްދުލްރަހީމް އަބްދުﷲ ހުށަހަޅުއްވާފައިވާ އިސްލާހް ފާސްވެ ޤާނޫނަކަށް ވެއްޖެނަމަ ފަނޑިޔާރެއްގެ މައްޗަށް ޖިނާޢީ ކުށެއް ސާބިތުވުމާއި އެކު އެބޭފުޅަކު ފަނޑިޔާރު ކަމުން ވަކިވާނެއެވެ.\nއަބްދުލްރަހީމް ހުށަހެޅުއްވި އިސްލާގައި ފަނޑިޔާރުންގެ ޤާނޫނުގެ 27 ވަނަ މާއްދާގެ (ފ) ގައި ބުނެފައި އޮންނަނީ ފަނޑިޔާރުންގެ މައްޗަށް ޖިނާޢީ ކުށެއް ސާބިތުވެއްޖެކަމަށް ޝަރުޢީ ކޯޓަކުން ކުރާ ޙުކުމެއް ނިހާޢީ ޙުކުމެއް ކަމަށް ކަނޑައެޅޭ ހިނދުން ފެށިގެން އެފަނޑިޔާރަކު މަގާމުން ވަކިވާނެއެވެ. މިމާއްދާގެ މިއަކުރުގެ ދަށުން ފަނޑިޔާރަކު މަގާމުން ވަކިވާ ވަކިވުމަކީ ތައުދީބީ ނުވަތަ ސުލޫކީ މައްސަލައަކާ ގުޅިގެން ފިޔަވަޅު އެޅުމުން ކަމުގައި ނުވާތީ ޤާނޫނު އަސާސީގެ 154 ވަނަ މާއްދާގެ ދަށުން ނުވަތަ ޤާނޫނެއްގެ ދަށުން ފަނޑިޔާރެއް މަގާމުން ވަކިކުރުމަށް އޮންނަ އިޖުރާޢަތެއް މި ހާލަތުގައި ނުހިނގާނެ ކަމަށް ވެސް އިސްލާހްގައި ވެއެވެ.\nއަބްދުލްރަހީމް ހުށަހަޅުއްވާފައިވާ ފަނޑިޔާރުންގެ ޤާނޫނަށް އިސްލާހް ގެނައުމުގެ ބިލްގެ ބަހުސް މާދަމާ މަޖިލީހުގައި ފަށަން ވަނީ ތާވަލް ކޮށްފައެވެ.


މަސައްކަތު ގަޑި ދިގުވުމުން އަހަރަކު 745،000 މީހުން މަރުވޭ\n17 މޭ 2021 - 13:05 0\nއަންހެނަކު މަސައްކަތް ކުރަމުން ފިކުރު ބޮޑުވެފައި.-- ފޮޓޯ: ގެޓީ އިމޭޖަޒް\nގިނަ ވަގުތު މަސައްކަތުގައި ހޭދަ ކުރަން ޖެހުމުގެ ސަބަބުން ކޮންމެ އަހަރަކު ވެސް އެތައް ހާސް ބަޔަކު މަރުވަމުންދާ ކަމަށް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ބުނެފި އެވެ.\nމިއީ މަސައްކަތުގައި ހޭދަކުރަން ޖެހޭ ވަގުތާއި މީހުންގެ ސިއްހަތަށް ކުރާ އަސަރާ ގުޅޭ ގޮތުން ހެދި ފުރަތަމަ ދިރާސާ އެވެ. ދިރާސާއިން ދެއްކި ގޮތުގައި މަސައްކަތުގެ ވަގުތު ދިގުކަމުން ސްޓްރޯކް އާއި ހިތުގެ ބަލިތައް ދިމާވެ 2016 ވަނަ އަހަރު އެކަނިވެސް 745،000 އަށް ވުރެ ގިނަ މީހުން މަރުވި އެވެ.\nމި މައްސަލަ އެންމެ ބޮޑަށް ދިމާވެފައި ވަނީ ދެކުނު އިރުމަތީ އޭޝިއާ އާއި ހުޅަނގު ޕެސިފިކް ސަރަހައްދުތަކުގެ ގައުމުތަކުގައި ދިރިއުޅޭ މީހުންނަށެވެ.\nޑަބްލިއުއެޗްއޯގެ ރިޕޯޓުގައި ބުނީ ކޮވިޑުގެ ބަލިމަޑުކަމާ ހެދި މި މައްސަލަ އިތުރަށް ބޮޑުވުމުގެ ފުރުސަތު އެބަ އޮތް ކަމަށެވެ.\nދިރާސާއިން ދެއްކި ގޮތުގައި ހަފްތާއަކު 55 ގަޑިއިރަށް ވުރެ ގިނަ ވަގުތު މަސައްކަތުގައި ހޭދަ ކުރާ ނަމަ ސްޓްރޯކް ޖެހުމުގެ ފުރުސަތު 35 ޕަސެންޓަށް އަދި ހިތުގެ ބަލީގައި މަރުވުމުގެ ފުރުސަތު 17 ޕަސެންޓަށް އިތުރުވެ އެވެ.\nއިންޓަނޭޝަނަލް ލޭބާ އޯގަނައިޒޭޝަން (އައިއެލްއޯ) އާ ގުޅިގެން ހެދި ދިރާސާއިން އިތުރަށް ދެއްކީ މަރުވި މީހުންގެ ތިންބައި ކުޅަ އެއްބައި މީހުންނަކީ މެދު އުމުރުގެ އަދި މުސްކުޅި ފިރިހެނުން ކަމަށެވެ.\nބަލިމަޑުކަމުގެ ތެރޭގައި މަސައްކަތުގެ ވަގުތަށް އައި ބަދަލު ދިރާސާ ކުރެވިފައު ނުވި ނަމަވެސް ޑަބްލިއުއެޗްއޯގެ އޮފިޝަލުން ބުނީ ރިމޯޓުކޮށް މަސައްކަތް ކުރަން ޖެހުމުގެ ސަބަބުން މަސައްކަތަށް ހޭދަކުރަން ޖެހޭ ވަގުތު އިތުރުވެފައިވުން އެކަށީގެންވާ ކަމަށެވެ.\n"ކޮންމެވެސް ވަރެއްގެ ހެކި އެބަ ހުރި، ގައުމުތައް ލޮކްޑައުން ކުރުމުގެ މަސައްކަތަށް ހޭދަކުރާ ވަގުތު 10 ޕަސެންޓު އިތުރުވާ ކަމުގެ،" ޑަބްލިއުއެޗްއޯއިން ބުންޏެވެ.\nޑަބްލިއުއެޗްއޯއިން ބުނީ ވަޒީފާ ދޭ ފަރާތްތަކުން މަސައްކަތުގެ މާހައުލުގައި ސިއްހަތަށް ދިމާވެދާނެ ނުރައްކަލާ މެދު ވިސްނާއިރު، މި ދިރާސާގެ ހޯދުންތަކުގެ މައްޗަށް ބިނާކޮށް އެސެސްމަންޓް ހެދުމަށް ލަފާ ދޭ ކަމަށެވެ.\nއޭގެ އިތުރުން މަސައްކަތުގައި ހޭދަކުރެވޭނެ އެންމެ ގިނަ ވަގުތެއް ކަނޑައެޅުމަކީ އުފެއްދުންތެރިކަން ރަނގަޅުވާ ކަމެއް ކަމަށް ދިރާސާއިން ދައްކާފައި ވާތީ އެކަމަށް ސަމާލުކަން ދިނުމަށް ވެސް ޑަބްލިއުއެޗްއޯއިން ލަފާ ދެ އެވެ.


J-294453, J-296897, J-323537\nހދ.އަތޮޅު ތަޢުލީމީ މަރުކަޒު / ކުޅުދުއްފުށި ސިޓީ\nދަރިވަރުންނަށް ގިނަގުނަ މަޢުލޫމާތާއި ޓެކްސްފޮތުގައިވާ މަސައްކަތުގެ އިތުރުން އިތުރުމަސައްކަތްތަކެއް ގެންދެވޭނޭގޮތަށް ކުލާހުގައިވާ އިތުރުއެހީތެރިކަން ބޭނުންވާ ދަރިވަރުނަށްވެސް އެހީތެރިކަން ދެވޭނޭގޮތަށް ލެސަންޕްލޭން ތައްޔާރުކޮށް ސުޕަވައިޒަރުންނާއި އެޗް. އޯ.ޑީން އަންގަވާ ޤަވާޢިދެއްގެ މަތީން އެބޭފުޅުން ލައްވައި ޗެކްކުރުން.\nމުޅިއަހަރުގެ މުޤައްރަރު2ޓާރމަށް ބަހައި ސްކީމް/ޔުނިޓް ޕްލޭން ތައްޔާރު ކުރުން.\nވަކިވަކިދަރިވަރުންގެ އުނގެނުމުގެ ފެންވަރު ބަލައި ކިޔަވައިދިނުން އެއާއިއެއްގޮތަށް ބައްޓަންކޮށް މުޤައްރަރުގައިވާ ބައިތައް ޙާޞިލްކުރުން.\nކުލާހަށް ދިއުމުގެ ކުރިން ކޮންމެދުވަހެއްގެ ލެސަންނަށް ފުރިހަމައަށް ތައްޔާރުވެގެން ކުލާހަށް ދިއުމާއި ދަރިވަރުންނަށް އެކަށީގެންވާފަދަ ކިޔެވުމުގެ މާހައުލެއް ޤާއިމް ކުރުމާއި އަދި ކިޔަވައިދެއްވާ ގަޑިތަކުގެ ބޭނުން އެންމެ ފުރިހަމައަށް ހިފުން.\nކިޔަވައި ދެއްވާއިރު ހުރިހާ ކުދިންވެސް ސަމާލުކަމަށް ގެނައުން.\nކިޔަވައި ދެއްވާ ފިލާވަޅާއި ގުޅޭ ކިޔަވައި ދިނުމުގެ އެހީ ތައްޔާރު ކުރުމާއި ބޭނުން ކުރުން.\nވީހާވެސް ބޮޑަށް ކުދިން އުނގަންނައިދޭ ޙަރަކާތް ތަކުގައި ބައިވެރި ކުރުވައިގެން އުނގަންނައި ދިނުން.\nއިސްލާމް ، ޤްރުއާން ، ދިވެހި ، ޕީއީ އަދި ޕީއޭ ފިޔަވައި އެހެން މާއްދާތައް ކިޔަވައި ދެއްވާ ގަޑިތަކުގައި ދަރިވަރުން އިނގިރޭސި ބަހުން ވާހަކަ ދެއްކުމަށް ބާރުއެޅުން.\nދިވެހި ބަހުން ވާހަކަ ދައްކާ ގަޑިތަކުގައި ރީތި ދިވެހި ބަސް ބޭނުން ކުރުމަށް ބާރު އެޅުން.\nދަރިވަރުންނަށް އެދަރިވަރުންގެ ލަނޑުދަނޑި ޙާޞިލް ކުރުމަށްޓަކައި ހިތްވަރު ދިނުން\nކިޔަވައި ދެއްވާ މާއްދާތަކަށް އިތުރުއެހީ ބޭނުންވާ ކުދިން ފާހަގަކުރައްވައި ރިމީޑިއަލް ނެންގެވުން.\nކުދިންގެ ނަފްސާނީ ގޮތުންނާއި ޖިސްމާނީ ގޮތުން ކިޔެވުމަށް ހުރަސް އަޅާފަދަ ކަމެއް ވޭތޯ ބައްލަވައި ސުޕަވައިޒަރުންނަށް އެކަންއެންގެވުން.\nމުދައްރިސް ދަރިވަރުންގެ ފެންވަރާއިމެދު ފުރިހަމައަށް ޒިންމާ ނެގުން.\nރިޕޯޓް ފޮތުގައި ޓިޕެކްސް ބޭނުންނުކުރުން\nމުދައްރިސުން އެމުދައްރިސުން ސެޝަނުގައި ލިބޭ ހުސްވަގުތައް ހޭދަކުރަންވާނީ ދަރިވަރުންނަށާއި ސްކޫލަށް ފައިދާހުރި ކަންކަމުގައި ހޭދަކުރުން.\nސެޝަނުގެ ފުރަތަމަ ބެލް ޖެހުމާއިއެކު ކްލާސް ޓީޗަރުން ކްލާސްތަކަށް ދުރުވުން.\nކްލާސް ޓީޗަރުން ޙާޟިރީ މާކްކޮށް ޙާޟިރީގައި ފުރިހަމަ ކުރަންޖެހޭ ބައިތައް ފުރިހަމަ ކުރުން.\nހަވާލުކުރެވިފައިވާ ކުލާސްރެކޯރޑްގައިވާ ބައިތައް ގަޑިންގަޑިއަށް ފުރިހަމަކުރުން.\nކުލާހަށް ކުދިން ވަނުމާއި ނުކުތުން ބަލަހައްޓަންވާނީ އެވަގުތަކު އެކްލާހެއްގައި ހުންނަވާ މުދައްރިސެކެވެ.\nކްލާސްތެރެ ސާފު ތާހިރުކޮށް ބޭއްވުމަށް އަބަދުވެސް ދަރިވަރުންނަށް ބާރުއަޅުން އަދި ސެސަންނިމިގެން ދަރިވަރުން ކުލާހުން ނެރުމުގެ ކުރިން އެގަޑިއެއްގައި ކުލާހުގައި ހުރިޓީޗަރު ދަރިވަރުންގެ ޑެސްކާއި ތަޅުންމަތީގައިވާ ކުނިބުނި ދަރިވަރުންލައްވާނަގައި ޑަސްބިނަށް އަޅަން ޚާއްޞަ ސަމާލުކަމެއް ދިނުން ވީހާވެސް ބޮޑަށް ކުދިންގެ ކިބައިގައި އިސްނެގުމުގެ ހުނަރު އަށަގެންނެވޭތޯ ބެއްލެވުން.\nހަވާލުކުރެވިފައިވާ ކުލާސްޓީޗަރުކަމުގެ ޒިންމާ ފުރިހަމައަށް އަދާކުރުން.\nކްލާސް ޓީޗަރުން ކްލާހަށް ޙާޟިރުނުވާ ދަރިވަރުންނާއިބެހޭ މަޢުލޫމާތު ދުވަހުން ދުވަހަށް ކުލާސް އިންޗާޖަށް އެންގުން.\nކުދިން ކްލާހުގައި ތިބޭއިރު އެކަށީގެންވާ ފަރާތެއްގެ ބެއްލެވުމުގެ ދަށުންނޫނީ ކްލާސް ދޫކޮށް ލައްވާފައި ވަޑައި ނުގެންނެވުން.\nކްލާހަށް ވަޑައިގަންނަވާނީ ފިލާވަޅަށް ރަނގަޅަށް ތައްޔާރުވެ ލައްވައިގެން ބޭނުންވާ ހުރިހާ އެއްޗެއް ހިއްޕަވައިގެން ކުލާހަށް ދުރުވުން.\nކިޔަވައިދޭ މާއްދާއިން ދަރިވަރުންނަށް ލިބޭ ކާމިޔާބާއި ނާކާމިޔާބީއެއް ބިނާވަނީ މުދައްރިސް ކޮށްދެއްވާ މަސައްކަތުގެ މައްޗަށެވެ.\nދަރިވަރުންގެ ކުރިއެރުމަށް ހިންގޭ އިތުރު ޙަރަކާތްތަކުގައި ޢަމަލީގޮތުން ބައިވެރިވެ، އެބޭފުޅަކާ ޙަވާލުވެފައިވާ ހަރަކާތެއް ސްކޫލްގެ އެކްޓިވިޓީ ކަލަންޑަރުގައިވާ ގޮތުގެމަތިން ރާވައި ހިންގުން.\nދަރިވަރުންގެ ކިބައިން ފެންނަ ނުރަނަގަޅު ކަންތައްތައް އިޞްލާޙު ކުރުމަށް މަސައްކަތް ކުރުމާއެކު ކަމާ ބެހޭ މަޢުލޫމާތު ގުޅުންހުރި ފަރާތްތަކަށް ދިނުން.\nސްކޫލް ޙާޞިލްކުރަން ބޭނުންވާ ލަނޑުދަނޑިތައް ޙާޞިލް ކުރުމުގައި ވީހާވެސް ބޮޑަށް މަސައްކަތް ކުރުން.\nއެމުދައްރިސެއްގެ ކިޔަވައި ދިނުމުގެ ދާއިރާއިން ލިބެންހުރި އެންމެ ފަހުގެ މަޢުލޫމާތު ހޯއްދަވައި އަމިއްލަ މަޢުލޫމާތުގެ ޚަޒާނާ މުއްސަނދި ކުރުން\nކިޔަވައި ދެއްވާ ގަޑީގައި ބޭކާރު ގޮތުގައި ދަރިވަރުން ކްލާސް ތެރޭގައި އަޑުގަދަކޮށް، ހިނގައި ހެދިޔަ ނުދިނުން.\nހިންގަވާ ހުރިހާ ޙަރަކާތް ތަކެއްގެ ރެކޯޑް ބެލެހެއްޓުވުން.\nކުލާސް ތެރޭގައި ހިނގާ ކޮންމެ ކަމެއްގެ ޒިންމާ، އެވަގުތަކު އެކްލާހުގައި ހުންނަވާ މުދައްރިސެއް އުފުލުން.\nދަރިވަރުންގެ ކިބައިގައި ސާފު ތާހިރުކަން އަށަގެންނެވުމަށް މަސައްކަތް ކުރުން.\nކިޔަވައިދިނުމާއި ގުޅޭގޮތުން ހަވާކުރެވޭ މަސައްކަތް ކުރެއްވުމަށް ސަމާލުކަން ދިނުން.\nސްކޫލްގެ އެއްވެސް އެއްޗެއް ސްކޫލަށް ފައިދާހުރި ގޮތުގައި ނޫނީ ބޭނުން ނުކުރުން. ފަރުވާކުޑަ ކަމުން ސްކޫލްގެ އެއްވެސް އެއްޗަކަށް ގެއްލުމެއް ވެއްޖެނަމަ އޭގެ ޒިންމާ އެބޭފުޅަކު އުފުލުން.\nމަސައްކަތް ކުރައްވާ ޔުނީފޯމް ބޯޑީގެ ޙަރަކާތްތަކުގައި ފުރިހަމައަށް ބައިވެރިވުން.\nހައުސްގެ ޚަރަކާތް ތަކުގައި ފުރިހަމައަށް ބައިވެރިވެ ހައުސް މާސްޓަރަށް އެހީތެރިކަން ފޯރުކޮށް ދިނުން.\n- - ސެން ޓީޗަރުކަމަށް ހަމަޖައްސާނަމަ ސެން ޓީޗަރުންގެ ޝަރުޠު ފުރިހަމަވުން؛\n- - ޕްރީސްކޫލް ޓީޗަރަކަށް ހަމަޖައްސާނަމަ ޕްރީސްކޫލް ޓީޗަރުންގެ ޝަރުތު ފުރިހަމަވުން ނުވަތަ\n1. ފުރިހަމަ ކޮށްފައިވާ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުން އަދި އިދާރާގެ ވެބްސައިޓުންނާއި ކައުންޓަރުން އަދި ތިރީގައިވާ ލިންކުން ލިބެންހުންނާނެއެވެ.) http://www.csc.gov.mv/dv/downloads/15151\n· މަސައްކަތުގެ ދާއިރާއިން ލިބިފައިވާ ތަޖުރިބާއަށް ބަލައިގެން\n· ގާބިލުކަން ކަށަވަރުކުރުމަށް އިންޓަރވިއުކޮށްގެން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2021 އޯގަސްޓް5ވާ ބުރާސްފަތި ދުވަހުގެ 13:00 ކުރިން، ހދ.އަތޮޅު ތަޢުލީމީ މަރުކަޒަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް ([email protected]) މެދުވެރިކޮށް ވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު/ ޕްރެކްޓިކަލްސް އޮންނާނީ، 2021 އޯގަސްޓް 8 އާއި 2021 އޯގަސްޓް 31 އާ ދެމެދު، ހދ.އަތޮޅު ތަޢުލީމީ މަރުކަޒުގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6528817 އަށެވެ. އީ-މެއިލް ކުރާނީ [email protected] އަށެވެ.\n4 ޛުލްޙިއްޖާ 1442\nޕަބްލިޝްކުރި ގަޑި: 17:16


Covid 19 : Shaheedhunge dhuvahuge jalsaa nubaahvvan ninmaifi - One Online\nމިދިޔަ އަހަރު ބޭއްވި ޝަހީދުންގެ ދުވަހުގެ ރަސްމީ ޖަލްސާގައި ހޯމް މިނިސްޓަރު ވާހަކަ ދައްކަވަނީ --- ފޮޓޯ: ހޯމް މިނިސްޓްރީ\nކޮވިޑް 19 : ޝަހީދުންގެ ދުވަހުގެ ޖަލްސާ ނުބާއްވަން ނިންމައިފި\nނުރައްކާތެރި ކަމާއެކު މިހާރު ފެތުރެމުންދާ ކޮވިޑް 19 އާ ގުޅިގެން، މިއަހަރުގެ ޝަހީދުންގެ ދުވަހުގެ ރަސްމީ ޖަލްސާ ނުބާއްވަން ނިިންމައިފިއެވެ.\nއެކަމާ ގުޅިގެން ހޯމް މިނިސްޓްރީން މިއަދު ކުރި ޓުވީޓެއްގައި ބުނެފައިވަނީ، މާދަމާ އަކީ މިއަހަރުގެ ޝަހީދުންގެ ދުވަސް ކަމަށާއި ނަަމަވެސް ކޮވިޑް 19ގެ ސަބަބުން މިއަހަރުގެ ޝަހީދުންގެ ދުވަހުގެ ރަސްމީ ޖަލްސާ ނުބާއްވަން ނިންމާފައިވާ ކަމަށެވެ.\nހޯމް މިނިސްޓްރީން ބުނީ، ރާއްޖޭގައި އެންމެ ފުރަތަމަ ޝަހީދުންގެ ދުވަސް ފާހަގަކުރީ 1 ޝައުބާން 1400 \_ގައި ކަމަށެވެ.\nޝަހީދުންގެ ދުވަސް ފާހަގަކުރަނީ ގައުމަށްޓަކައި ޝަހީދުވެ ގޮސްފައިވާ ގައުމީ އަބްތާލުންގެ ހިދުމަތްތަކުގެ ހަނދާންކޮށް، އެ އަބްތާލުންގެ ޒިކުރާ އާކުރުމަށެވެ. ޝަހީދުންގެ ދުވަސް ނިސްބަތްވަނީ އިސްލާމްދީނާއި ގައުމުގެ ދިފާއުގައި ޕޯޗްގީޒުންނާ ހަނގުރާމަކުރައްވައި، އަލީ ރަސްގެފާނު ޝަހީދުވެވަޑައިގެންނެވި ދުވަހަށެވެ.\nއެއީ ހިޖުރައިން 965 ވަނަ އަހަރުގެ ޝައުބާން މަހުގެ އެއްވަނަ ދުވަހެވެ.\nއައްސުލްތާނު އަލީ ހަ ވަނަ ސިރީ އައުދަ ސިއާކަ ކައްތިރި ބަވަނަ މަހާރަދުން ނުވަތަ އަލިރަސްގެފާނު ޝަހީދުކުރި އިރު ރަސްކަމުގެ މުއްދަތަކީ ދެ މަހާއި 15 ދުވަހެވެ. އެރަސްކަލުން ރަސްކަމަށް އިސްވެވަޑައިގަތީ މީގެ 463 އަހަރު ކުރިން، މީލާދީން 1،558 ވަނަ އަހަރުއެވެ. އެއީ ހިޖުރައިން 965 ވަނަ އަހަރުއެވެ.\nގުޅޭ ޓެގު މިނިސްޓްރީ އޮފް ހޯމްއެފެއާޒް ކޮވިޑް 19 ޝަހީދުންގެ ދުވަސް


addu city ge rayyithunge sih,hee rahkaatherikan sarukaarun kashavaru kohdheyne\nކޯވިޑް-19 : “އައްޑޫ ސިޓީގެ ރައްޔިތުންގެ ...\nދިރާގު ނައު އެޕް – ރޯދަމަހާ ...\nby vomadmin May 12, 2020\nކޯވިޑް-19އާ ގުޅިގެން އައްޑޫ ސިޓީގައި ޓެސްޓްކުރެވޭނެ އިންތިޒާމުތަކާއި، ޞިއްޙީގޮތުން ހުރި ގޮންޖެހުންތަކަށް އަވަސް ހައްލުތަކެއް ހޯއްދަވައި ދެއްވާނެކަމުގެ ޔީގީންކަން ސަރުކާރުން ދެއްވައިފިއެވެ.\nކޯވިޑް-19 އާއި ގުޅިގެން ރައްޖޭގެ ދެވަނަ އަށް އެންމެބޮޑު އާބާދީ ހިމެނޭ އައްޑޫ ސީޓީގައި ހުރި ކަންބޮޑުވުންތަކާ ގުޅިގެން ނައިބް ރައީސް ފައިސަލް ނަސީމްއާއި، ހެލްތް މިނިސްޓަރ އަބްދުﷲ އަމީނާއެކު އައްޑޫސިޓީގެ7ދާއިރާއަށް ނިސްބަތްވެވަޑައިގަންނަވާ މެމްބަރުން ރޭ ބޭއްވި ވީޑިއޯ ކޮންފަރެންސް ބައްދަލުވުމުގައި ނައިބް ރައީސްވަނީ އައްޑޫސިޓީއާއި ރާއްޖޭގެ ހުރިހާ ރައްޔިތުންގެ ޞިއްޙީ ރައްކާތެރިކަން ކަށަވަރު ކޮށްދެއްވާނެކަމުގެ ޔަގީންކަން ދެއްވާފައެވެ.\nކޯވިޑް-19އާ ގުޅިގެން ރާއްޖޭގައިވެސް ބަލި ފެތުރި، އެކަން ކޮންޓްރޯ ކުރުމަށް ކުރަމުންދާ މަސައްކަތުގައި ގޮންޖެހުންތަކެއް ހުރި ނަމަވެސް ބޭނުންވާ ޓެސްޓް ކިޓްތައް ހޯދުމާއި، އަތޮޅުތަކުގައިވެސް ޓެސްޓްކޮށް ނަތީޖާ ލިބޭ އިންތިޒާމު ހަމަޖެއްސުމަކީ ސަރުކާރުން ހުއްޓުމެއްނެތި ކުރަމުންދާ މަސައްކަތެކެވެ. މިކަމުގައި ޑަބްލިއުއެޗްއޯގެ މިންގަޑުތަކާއިއެކު ޓެސްޓްކުރެވޭނެ ގޮތްކަކާއި، ބޭނުންވާ ކިޓްތައް ހޯދުމުގައި ހުއްތުމެތްނެތި މަސައްކަތް ކުރަމުންދާކަން ނައިބުރައީސް ފާހަގަކުރެއްވިއެވެ.\nމިބައްދަލުވުމުގައި ވާހަކަފުޅުދައްކަވަމުން ހެލްތު މިނިސްޓަރު ޢަބްދުﷲ އަމީން ވިދާޅުވީ އައްޑޫގައި ޓެސްޓްކުރެވޭނެ އިންތިޒާމު ހަމަޖެއްސުމަށް މަސައްކަތް ކުރަމުންދާކަމަށެވެ. އަދި މިވަގުުތުއޮތް ގޮންޖެހުމަކީ ރައްޖޭގައި ހުރި މެޝިންތަކަށް ބޭނުންވާ ކާޓްރިޖް ނުލިބުންކަމަށް އެމަނިކުފާނު ވިދާޅުވިއެވެ. އަދި ކާޓްރިޖްތައް ލިބޭނެކަމަށް ޑަބްލިއުއެޗްއޯއިން ކުރިން ދިން މުއްދަތަށް ލިބިފައި ނުވަނީ އެ އުފައްދާ ކުންފުނިތަކުން އުފެއްދުމުގައި ލަސްތަކެއް ވުންކަމަށާ، ނަމަވެސް މިމަހުގެ ފަހުކޮޅު ކާޓްރިޖްތައް ލިބޭނެކަމުގެ ޔަގީންކަން ޑަބްލިއު އެޗްއޯއިން ދެއްވާފައިވާކަމަށް ނައިބުރައީސް ވިދާޅުވިއެވެ.\nމިވަގުތު އައްޑޫސިޓީގައި ކޯވިޑް-19ގެ ކޭހެއް ނެތް ނަމަވެސް އައްޑޫގައި ސާމްޕަލް ނަގައި 24 ގަޑިއިރުގެ ތެރޭގައި ނަތީޖާ ލިބޭނެ އިންތިޒާމު ހަމަޖެހިފައިވެއެވެ.\nއައްޑޫއަށް ނިސްބަތްވާ7މެމްބަރުންނާއިއެކު ބޭއްވި މިބައްދަލުވުމުގައިވަނީ މުހިންމު ގިނަ ކަންކަމާމެދުވަނީ މަޝްވަރާކުރައްވާފައެވެ. އައްޑޫގައި ކޯވިޑް-19އަށް ވީހާވެސް އަވަސްގޮތެއްގައި ޓެސްޓްކުރެވޭނެ ގޮތެއް ހަމަޖެއްސުމާއި، އިތުރު ޕީޕީއީއާއި، މާސްކްފަދަ ތަކެތި ލިބޭނެ އިންތިޒާމު ހަމަޖެއްސުމާއި، ކަރަންޓީން ފެސިލިޓީސްތައް އިތުރުކުރުމާއި ސެކިއުރިޓީގެ ކަންކަމާއި ގުޅޭގޮތުންނާއި ފުލުހުންގެ ޚިދުމަތް ވަރުދަކުރުމުގެ އިތުރުން މާލޭގައި އައްޑުއަށްނުދެވި ތާށިވެފައިިވާ މީހުންނަށް ދެވޭނެގޮތެއް ހޯދުމާގުޅޭގޮތުން ވަނީ މަޝްވަރާ ކުރައްވާފައެވެ.\nޔޫރޯ ފުޓުބޯޅަ މުބާރާތުގައި ޑެންމާކާއި ފިންލެންޑު ބައްދަލުކުރި މެޗުގެ ފުރަތަމަ ހާފު ނިމެންދަނިކޮށް ޑެންމާކުގެ ކުޅުންތެރިޔާ ކްރިސްޓަން އެރިކްސިން ...


Mia Khalifa Ge Udhaas Thah Bandun - Vaguthu\nކޮވިޑް-19: ފަރުވާކުޑަ ކުރެވިއްޖެނަމަ، ދެން ލިބޭ ގެއްލުން ބޮޑުވެދާނެ - 17 މިނެޓް ކުރިން\nމިއާ ހަލީފާގެ އުދާސްތައް ބަންޑުން\nޕޯން އިންޑަސްޓްރީގައި މަސައްކަތް ކުރެވުމަކީ މިހާތަނަށް ހަޔާތުގައި ހެދުނު އެންމެ ބޮޑު ގޯސް ކަމަށާއި، އެކަމުގެ ސަބަބުން ދިރިއުޅުމުގައި ބޮޑެތި ގޮންޖެހުންތަކާއި ކުރިމަތިވަމުންދާ ކަމަށް ކުރީގެ ޕޯންސްޓާރު މިއާ ހަލީފާ ބުނެފިއެވެ.\nބީބީސީއަށް ދިން އިންޓަވިއު އެއްގައި މިއާ ބުނެފައިވަނީ، ބަޔަކު އޭނާ ޕޯން އިންޑަސްޓްރީއަށް ވެއްދީ އޮޅުވާލައިގެން ކަމަށާއި، އެންމެ ފުރަތަމަ އެ އިންޑަސްޓްރީއަށް ބައެއްގެ ފަރާތުން ލިބުނު ދަޢުވަތަކީ މޮޑެލް ކުރުމަށް ކަމަށް ބުނެ ދިން ދަޢުވަތެއް ކަމަށެވެ.\nއެމެރިކާގައި ކިޔަވަން އުޅުމަށްފަހު ގްރެޖުއޭޓް ވެގެން، އުމުރުން 22 އަހަރުގައި ޕޯން އިންޑަސްޓްރީއަށް މިއާ ވަދެފައިވާއިރު، އޭނާ ބުނެފައިވަނީ އެކަން ކުރުމަށް އެންމެ ފުރަތަމަވެސް އޭނާ ދެކޮޅު ނެހެދީ ދަޢުވަތު ދިން ފަރާތްތަކަށް ނޫނެކޭ ބުނުމަށް ފަސްޖެހުމުން ކަމަށެވެ. ނަމަވެސް އެ އިންޑަސްޓްރީގައި މަސައްކަތް ކުރެވުމުން ފަހުން ދިރިއުޅުމުގައި ބޮޑެތި ގޮންޖެހުންތަކާއި ކުރިމަތިލާން ޖެހި ރަނގަޅު ފިލާވަޅެއް ލިބިގެންދިޔަ ކަމަށް މިއާ ބުންޏެވެ.\nމިއާ ބުނިގޮތުގައި އޭނާ މަދު ދުވަސްކޮޅެއްގެ ތެރޭގައި ކުރި އެ މަސައްކަތުގެ ސަބަބުން އަބަދަށްޓަކައި އޭނާގެ "ޕްރައިވެސީ" ވަނީ ގެއްލިފައެވެ. އަދި އާންމު ތަންތަނަށް ނިކުމެ އުޅެން ދަތިވެފައިވާއިރު، އޭގެ ފަހުން ފަސް ވަރަކަށް އަހަރު ވެގެންދާއިރުވެސް އެ އުނދަގޫތަކުން އަރައި ނުގަނެވިފައިވާ ކަމަށް އޭނާ ބުންޏެވެ.\nމިއާ ބުނެފައިވަނީ ޕޯން އަކީ ހަޤީޤަތެއް ނޫން ކަމަށެވެ. އެފަދަ ވީޑިއޯތައް ބެލުމަށް ދެވިހިފާފައިވާ މީހުން އެއީ ހަޤީޤަތެއް ކަމަށް ޤަބޫލުކުރި ނަމަވެސް، އެއީ ކުށްހީއެއް ކަމަށް އޭނާ ބުންޏެވެ. މިއާ ހަލީފާ ޕޯން އިންޑަސްޓްރީގައި މަސައްކަތް ކުރި ތިން މަހުގެ ތަޖުރިބާ މީޑިއާގައި ޙިއްސާ ކުރަމުން އޭނާ ބުނެފައި ވަނީ، އެ ދާއިރާގައި މަސައްކަތް ކުރީ ބޭނުންވެގެން ނޫން ކަމަށެވެ.\nބީބީސީއަށް ދިން އިންޓަވިއުގައި އޭނާ ވަނީ ޕޯން އިންޑަސްޓްރީގައި އޭނާ ހޭދަކުރި މަދު ދުވަސްކޮޅުގެ ތެރޭގައި ދިމާވި ގިނަ ކަންކަން ފާހަގަކޮށް އެކަމުން އޭނާއަށް ކުރިމަތިލާން ޖެހުނު ހިތި ތަޖުރިބާތައް ކިޔައިދީފައެވެ. އަދި ކުޑައިރު އޭނާ އުޅެމުން ދިޔައީ ވަރަށް ނިކަމެތި ހާލުގައި ކަމާއި، އެ ކަންކަމުން އަރައިގަތުމަށް އޭނާއަށް އިޚްތިޔާރު ކުރެވުނީ ރަނގަޅު ދާއިރާއެއް ނޫން ކަމަށް ބުނެފައި ވެއެވެ.\nއެމެރިކާގެ ޕޯން އިންޑަސްޓްރީގައި މިއާ މަސައްކަތް ކޮށްފައި ވަނީ 2015 ވަނަ އަހަރުއެވެ. އޭގެ ތިން މަސް ފަހުން އޭނާ އެ ދާއިރާ ދޫކޮށްލާފައިވާއިރު މިހާރު މަސައްކަތް ކުރަނީ ސްޕޯޓްސް ކޮމެންޓޭޓަރެއްގެ ގޮތުގައެވެ.\nސެޕްޓެމްބަރު 20, 2019 16:04\nމިއާ ޚަލީފާ ގެންގޮސް އޭޑީކޭ ގައި އެ އުޅޭ ސިކުނޑިއާ ބެހޭ ރިޕޯޓް ނެރޭ މީހުންނަށް ދައްކާބަލަ! އޭރުން އެ ބުނާ އެއްޗެއް އެމީހުން ތަހްގީގުކުރާނެ!\nސެޕްޓެމްބަރު 20, 2019 16:19\nތީއީ ތިނާ މައްޝޫރުވާން ދައްކާ.. ވާހަކަ..\nސެޕްޓެމްބަރު 20, 2019 18:54\nމިއާ ހަލީފާ އިޒް ދަ ބެސްޓް\nސެޕްޓެމްބަރު 20, 2019 19:06\n3 މަސްދުވަހޭ އެއީ ދޮގެއް\nސެޕްޓެމްބަރު 20, 2019 21:45\nތިކަނ ް ބަލަނ ް މަރު ކޮމެޓީ އާއި ހަވާލުކުރެޭ\nސެޕްޓެމްބަރު 21, 2019 14:31\nމީ ކޮން ގައުމެއްގެ ކޮން ދީނެއްްގެ މީހެއްކަންވެސް ހިމަނާލިނަމަ\nސެޕްޓެމްބަރު 24, 2019 10:19\nލެބްނާނު ނަސްލުގެ އެމެރިކާ ކްރިސްޓިއަނެއް.\nސެޕްޓެމްބަރު 24, 2019 11:01\nއަރަބި ލެބަނަން މަންޖެއެއް.


Iboo/moadhee - anni/yaameen : mikoalishantha kihine? - Hurihaa.mv via Habaru\nއިބޫ/މޯދީ - އަންނި/ޔާމީން : މިކޯލިޝަންތައް ކިހިނެއް؟\nThu, 22 Jul 2021 06:57 AM\nކޯލިޝަނުން ސަރުކާރު ނުހިންގޭނެ ކަމަށް ވަކާލާތު ކުރައްވަމުން ގެންދެވި ކުރީގެ ރައީސް މުހަންމަދު ނަޝީދު، ވަރުގަދަ ކޯލިޝަނެއްގެ ވާހަކަ ދެއްކެވުމުން ބަޔަކު އެކަމާ މާބޮޑު އަޅާލުމެއް ނުލި ކަމުގައި ވިޔަސް އެ ވިދާޅުވާ ކޯލިޝަންގެ ހިސާބު ޖަހާލަން އެބަ ޖެހެ އެވެ. މިހާރު ހިނގަމުން މިދާ ސަރުކާރާ އެކު "ދެން ކެތް ނުކުރެވޭނެ" ކަމުގައި ވިދާޅުވަމުން، ވަރުގަދަ ހަނގުރާމައަކަށް ތައްޔާރުވުމަށް މުޅިން އާ ކޯލިޝަނެއް ބޭނުންފުޅުވެ ވަޑައިގަންނަވާ ކަމަށް ނަޝީދު ވިދާޅުވި ވިދާޅުވުން އެކި މީހުން އެކި ގޮތަށް މާނަ ކޮށްފާނެ އެވެ.\nނަމަވެސް ފާއިތުވެ ދިޔަ ތަނުގައި އެމަނިކުފާނު ދައްކަވާފައިހުރި ވާހަކަފުޅުތަކާއި އެ ވާހަކަފުޅުތަކާ ގުޅިގެން ދެން އަމަލު ކުރައްވާ ގޮތަށް ބަލާއިރު މިހާރު މި ދައްކަވާ ވާހަކަފުޅަކީ ކޮން ބޭނުމެއްގައި ކީއްކުރައްވަން ދައްކަވާ ވާހަކަފުޅެއްކަން ދަނެގަންނާކަށް މާބޮޑު ހިސާބެއް ޖަހައި ވިޔައެއް ކުރާކަށް ނުޖެހެ އެވެ.\nކުރީގެ ރައީސް ޔާމީން އާއި ރައްޔިތުންގެ މަޖިލީހުގެ ރައީސް ނަޝީދު\nޖަލު ހުކުމެއްގައި ހުންނަވައިގެން ރައީސްކަމަށް ކެމްޕޭން ކުރައްވަމުން ވަޑައިގަންނަވަނިކޮށް ދެން އެއްގޮތެއް ވެސް ނެތިގެން ވެރިކަމުގެ ގޮނޑިއާ ފެޔަށް ޖެހި ވަޑައި ގެންނެވި ކަމަށް ވިޔަސް ރައީސް ނަޝީދަށް ވެރިކަމުގެ ޖާހާއި އާރާއި ބާރާ ދުރުގައި ހުންނަވަން ފަސޭހަފުޅު ނޫންކަން މިހާރުގެ ސަރުކާރު އުފަންވީއްސުރެ އެމަނިކުފާނު ގެންދެވީ ދައްކަވަމުންނެވެ. ހަމަ އެފަދައިން ރައީސްކަމުގެ ގޮނޑިއަކީ ވަރަށް އަރާމު، އިށީނދެވިއްޖެ މީހަކަށް ތެދުވާން އެހާ ފަސޭހަ ގޮނޑިއެއް ނޫން ކަމުން ކޮންމެފަދަ ހައިސިއްޔަތަކުން ލިބި ވަޑައިގެންނެވި ކަމަށް ވިޔަސް ވެރިކަމުގެ ގޮނޑި ދޫކޮށްލައްވަން ރައީސް އިބްރާހިމް މުހައްމަދު ސާލިހު ވެސް ބޭނުންފުޅެއް ނުވެ އެވެ.\nދެން ދުރުގައި ނުހުރެވޭނެޔޭ، ވެރިކަން ކުރަން ބޭނުމޭ، ބޮޑުވަޒީރުކަން ލިބޭނެ ގޮތް ހައްދަވާ ދެއްވާށޭ ވިދާޅުވެ ދެއްކެވި ވާހަކަފުޅަށް ރައީސް ސޯލިހު އަޅުއްވައި ނުލެއްވީ އެހާ ފަސޭހައިން ވެރިކަމުގެ އާރާއި ބާރު ދޫކޮށްލައްވަން އެ މަނިކުފާނު ވެސް ބޭނުންފުޅު ވެވަޑައި ނުގަންނަވާތީ އެވެ. އެހެންކަމުން ކުރީގެ ވާހަކައިގެ ރާގު ބަދަލުކުރައްވައި، ދެން ފުދިއްޖެޔޭ ރައީސް ސާލިހާއެކު ދެން ސިޔާސީ މަސައްކަތް ނުކުރެވޭނެޔޭ ވިދާޅުވެ ވެރިކަމާ ދިމާޔަށް ވަޑައިގެންނެވޭނެ އާ މަގެއް ކޮށްޓަވަން ނަޝީދަށް މިވަނީ ޖެހިވަޑައިގެންފަ އެވެ. އެމަގު ކޮށުމުގައި ބައިވެރިޔަކަށް ކުރީގެ ރައީސް ޔާމީނަށް ވުރެ އެކަށޭނަ ބޭފުޅަކު ހުރި ކަމަކަށް ނުވެ އެވެ.\nވެރިކަމާ ދިމާޔަށް އޮތް ދަތުރުގައި ނަޝީދަށް ފެނިވަޑައިގަންނަވާ އެންމެ ޔަގީން ފާލަމަކީ ވެރިކަމުގެ ނިޒާމު ބަރުލަމާނީއަކަށް ބަދަލުކޮށްލުމެވެ. ނިޒާމު ބަދަލު ކުރުމުގެ ވާހަކައަށް ވެސް ރައީސް ސޯލިހު ދެއްވީ ބީރު ކަންފަތެކެވެ. އެހެންކަމުން ދަތުރުގެ ބައިވެރިޔަކަށް ރައީސް ޔާމީން ހޮވުމަކީ މިވަގުތަށް އޮތް އެންމެ ބުއްދިވެރި ގޮތް ކަމަށް ވެސް ރައީސް ނަޝީދަށް ވިސްނި ވަޑައިގަންނަވަނީ ސަބަބުތަކެއް ވެސް އޮވެގެންނެވެ. ރައީސް ޔާމީނަކީ ނިޒާމީ ވޯޓުގައި ބަރުލަމާނީ ވެރިކަމަކަށް ތާއީދު ކުރެއްވި ބޭފުޅެކެވެ. މީގެ އިތުރުން ރައީސް ނަޝީދު ޖަލުގައި ހުންނަވަނިކޮށް ކާކުކަން ނޭނގޭ މީހަކު ދިންކަމަށް ބުނާ ލިޔުމާއި ގާނޫނު އަސާސީ އިސްލާހުކުރުމަށް އެމްޑީޕީގެ މެމްބަރުން ހެދި ޑީލްތަކުގެ މަތިން ވިސްނާލުމުން ރައީސް ޔާމީނާއެކު ވެސް އެފަދަ ޑީލެއް ހެދިދާނެ ކަމުގައި ރައީސް ނަޝީދަށް ވިސްނުނީ އެވެ.\nރައީސް ނަޝީދުގެ އާ ކޯލިލިޝަންގެ ޚިޔާލަށް ޕީޕީއެމުން ލިބުނީ އެހާ އެދެވޭ ޖަވާބެއް ނޫނެވެ. އެ މަނިކުފާނުގެ ވާހަކަފުޅަށް ރައްދު ދެއްވަމުން ޕީއެންސީގެ ރައީސް އަބްދުއްރަހީމް ވެސް އަދި ޕީޕީއެމްގެ އިސް ވެރިން ވެސް ފާޅުގައި އެ ޚިޔާލާ ދެކޮޅު ހެއްދެވި އެވެ. އެބޭފުޅުން ވިދާޅުވާ ގޮތުން ނަމަ ރައީސް ނަޝީދާއެކު ރައީސް ޔާމީން ހައްދަވާނެ ޑީލެއް ނޯންނާނެ އެވެ. އެހެންކަމުން ވެރިކަމަށް ވަޑައިގެންނެވުމަށް ނަޝީދަށް އޮތް މަގު ވަރަށް ހަނިވެއްޖެ ކަމަށް ފެނެ އެވެ.\nރައީސް ނަޝީދު ވެރިކަމާ ދިމާޔަށް ކުޅިބައި ރާއްވަވަމުން ގެންދަވާއިރު ރައީސް ސޯލިހު ވެސް ގެންދަވަނީ އެމަނިކުފާނުގެ ވެރިކަން އިތުރު ފަސް އަހަރަކަށް ދަންމަވައިލެއްވުމަށް މަގު ފަހިކުރެއްވުމުގެ މަސައްކަތް ކުރައްވަމުންނެވެ. އެގޮތުން އެމަނިކުފާނުގެ ކޯލިޝަން އޮތް ގޮތަށް ދެމި އޮތުމުގެ ފުރުސަތު ދެއްވަމުން ސަރުކާރުގެ މައި ބަދަ ކަމުގައިވާ އިންޑިއާ ރުއްސުވުމުގެ މަސައްކަތް ގެންދަވަނީ ބާރަށް ކުރައްވަމުންނެވެ.\nރާއްޖޭގެ މިއަދުގެ ސިޔާސީ ހާލަތަށް ބަލާއިރު ރާއްޖޭގެ ވެރިކަން ހޯދަން ބޭނުން މީހަކު ފުރަތަމަ ކުރަން ޖެހޭނެ ކަމަކީ އިންޑިއާ ރުއްސުމެވެ. އިންޑިއާ ބޭނުންނުވާ ސަރުކާރަކަށް ދެން ރާއްޖޭގައި ވެރިކަން ކުރެވުމަކީ ވުމަށް ވުރެ ނުވުން ގާތް ކަމެކެވެ. މިހާރު މި އޮތް ވެރިކަމަކީ ވެސް އިންޑިއާގެ އެހީގައި ގެނެވުނު ވެރިކަމަކަށްވެފައި މި ސަރުކާރުން ވެރިކަން ދެމެހެއްޓުމަށްޓަކައި ރާއްޖޭގެ ބިންބިމާއި ހަރުމުދާ އިންޑިޔާއަށް ވިއްކައި ހިބަކޮށް ދީފައިވަނީ އިންޑިޔާ ބޭނުން ގޮތަކަށް ބޭނުން ކަމެއް ރާއްޖޭގައި ކުރެވޭފަދަ ފެންވަރަކަށެވެ. އެހެންކަމުން ރައީސް ސާލިހު ގެންދަވަނީ އިންޑިޔާގެ އެހީތެރިކަން ހޯއްދެވުމަށްޓަކައި އިންޑިޔާއިން އެދުނު ކޮންމެ ކަމެއް ކޮށް ދެއްވަމުންވެ.\nރައީސް އިބްރާހިމް މުހައްމަދު ޞާލިހު އަދި އިންޑިއާގެ ބޮޑުވަޒީރު މޯދީ. ފޮޓޯ: ރައީސް އޮފީސް\nރިޔާސީ އިންތިޚާބުގެ މުއްދަތު ކައިރިވަމުން އަންނަ އިރު ސިޔާސީ އުދަރެހުން ނަގާ ކިޔާ ބޭފުޅުންގެ ހަރަކާތްތައް މިވަގުތު ހުރި ގޮތަށް ބަލާއިރު ވެރިކަމަށް އާދެވެން އޮތީ އިންޑިއާއިން ޓިކެޓް ދޭ މީހަކަށް ކަން ޔަގީނެވެ.\nސުވާލަކީ އިންޑިއާގެ ޓިކެޓް ލިބޭނީ ރައީސް ނަޝީދަށްތޯ ނުވަތަ ރައީސް ސޯލިހަށް ތޯ އެވެ؟ މިހާތަނަށް ކަންތައް ހިނގަމުން އަންނަ ގޮތަށް ބަލާއިރު ނަޝީދަށް ވުރެ ބޮޑަށް އިންޑިއާގެ ރުހުން އޮތީ ރައީސް ސޯލިހަށް ކަމަށް ފެނެ އެވެ. އިންޑިއާއިން ރައީސް ނަޝީދުގެ މަތިން ފޫހިވެފައި އޮންނަތާ މިހާރު ކިތަންމެ ދުވަހެކެވެ. ރައީސް ޑރ. މުހައްމަދު ވަހީދު ހަސަންގެ ވެރިކަމުގައި ރައީސް ނަޝީދު ހައްޔަރުކުރަން އުޅުމުން އިންޑިއާގެ އެމްބަސީއަށް ވެންނެވުމުން އިންޑީއާއިން އަމަލު ކުރިގޮތުން އެކަން ސާފުވެ އެވެ. އޭރުއްސުރެ އިންޑިއާއިން އޮތީ އެ މީހުންގެ ޕަޕެޓެއްގެ ގޮތުގައި ރާއްޖޭގެ ވެރިކަން ކުރާނެ އެހެން މީހަކަށް ބޭނުންވެފަ އެވެ. މިހާރު އެ މީހުނަށް އެވަނީ އެފަދަ ބަރާބަރު ކެންޑިޑޭޓަކު ލިބިފަ އެވެ. މާގިނަ ވާހަކަ ނުދައްކާ "ޔެސް ސަރު" ކިޔާނެ މީހެކެވެ.\nކުރިޔަށް އޮތް ރިޔާސީ އިންތިޚާބުގައި އިދިކޮޅު ކެންޑިޑޭޓެއްގެ ގޮތުގައި ކޮންމެ މީހަކު ވާދަ ކުރި ކަމަށްވިޔަސް އެ ކެންޑިޑޭޓަކު ވާދަކުރަން ޖެހޭނީ އިންޑިއާ ސަރުކާރާ ކަން ޔަގީނެވެ. މިވަގުތު ކަންތައް ހިނަގަމުންދާ ގޮތަށް ބަލާއިރު އިންޑިއާގެ ކެންޑިޑޭޓަކަށްވެ ވަޑައިގަންނަވާނީ ރައީސް ސޯލިހެވެ. ބާރުގަދަ ބަޔަކާއެކު ކޯލިޝަނެއް ހެއްދެވުމަށް ރައީސް ނަޝީދު އުޅުއްވަނީ އެމަނިކުފާނަށް އިންޑިއާގެ ޓިކެޓް ލިބިވަޑައި ނުގަންނަވާކަން ގާތްގަނޑާކަށް ޔަގީންވުމުންނެވެ. ނަމަވެސް "އިންޑިއާ އައުޓު ނުގޮވާ"، ދީނީ ގޮތުން އެ މަނިކުފާނާ އެއްވިސްނުމުގެ ބަޔެއް ކޯލިޝަން ހެދުމަށް ރާއްޖެއިން އެ މަނިކުފާނަށް ލިބިވަޑައެއް ނުގަންނަވާނެ އެވެ. އެހެން ކަމަށް ވަންޏާ އެމަނިކުފާނު ހަކުޅި ކުރިޔަށް ކުޅުއްވަން އަރައިވަޑައިގަންނަވާނެ ގޮޅި ހުސްވީ އެވެ.\nރައީސް އަބްދުﷲ ޔާމީން ރައީސް އިބްރާހިމް މުހައްމަދު ސޯލިހު ރިޕޯޓް ކުރީގެ ރައީސް މުހައްމަދު ނަޝީދު އިންޑިއާ- ދިވެހިރާއްޖެ ސިޔާސީ ޚިޔާލު


Aailaa ah vaguthudheyn beynuvaathee Henry Montreal dhookollaifi | Mihaaru\nއާއިލާ އަށް ވަގުތު ދޭން ބޭނުންވާތީ އޮންރީ މޮންޓްރެއާލް ދޫކޮށްލައިފި\n26 ފެބުރުއަރީ 2021 - 09:25\nމޮންޓްރެއާލް، ކެނަޑާ (ފެބްރުއަރީ 26) - އެމެރިކާގެ މޭޖަ ލީގު ސޮކާ (އެމްއެލްއެސް)ގެ ކްލަބް ސީއެފް މޮންޓްރެއާލްގެ ކޯޗަކަށް ހުރި ފްރާންސްގެ ކުރީގެ ތަރި ތިއަރީ އޮންރީ އާއިލާ އަށް ވަގުތު ދޭން ބޭނުންވާތީ އެ ކްލަބްގެ ކޯޗުކަން ދޫކޮށްލައިފި އެވެ.\nކެނަޑާ އަށް ނިސްބަތްވާ މޮންޓްރެއާލްގެ ކޯޗުކަމާ ދެ އަހަރުގެ އެއްބަސްވުމެއްގެ ދަށުން އޮންރީ ހަވާލުވީ 2019 ވަނަ އަހަރުގެ ނޮވެމްބަރު މަހުގަ އެވެ. އޮންރީގެ ފުރަތަމަ ސީޒަނުގައި ވެސް ކޮވިޑް-19ގެ ހާލަތުގެ ސަބަބުން މޮންޓްރެއާލްގެ ގިނަ މެޗުތަކެއް ކުޅެން ޖެހުނީ އެމެރިކާގަ އެވެ.\nއޮންރީ އޭނާގެ ރަސްމީ ޓްވިޓާގައި ހިއްސާކުރި ބަޔާނުގައި ބުނެފައިވަނީ މޮންޓްރެއާލް ދޫކޮށްލުމަކީ އޭނާ ނިންމަން ޖެހުނު ވަރަށް އުނދަގޫ ނިންމުމެއް ކަމަށާއި އެކަމަކު މި ވަގުތަށް އެންމެ މުހިއްމީ އާއިލާ އަށް އިސްކަން ދިނުން ކަމަށްވާތީ އެ ޓީމާ އެކު ކުރިއަށް ދެވެން ނެތް ކަމަށެވެ.\n"އަހަރެންގެ އަމިއްލަ ނަފްސަށް ވެސް މިދިޔަ އަހަރަކީ ވަރަށް އުނދަގޫ އަހަރެއް. އެއީ މި ޕެންޑަމިކް (ކޮވިޑް-19ގެ ހާލަތު) ގެ ސަބަބުން އަހަންނަށް އަހަރެންގެ ދަރިން ގާތަށް ވެސް ނުދެވުނު. އަނެއްކާ ވެސް ކޮވިޑްގެ ހާލަތު ގޯސްވެ މެޗުތައް ކުޅެން އެތައް މަސްތަކެއް ވަންދެން އެމެރިކާ އަށް ދާން ޖެހިފައި މި އޮތީ. އެ ހާލަތު އަވަހަކަށް ބަދަލުވާނެ ހެން ހީނުވާތީ އަހަރެން ނިންމީ ކްލަބް ދޫކޮށްލަން. މި ހުރިހާ ކަމަކަށް ވިސްނާފައި އަހަރެން ނިންމީ ލަންޑަންްގައި ތިބި އަހަރެންގެ އާއިލާ ކައިރިއަށް ދާން. މި ވަގުތު އާއިލާ ގާތުގައި ހުރުން މުހިއްމު،" އޮންރީ ބުންޏެވެ.\nމޮންޓްރެއާލްގެ ޗީފް އެގްޒެކްޓިވް ކެވިން ގިލްމޯ ވިދާޅުވީ އެ ކްލަބްގެ ވިސްނުން ހުރީ ދިގު މުއްދަތަކަށް އޮންރީއާ އެކު ކުރިއަށް ދިއުމަށް ކަމަށާއި އޭނާ ދިއުމަކީ ކްލަބަށް ލިބޭނެ ގެއްލުމެއް ކަމަށެވެ. އެކަމަކު މި ވަގުތުގެ ހާލަތަށް ވިސްނާއިރު އޮންރީގެ ނިންމުން ގޯސް ކަމަށް ބެލެވެން ނެތް ކަމަށް ގިލްމޯ ވިދާޅުވި އެވެ.\nއޮންރީގެ ކޯޗުކަމުގައި މޮންޓްރެއާލް އިން ކުރިއެރުންތަކެއް ހޯދި އެވެ. އެމްއެލްއެސްގެ ޕްލޭއޮފްސްގައި ވާދަކުރި އެވެ. އަދި އުތުރު އެމެރިކާގެ ޗެމްޕިއަންސް ލީގުގެ ކުއާޓާ ފައިނަލަށް ދަތުރުކުރި އެވެ. އޮންރީގެ ކޯޗުކަމުގައި މޮންޓްރެއާލުން ވަނީ ފެންވަރު ރަނގަޅު ކުޅުންތެރިން ވެސް އެ ޓީމަށް ގެނެސްފަ އެވެ. އޭގެ ތެރޭގައި ޓޮޓެންހަމާއި ސައުތެމްޓަން އަދި ސެލްޓިކަށް ކުޅުނު މިޑްފީލްޑަރު ވިކްޓަ ވަންޔާމާ އާއި ބާސެލޯނާ އަދި ސްޓޯކް ސިޓީން ފެނުނު ބޯޔާން ކާކިޗް ހިމެނެ އެވެ.\nދާދި ފަހުން ބޯންމައުތުގެ ކޯޗަކަށް އޮންރީ ގެންދިއުމުގެ ވާހަކަތަކެއް ދެކެވުނެވެ. އެކަމަކު ބޯންމައުތުން ވަނީ ޖޮނަތަން ވުޑްގޭޓް އެ ޓީމުގެ ކޯޗަކަށް ހަމަޖައްސައިފަ އެވެ.\nއާސެނަލް ޔޫތު ޓީމު ކޯޗެއްގެ ގޮތުގައި ކޯޗިން ކެރިއަރު ފެށި އޮންރީ ދެން ހަވާލުވީ ބެލްޖިއަމް ގައުމީ ޓީމުގެ އެސިސްޓަންޓް ކޯޗުކަމާ އެވެ. އެ ޓީމާ އެކު 2018 ވަނަ އަހަރުގެ ވޯލްޑް ކަޕްގެ ތިން ވަނަ ހޯދި އެވެ. އޭގެ ފަހުން އޮންރީ ހަވާލުވީ ފްރާންސްގެ މޮނާކޯއާ އެވެ. އެ ޓީމުގައި މަސައްކަތްކުރި ތިން މަސް ދުވަހު އެކަށީގެންވާ ނަތީޖާއެއް ނެރެވޭ ގޮތެއް ނުވި އެވެ. އޮންރީ މޮންޓްރެއާލާ ހަވާލުވުމުގެ ކުރިން ފުޓްބޯޅަ ކޮންސަލްޓަންޓެއްގެ ގޮތުގައި މަސައްކަތްތަކެއް ކުރި އެވެ.


Hajju ge number thah: Varah shauguveri\nހައްޖުގެ ނަމްބަރުތައް: ވަރަށް ޝައުގުވެރި\nހައްޖުވެރިން، މިނާގައި އަޅުކަމުގައި: ދެ މިލިއަނެއްހާ ހައްޖުވެރިން ވަނީ ސައުދީއަށް އައިސްފައި.\nހައްޖުގެ މަތިވެރި އަޅުކަމަށް ދެ މިލިއަނެއްހާ މުސްލިމުން އަރަފާތު ބިމަށް މިހާރު ޖަމާވަމުން އަންނަ އިރު މި ހުރިހާ އެންމެންނަށް ހިދުމަތް ފޯރުކޮށް ދިނުމަށް ސައުދީ ސަރުކާރުން ހިންގަނީ ބޮޑު އޮޕަރޭޝަނެކެވެ. އެތައް ލައްކަ މުވައްޒަފުންނާއި ޒަމާނީ ވަސީލަތްތަކާއި ސަލާމަތީ ހިދުމަތްތައް ހައްޖުވެރިންގެ ހިދުމަތަށް ސައުދީ ސަރުކާރުން ހުސްކޮށްލާފައިވާއިރު އެ ނަމްބަރުތަކަށް ބަލައިލަމާ ހިނގާށެވެ. މިއީ ޝައުގުވެރި ނަމްބަރުތަކެކެވެ.\nހައްޖުވެރިންތަކަކަށް އެއާޕޯޓުން މަރުހަބާ ކިޔަނީ.\nސައުދީގެ އިމިގްރޭޝަންގެ ތަފާސްހިސާބުތައް ދައްކާގޮތުން މިއަހަރުގެ ހައްޖުގެ އަޅުކަން އަދާކުރުމަށް، މިދިޔަ ބުރާސްފަތި ދުވަހާ ހަމަޔަށް 1.68 މިލިއަން މީހުން ވަނީ އެ ގައުމަށް އެތެރެވެފަ އެވެ. އޭގެ ތެރެއިން 1.58 މިލިއަން މީހުން އެތެރެވެފައި ވަނީ ވައިގެ މަގުން އެވެ. ޖުމްލަ 84،381 ހައްޖާޖީއަކު އެއްގަމު މަގުން އެތެރެވި އިރު، ކަނޑުމަގުން 16،163 ހައްޖާޖީއަކު އެތެރެވެފައިވެ އެވެ.\nހައްޖުވެރިން ގޮވައިގެން އެންމެ ގިނަ ފްލައިޓް އައިސްފައި ވަނީ، މިސްރާއި ޔޫއޭއީ އާއި ޕާކިސްތާން، ތުރުކީ އަދި އިންޑޮނޭޝިޔާއިން އެވެ. މިސްރުން އެކަނި 1،618 ފްލައިޓް އައިސްފައިވާ އިރު ޔޫއޭއީން 1،187 ފްލައިޓް އަދި ޕާކިސްތާނުން 1،134 ފްލައިޓް ވަނީ އައިސްފަ އެވެ. އަދި ތުރުކީއިން 1،076 ފްލައިޓްގައި ހައްޖީޖީ އިން ގެނައި އިރު، މުސްލިމުންގެ އާބާދީ އެންމެ ބޮޑު އިންޑޮނޭޝިޔާއިން ހައްޖާޖީ އިން ގެނެސްފައި ވަނީ، 424 ފްލައިޓްގަ އެވެ.\nހައްޖުވެރިންތަކެއް ޖިއްދާ އެއާޕޯޓްގައި.\nހައްޖަށް މީހުން ގޮވައިގެން އެންމެ ގިނަ ފްލައިޓް އައިސްފައި ވަނީ، އޮގަސްޓް 13 ވަނަ ދުވަހު އެވެ. އެ ދުވަހު އެކަނިވެސް 524 ފްލައިޓް ވަނީ ހައްޖުވެރިން ގޮވައިގެން އައިސްފަ އެވެ. ވައިގެ މަގުން އައި ހައްޖުވެރިންގެ ތެރެއިން އެންމެ ދިގު ދަތުރެއް ކުރަން ޖެހެނީ އެމެރިކާގެ ލޮސްއެންޖަލިސްއިން އަންނަ ހައްޖުވެރިން އެވެ. އެ މީހުންގެ ދަތުރަށް 14 ގަޑިއިރާއި 51 މިނެޓް ހޭދަވެ އެވެ. އެއީ 13،409 ކިލޯމީޓަރުގެ ރާސްތާއެއް ކަނޑަތްކުރަންޖެހެ އެވެ.\nމައްކާ، އާއި މަދީނާއަށް ވަންނަ ސަރަހައްދުގައި ހުރި ޗެކް ޕޮއިންޓެއް.\nހައްޖުގެ ކަންކަން އޮމާންކަމާއި އަމާންކަމާ އެކު ގެންގޮސް ނިންމާލުމަށް ޓަކައި ސައުދީ ސަރުކާރުން ސިފައިންނާއި ފުލުހުންނާއި ސަރުކާރު މުވައްޒަފުން އަދި ސިއްހީ ހިދުމަތްތެރިންނާއި ވޮލަންޓިއަރުން ހައްޖުވެރިންގެ ހިދުމަތަށް ހުސްކޮށްފައިވާ އިރު، ޖުމްލަ 136 ހިދުމަތެއް ދިނުމަށް 192،000 މުވައްޒަފަކު ހައްޖުވެރިންނަށް ހިދުމަތުގައި ހަރަކާތްތެރިވާ ކަމަށް ސައުދީއިން އާންމުކުރި ތަފާސްހިސާބުތަކުން ދައްކަ އެވެ.\nސައުދީގެ 19 އިދާރާއަކުން މުވައްޒަފުން ބައިވެރިވާ އިރު، 189،113 ފިރިހެނުން މުވައްޒަފުން ހަރަކާތްތެރިވެ އެވެ. އަދި 3،141 އަންހެނަކު ވެސް އަންނަނީ ހައްޖުވެރިންނަށް ހިދުމަތް ކުރުމުގައި ހަރަކާތްތެރިވަމުން އެވެ. ބޯޑަރުތައް ބެލެހެއްޓުމަށް އެކަނި 5،000 އިމިގްރޭޝަން އޮފިސަރުން ހަރަކާތްތެރިވާއިރު، ހައްޖު ޕާމިޓްތައް ތައްޔާރުކޮށް އެކަމުގެ ކަންތައްތައް ބެލެހެއްޓުމަށް އެކަނިވެސް 1،355 ޓެކްނިކަލް މީހުންގެ ޓީމެއް އަންނަނީ ހަރަކާތްތެރިވަމުން އެވެ.\nއެމެޖެންސީ ރެސްޕޮންސްގެ ގޮތުގައި، 18،000 އޮފިސަރުންނާއި މުވައްޒަފުން ވަނީ ހިދުމަތަށް ނެރެފަ އެވެ. އެ ހިދުމަތްތައް ދިނުމަށް 3،000 ވެހިކަލް ވަނީ ހާއްސަކޮށްފަ އެވެ. މީގެ އިތުރަށް، ސަލާާމަތީ ހިދުމަތްތަކަށް ނިސްބަތްވާ 4،500 ގާޑުން ވެސް މި ބޮޑު އޮޕަރޭޝަންގެ ސަލާމަތީ ކަންކަން ބަލަހައްޓާނެ އެވެ. އަދި ސައުދީގެ 3،000 ސްކައުޓުން ވެސް ވަނީ ހައްޖު ވެރިންގެ ހިދުމަތަށް ނެރެފަ އެވެ.\nހައްޖުވެރިންނަށް ސިއްހީ ހިދުމަތް ފޯރުކޮށް ދިނުމަށް ހަރަކާތްތެރިވާ ނަރުހުންނާއި ޑޮކްޓަރުންގެ އަދަދުވެސް 30،000 އަށް އަރަ އެވެ. އަދި 25 ހޮސްޕިޓަލާއި 180 އެމްބިއުލަންސް ވެސް ވަނީ ހައްޖުވެރިންގެ ހިދުމަތަށް ތައްޔާރީ ހާލަތަށް ގެނެސްފަ އެވެ.\nހައްޖުވެރިންނަށް ހިދުމަތްތައް ފޯރުކޮށްދެނީ.\nހައްޖުވެރިންނަށް ހިދުމަތްތައް ދިނުމަށް، މުވައްޒަފުން ބޭނުން ކުރާ މެޝިނަރީ އާއި އެހެން ވެސް އާލާތްތަކުގެ އަދަދު ވަނީ، 59،741 އަރައިފަ އެވެ. މި ހިދުމަތްތައް ދިނުމުގައި 7995 ކާރާއި 1583 މޮޓޯސައިކަލާއި 13،349 ވައިފައި ޑިވައިސް އާއި 3،760 ކޮމްޕިޔުޓަރު އަންނަނީ ބޭނުން ކުރަމުން އެވެ.\nމީގެ އިތުރަށް ވެސް މައްކާ އާއި އެހެން ވެސް ހައްޖުވެރިން ޒިޔާރަތް ކުރާ މުހިންމު ތަންތަނުގައި މުޅިން އަލަށް 52 ފުލުހުންގެ މަރުކަޒާއި 280 ޓްރެފިކް ޕޮއިންޓާއި 75 ސެކިއުރިޓީ ޗެކް ޕޯސްޓްތައް ވަނީ ގާއިމްކޮށް ހިދުމަތް ދޭން ފަށައިފަ އެވެ.\nހާއްސަ ހިދުމަތްތައް ނަމްބަރުން\nހައްޖުވެރިންނަށް ހިލޭ ކެއުން ފޯރުކޮށްދެނީ.\nއަހަރަކު އެއް ފަހަރު އަންނަ މުސްލިމުންގެ މި ބޮޑު އަޅުކަމުގެ މޫސުމަށް ސައުދީ އިން ކޮންމެ އަހަރަކު ވެސް އެތައް އާކަންތައްތަކެއް ތައާރަފް ކުރެ އެވެ. މީގެ އިތުރަށް ކެއިން ބުޔުމާއި ދަތުރު ފަތުރާއި މުވާސަލާތީ ހިދުމަތްތައް ވެސް ސައުދީ އިން އިންތިޒާމް ކުރެ އެވެ. އަދި ވީހާވެސް ފަސޭހައިން އަޅުކަމުގެ ކަންކަން ކުރެވޭނެ ގޮތަށް ކަންކަން އިންތިޒާމް ކުރެ އެވެ. އެގޮތުން މިފަހަރު ސައުދީ އިން މުޅިން އަލަށް 15 ޕަސެންޓް ހައްޖާޖީންއަށް މުޅިން ހިލޭ ކެއުން ފޯރުކޮށް ދިނުމަށް ވަނީ ނިންމައިފަ އެވެ. އަދި ހިލޭ ވައިފައިގެ ހިދުމަތްވެސް ދޭނެ އެވެ.\n- އަށް މިލިއަން މުސްހަފު ބަހާފައިވޭ\n- 16،000 ޓެލެކޮމް ޓަވަރު ގާއިމްކޮށް 3،000 ވައިފައި ސްޕޮޓް\n- ހައްޖުވެރިން އުފުލުމަށް 21،000 ބަސް.\n- 43 މިލިއަން ކޮންޓެއިނަރުގެ ފެން ފުޅި\n- 35 މިލިއަން ފުޅި ޖޫހާއި ކިރު\n- 13 މިލިއަން ޕާނާއި ޕޭސްޓްރީ\n- ހަތަރު މިލިއަން މީލްސް\n- ދެ މިލިއަން ކިއުބިކް މީޓަރުގެ ވޯޓާ ސަޕްލައި ފެން އުފައްދާނެ\nހަތް ދުވަހަށް ދެމިގެންދާ ހައްޖުގެ އަޅުކަން ނިމޭއިރު 765 ޓަނުގެ ކުނި އުކާލަން ޖެހޭނެ ކަމަށް ސައުދީގެ އިދާރާތަކުން ވަނީ ލަފާކޮށްފަ އެވެ.\nމިއަހަރު ހައްޖުގެ އަޅުކަމުގައި ދެ މިލިއަނަށް ވުރެ ގިނަ މީހުން\nހައްޖު ހުތުބާ ދެއްވާނީ ކޮންބޭފުޅެއް؟


ކްރެއިގްގެ "ނައިވްސް އައުޓް" ގެ ދެވަނަ ބައެއް\nމަޝްހޫރު އެކްޓަރު ޑެނިއަލް ކްރެއިގް މުހިއްމު ރޯލެއް ކުޅެ، މިދިޔަ އަހަރު ނެރުނު ކާމިޔާބު ފިލްމު "ނައިވްސް އައުޓް" ގެ ސީކްއެލްއެއް ހަދަން ނިންމައިފި އެވެ.\nބޮންޑް ގާލްއަކަށް ލުޕީޓާ ވެދާނެ\nމިހާރު ޝޫޓިން ފަށަން ތައްޔާރުވަމުން އަންނަ ޖޭމްސް ބޮންޑް ސީރީޒްގެ 25 ވަނަ ފިލްމުގެ ބަތަލާއަކަށް އޮސްކާ ހާސިލުކޮށްފައިވާ ކަޅު ބަތަލާ ލުޕީޓާ ނިއޮންގޯ ވެދާނެ ކަމަށް ރިޕޯޓްތައް ބުނެފި އެވެ.\n"ބޮންޑް 25" އިން ވެސް ލޭއާ ސޭޑޫ ފެންނާނެ\nއަދިވެސް ސްކްރިޕްޓިން މަރުހަލާގައި އޮތް "ޖޭމްސް ބޮންޑް" ގެ 25 ވަނަ ފިލްމުން ވެސް ލޭއާ ސޭޑޫ ފެންނާނެ ކަމަށް ރިޕޯޓްތައް ބުނެފި އެވެ.\nޑެނިއެލް ކްރެއިގަށް ފަހު ބޮންޑަކަށް ވާނީ ރިޗަޑް މެޑެން\nދެހާސް ފަނަރައިގައި ރިލީޒް ކުރި ޖޭމްސް ބޮންޑް ސީރީޒްގެ އެންމެ ފަހުގެ ފިލްމު "ސްޕެކްޓާ" އަށް ފަހު، ޑެނިއެލް ކްރެއިގް ބޮންޑްގެ ރޯލް ދެން ނުކުޅޭނެކަން އިއުލާން ކުރުމާ އެކު، އެ ރޯލު ދެން ކުޅޭނެ އެކްޓަރަކާ ބެހޭ ގޮތުން މީޑިއާތަކުގައި ވަރަށް ހޫނުކޮށް ވާހަކަ ދެކެވުނެވެ.\nޖޭމްސް ބޮންޑުގެ ދެ ވަނަ ކައިވެންޏަށް ދަރިއަކު ލިބިއްޖެ\nޖޭމްސް ބޮންޑްގެ ރޯލް މިހާރު ކުޅެމުން އަންނަ އިނގިރޭސި އެކްޓަރު ޑެނިއެލް ކްރެއިގަށް އަނެއްކާވެސް ދަރިއަކު ލިބިއްޖެ އެވެ.\n"ޖޭމްސް ބޮންޑް" 25 ކެރީ ފުކްންގާގެ އަތަށް\n"ޖޭމްސް ބޮންޑް" ސީރީޒްގެ 25 ވަނަ ފިލްމު ޑައިރެކްޓް ކުރަން އެމެރިކާގެ ޑައިރެކްޓަރު ކެރީ ޖޯޖީ ފުކްންގާއާ ހަވާލުކޮށް، ފިލްމް 2020 ގައި ރިލީޒްކުރާ ގޮތަށް ނިންމައިފި އެވެ.


Maruvaa fahun haalathu angaa massala thakeh!\nމަރުވާ ފަހުން ހާލަތު އަންގާ މައްސަލަތަކެއް!\nކޮވިޑްގައި މަރުވި މީހެއްގެ ޖަނާޒާ ކުރިއަށްދަނީ: ބަލި މީހާގެ މައުލޫމާތު އާއިލާއަށް އަންގަނީ މަރުވުމުން -- އަވަސް ފޮޓޯ\nކޮވިޑް-19 އަށް ފަރުވާ ހޯދަމުން ދަނިކޮށް މަރުވާ މީހުންނަށް އެހެން ބަލިތައް ޖެހިގެން ފަރުވާ ދިން ކަމުގެ މައުލޫމާތު މަރުވާ ފަހުން އާއިލާތަކަށް ހިއްސާކުރާތީ އެކަމާއި ބައެއް އާއިލާތަކުން ކަންބޮޑުވުން ފާޅުކޮށްފި އެވެ.\nއަވަސްއާ ވާހަކަ ދެއްކި ބައެއް އާއިލާތަކުން ބުނީ ކޮވިޑްގައި ބަލި މީހާ މަރުވާ ފަހުން އެޗްޕީއޭއިން ކުރިން ހިއްސާ ނުކުރާ އެތައް މައުލޫމާތެއް ހިއްސާ ކުރާ ކަމަށެވެ. ކޮވިޑް ޖެހިގެން ފެސިލިޓީއަށް ގެންދާއިރު އިތުރު ބައްޔެއް ނެތް މީހުންނަށް އިތުރު ބަލިތަކެއް ޖެހި ފަރުވާ ދޭނަމަ އެކަން އާއިލާތަކަށް ކުރީން ހިއްސާކުރަން ޖެހޭ ކަމަށްވެސް ބުނެފައިވެއެވެ.\n"މަންމަ މަރުވީމަ ގުޅާފަ މި ބުނަނީ މިވެނި އެވެނި ބައްޔަކަށްވެސް ފަހުން ފަރުވާ ދިނީމޭ. ނަމަވެސް މަރުވުމާ ހަމައަށްވެސް އެ ހުރިހާ ކަމެއް ސިއްރުކޮށްފައި އޮންނަނީ. މަރުވީމަ ދެން މި ހުރިހާ ވާހަކައެއް ދެއްކީމަ އެއީ އަޅުގަނޑުމެންނަށް ލިބޭ ކިހާ ބޮޑު ހިތްދަތި ކަމަކަށްވާނެތޯ،" ކޮވިޑްގައި މަރުވި މީހަކާ ގުޅޭގޮތުން އެޗްޕީއޭއިން މައުލޫމާތު ހިއްސާކުރި ގޮތާމެދު ހިތްހަމަނުޖެހުނު މީހަކު ބުންޏެވެ.\nހެލްތް މިނިސްޓަރު އަހުމަދު ނަސީމް ރޭ ބޭއްވެވި ނޫސްވެރިންގެ ބައްދަލްވުމުގައި އަވަސް އިން އާއިލާތަކުގެ ކަންބޮޑުވުންތައް ހިއްސާކުރައްވާފައެވެ. އެކަމާއި ގުޅޭގޮތުން މިނިސްޓަރު ނަސީމް ވިދާޅުވީ އެމަނިކުފާނަށްވެސް އެކަން ފާހަގަ ކުރެވިފައިވާ ކަމަށެވެ. އަދި އެއީ އެކަން ހިނގައިގެންވާނެ ގޮތް ނޫން ކަމަށާ އެކަމާ ސިއްހީ އެހީތެރިންނާއި ވާހަކަ ދައްކަވާނެ ކަމަށެވެ. އަދި އާއިލާތަކަށް ވަގުތުން ވަގުތަށް ބަލި މީހާގެ ހާލަތު އެންގޭނެ ގޮތްތަކެއް ހަމަޖައްސަވާނެ ކަމަށެވެ.\n"އަޅުގަނޑަށް މައުލޫމާތު ލިބިފައި އޮތް ގޮތުން މިކަންތައް ބަލަން ޖެހޭނެ، ބަލާނެ އިނގޭތޯ. ދެން ބަލާފައި ގިނަ ފަހަރަށް އަޅުގަނޑަށް ހީވަނީ މި ތަނުން [އެޗްޕީއޭ] މައުލޫމާތު ދެވިފައި މި އޮންނަނީ އެ ފަރާތެއް ދުނިޔެ ދޫކޮށްފައި ދިޔައީމަ. އޭގެ ކުރީގައި އެކަމެއް ހިއްސާކުރެވެން ޖެހޭނެ ކަމަށް އަޅުގަނޑުވެސް ގަބޫލުކުރަނީ. އަޅުގަނޑަށް ހީވަނީ ވަރަށް ރަނގަޅު ޕޮއިންޓެއްހެން ތިޔަ ނެންގެވީ. ކޮންމެހެން ކޮވިޑް ބަލި ހުރިނަމަވެސް އޭނާ މަރުވަނީ ސީދާ ކޮވިޑް ބަލީގައި ނޫން ކަމަށްވެސް ވެދާނެ،" މިނިސްޓަރު ވިދާޅުވިއެވެ.\nމިނިސްޓަރު އަހުމަދު ނަސީމް އަދި ޑރ. އިބްރާހިމް އަފްޒަލް ރޭގެ ނޫސްވެރިންގެ ބައްދަލްވުމުގައި މައުލޫމާތު ދެއްވަނީ --\nނޫސްވެރިންގެ ބައްދަލްވުމުގައި ބައިވެރިވެވަޑައިގެންނެވި ޑރ. އިބްރާހިމް އަފްޒަލް ވަނީ މިނިސްޓަރު ނަސީމްގެ ވާހަކަތަކާ ދެކޮޅު ހައްދަވާފައެވެ. އަފްޒަލް ވިދާޅުވީ ކޮވިޑްގައި މިހާތަނަށް މަރުވި ގިނަ މީހުންނަކީ ހައިރިސްކު މީހުން ކަަމަށާ އެއީ ކޮވިޑް ޖެހުމުގެ ކުރީން އެކި ބަލިތަކަށް ފަރުވާ ހޯދަމުން އައި މީހުން ކަމަށެވެ. އެހެންވީމަ އެ ބަލިތައް ހުންނަކަން އާއިލާއަށް ސިއްރުވެފައި ނޯންނާނެ ކަމަށެވެ.\n"އެޑްމިޓް ކުރެވޭ މީހުންގެ ހާލަތު އެންމެ ގާތް މީހުންނާ ހިއްސާ ކުރަމުންދާނީ ގަވައިދުންވެސް. އެެހެންވީމަ އެއްގޮތަކަށްވެސް ހިޔެއް ނުވޭ އޮޅުވާލުމެއްގެ ތެރެއިން މައުލޫމާތު ނުދީ އޮންނާނެ ހެނެއް،" ޑރ. އިބްރާހިމް އަފްޒަލް ވިދާޅުވިއެވެ.\nއަފްޒަލް މިހެން ވިދާޅުވި ނަމަވެސް ކޮވިޑަށް ފަރުވާ ދެމުން ދަނިކޮށް ނިއުމޯނިއާ ފަދަ ބަލިތަކާއި އެ ނޫންވެސް ބައެއް މައްސަލަތައް ދިމާވެގެން ގުނަވަންތައް ފެއިލްވުމުގެ މައްސަލަތައް ބަލި މީހާއަށް ކުރިމަތިވެފައިވެއެވެ. އެކަންކަން އާއިލާތަކަށް އެންގުން ފަސްކޮށް އާއިލާތަކާ ހިއްސާ ކުރަނީ ބަލި މީހާ މަރުވާ ފަހުންނެވެ. ބައެއް އާއިލާތަކަށް ފަރުވާއާ ގުޅޭ ލިޔުންތަކުންވެސް އެކަން އެނގި މައުލޫމާތު ހިއްސާކޮށްފައިނުވާތީ ޝަކުވާ ކޮށްފައިވެއެވެ.\nއެޗްޕީއޭ އަހުމަދު ނަސީމް މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19 ޑރ. އިބްރާހިމް އަފްޒަލް


130 ކިލޯގެ މަސްތުވާތަކެތީގެ މައްސަލައިގައި ހައްޔަރުކުރި ޝަހީބް އިބްރާހިމް ދޫކޮށްލައިފި | Sandhaanu\n130 ކިލޯގެ މަސްތުވާތަކެތީގެ މައްސަލައިގައި ހައްޔަރުކުރި ޝަހީބް އިބްރާހިމް ދޫކޮށްލައިފި\nހުޅުމާލޭ ފަޅުތެރޭގައި އޮތް ކަންނެލި ދޯންޏަކުން 130ކިލޯގެ މަސްތުވާތަކެތީގެ މައްސަލައިގައި ހައްޔަރުކުރި މީހުންގެ ތެރެއިން ގއ.ވިލިގިލީ ޝަހީބް އިބްރާހިމް 42، ދޫކޮށްލައިފި އެވެ.\nޝަހީބް އަކީ މި މަސްތުވާތަކެތި ރާއްޖެއަށް އެތެރެކުރުމުގެ އެއްމެ އިސްކޮށް ހަރަކާތްތެރިވިކަމަށް ފުލުހުން ތުހުމަތު ކުރި މީހާއެވެ.\nޝަހީބް ދޫކޮށްލާފައިވަނީ އޭނާގެ ބަންދުގެ މުއްދަތު އިތުރުކުރުމަށް މިއަދު ކޯޓަށް ހާޒިރުކުރުމުން ކޯޓުން އޭނާ ދޫކޮށްލަން ނިންމުމުންނެވެ.\nހުޅުމާލޭ ފަޅުތެރޭގައި އޮތް ދޯނިން އަތުލައިގަތް 130 ކިލޯގެ މަސްތުވާތަކެއްޗާއެކު ހަތް މީހަކު ހައްޔަރުކުރިއެވެ. މި ހަތްމީހުންގެ ތެރެއިން ހިމެނެނީ 18 އަހަރުން ދަށުގެ ކުއްޖަކާއި 25 އަހަރާއި 48 އަހަރުގެ މީހުންކަމަށް ފުލުހުން މައުލޫމާތު ދެއެވެ.\nފުލުހުން ވަނީ އެ މައްސަލައިގައި އިސްކޮށްހަރަކާތްތެރިވާ ދެ މީހުންކަމަށް ޝައްކުކުރާ ދެ މީހުންގެ ވަނަވަރު އާންމުކޮށްފައެވެ. އެއީ ޝަހީބްގެ އިތުރުން ހޯރަފުށީ އަހްމަދު މޫސާ 48، އެވެ.\nއަހުމަދު މޫސާ އަށް ދެވަނަ ފަހަރަށް ބަންދުގެ މުއްދަތު ޖަހަން ކޯޓަށް ހާޒިރުކުރުމުން ކޯޓުން ވަނީ އޭނާގެ ބަންދަށް މުއްދަތު އިތުރުކޮށްފަ އެވެ.\nމަންސޫރު އަހުމަދު އޮކްޓޯބަރ 29, 2020 At 2:18 ޕމ\nކޯޓަށް ބޭނުންވާ ހެކި ފުލުހުން ހުށަހެޅިބާ؟ މިހާފައިސާގެ އަގުހުރި ޑުރަގުޑީލް އަކީ ކޮންމެފަރާތަކަށްވެސް އެޖަރީމާގައި ބައިވެރިވުމުން ކުއްލިއަކަށް މުއްސަދިވެވޭވަރުގެ ޑީލްވީމާ ފުލުހުންގެ މީހާވެސް ބައިއެޅޭގޮތަށް ހެއްލިދާނެއެވެ. އަދި އެހެން މެ ޖަޖުމަނިކުފާނުވެސް ހެއްލިދާނެއެވެ. ނަމަވެސް ގިނަފަހަރަށް ޖަޖުމަނިކުފާނަށް ހުށަހަޅަންޖެހޭ ހެއްކާ ގަރީނާ ފުލުހުން ފޮރުވައި ފުރަތަމަ ބަންދަށް ޖަހައިދޭ 15 ދުވަސް ނިމިގެން އަލުން ބަންދުވެ ދުވަސް އިތުރުކުރަން ގެންދާއިރުވެސް އެ ދައްކަންޖެހޭ ހެއްކާގަރީނާ ހުށަނާޅާކަމަށްވެއެވެ. މީދެން ވަރަށް ދެރަވަރު ނުރައްކާކަމެކެވެ. އެހެނީ ގައުމު ސަލާމަތްކުރުމަށް ޙަވާލުވެގައިތިބި ރައްޔަތުންގެ ޚާދިމުން (ވެރިން) އެފަދަ ޖަރީމާތަކުގައި ބައިއަޅާގޮތަށް ޢަމެލުކުރާނަމަ ގައުމު ފުނޑުނީނޫންތޯއެވެ. ސަހަރޯ ހިތަށްއަރައެވެ.


SunOnline: Terrorism aa dhekolhah India, Raajje adhi Lanka gulhigen masakkaiy kuranjehey: Ranil\nޓެރަރިޒަމާ ދެކޮޅަށް އިންޑިއާ، ރާއްޖެ، ލަންކާ ގުޅިގެން މަސައްކަތް ކުރަންޖެހޭ: ރަނިލް\nރުގިއްޔާ މުހައްމަދު މޫސާ 11 Jun 2019, 12:03\nކޮލަމްބޯގެ އެއާޕޯޓުން ބޮޑުވަޒީރު ނަރެންދުރަ މޯދީއަށް މަރުހަބާ ވިދާޅުވީ ލަންކާގެ ބޮޑުވަޒީރު ރަނިލް ވިކްރަމަސިންހަ -- ފޮޓޯ: ޓުވިޓާ\nކޮލަމްބޯ (ޖޫން 11): މިސަރަހައްދުގެ ސަލާމަތީ ކަންތައްތައް ވަރުގަދަ ކުރުމަށް އިންޑިއާ، ރާއްޖެ އަދި ސްރީލަންކާއިން ގުޅިގެން ޓެރަރިޒަމާ ދެކޮޅަށް މަސައްކަތް ކުރަން ޖެހޭ ކަމަށް ލަންކާގެ ބޮޑުވަޒީރު ރަނިލް ވިކްރަމަސިންހަ ވިދާޅުވެއްޖެ އެވެ.\nލަންކާގެ ބޮޑުވަޒީރު އެފަދައިން ވިދާޅުވީ އިންޑިއާގެ ބޮޑުވަޒީރު ނަރެންދުރަ މޯދީ މިދިޔަ އާދިއްތަ ދުވަހު ލަންކާއަށް ވަޑައިގެންނެވި ފަހުންނެވެ.\nރަނިލް ވިދާޅުވި ގޮތުގައި ދެ ބޭފުޅުން މަޝްވަރާ ކުރެއްވި ކަންތައްތަކުގެ ތެރޭގައި މިސަރަހައްދުގެ ސަލާމަތަށްޓަކައި އިންޑިއާ، ރާއްޖެ އަދި ލަންކާއިން ގުޅިގެން މަސައްކަތް ކުރުން ހިމެނެ އެވެ. އަދި އޭނާ ވަނީ އިންޑިއާއިން ލަންކާގެ ފައުޖުތަކަށް ކައުންޓާ ޓެރަރިޒަމް ޓްރެއިނިން އާއި ލޮޖިސްޓިކަލް އެހީ ފޯރުކޮށްދިނުމަށް އެދިވަޑައިގެންފަ އެވެ.\n"އެދަތުރުފުޅުގައި އަޅުގަނޑުމެން ވަނީ ލަންކާ، އިންޑިއާ އަދި ރާއްޖެއިން ވާހަކަދައްކައިގެން މިސަރަހައްދުގެ ސަލާމަތީ ކަންތައްތައް ވަރުގަދަ ކުރުމާ ބެހޭ ގޮތުން މަޝްވަރާކޮށްފަ. އަދި އަޅުގަނޑު ވަނީ އިންޑިއާއިން ލަންކާގެ ސަލާމަތީ ފައުޖުތަކާ އެކު މަސައްކަތްކޮށް، ކައުންޓާ ޓެރަރިޒަމް ޓްރެއިނިން އާއި ލޮޖިސްޓިކަލް އެހީ ފޯރުކޮށްދިނުމަށް އެދިފަ،" ރަނިލް ވިދާޅުވި އެވެ.\nމީގެ އިތުރުން ދެ ބޭފުޅުން ވަނީ ލަންކާ އާއި އިންޑިއާއިން ގުޅިގެން ކުރިއަށްގެންދާ މަޝްރޫއުތައް އަވަސް ކުރުމާ ބެހޭ ގޮތުންނާއި ލަންކާގެ ޖަފްނާ އާއި ބަޓިކަލޯގައި ދެ ގައުމުން ގުޅިގެން އެއާޕޯޓު ތަރައްގީ ކުރުމާ ބެހޭ ގޮތުން ވާހަކަ ދައްކަވާފަ އެވެ.\nމިދިޔަ ހޮނިހިރު ދުވަހު މޯދީ ރާއްޖެއަށް ކުރެއްވި ދަތުރުފުޅަށް ފަހު ލަންކާއަށް ވަޑައިގެންނެވުމުން އެގައުމުން މަރުހަބާ ވިދާޅުވީ ރަނިލް އެވެ. ބޮޑުވަޒީރުގެ އޮފީހުގައި މަސައްކަތް ކުރާ ފަރާތަކާ ހަވާލާދީ ޑެއިލީ މިރާގައިވާ ގޮތުން ރަނިލް އެފަދައިން އަމަލު ކުރެއްވީ ޕްރޮޓޮކޯލާ ހިލާފަށެވެ. ސަބަބަކީ މޯދީއަށް މަރުހަބާ ވިދާޅުވާން ރައީސް މައިތިރިޕާލާ ސިރިސޭނާ އެންގެވީ ހައުސިން މިނިސްޓަރަށް ކަމަށްވާތީ އެވެ.\nޑެއިލީ މިރާގައިވާ ގޮތުން މޯދީއަށް މަރުހަބާ ވިދާޅުވުމަށް ރަނިލް ވަޑައިގެންނެވީ އިންޑިއާގެ ބޮޑުވަޒީރުގެ އޮފީހުގެ އެދުމުގެ މަތިންނެވެ.\nއެދަތުރުފުޅުގައި މޯދީ ވަނީ ސިރިސޭނާ އާއި އިދިކޮޅު ލީޑަރު މަހިންދަ ރާޖަޕަކްސައާވެސް ބައްދަލުކުރައްވާފަ އެވެ. އަދި މިދިޔަ އޭޕްރިލް މަހު ލަންކާގައި ދިން ބޮމުގެ ހަމަލާގެ އަމާޒަކަށްވީ ސެއިންޓް އެންތަނީސް ޗާޗަށް ޒިޔާރަތް ކުރައްވާފަ އެވެ. މޯދީއަކީ އެހަމަލާތަކަށް ފަހު އެގައުމަށް ވަޑައިގެންނެވި ބޭރު ގައުމަކަށް ނިސްބަތްވާ ފުރަތަމަ ލީޑަރެވެ.\nއިންޑިއާ ކްރެޑިޓް ލައިންގެ ތެރެއިން ހަތް މަޝްރޫއެއް ފަށަނީ


Mohamed Siruhan: ޑރ. ޒާކިރު ނައިކްގެ ކުރު ތަޢާރަފެއް\nޑރ ޒާކިރު ޢަބްދުލްކަރީމް ނައިކަކީ ޕޮރްފެޝަނަލް ޓްރޭނިންގ ލިބިވޑައިގެން ހުންނެވި މެޑިކަލް ޑޮކްޓަރެކެވެ. ހަމައެފަދައިން އޭނާއަކީ ކޮމްޕަރޭޓިވް ރިލިޖަންގެ ރޮނގުން ދުނިޔޭގެ ފެންވަރުގައި ފާހަގަ ކުރެވޭ ބޭފުޅެކެވެ. މީގެ އިތުރުން އޭނާއަކީ އިންޑިޔާގެ ބޮމްބޭގައި ހުންނަ އިސްލާމިކް ރިސާޗް ފައުންޑޭޝަންގެ ރައީސް އެވެ. އިސްލާމްދީނާއި މެދު މީސްތަކުންގެ ހިތުގައި އުފެދިފައިވާ ޝައްކުތަކާއި އިޚްތިލާފީ މައްސަލަތަކަށް ކީރިތި ޤުރްއާނާއި ރަސޫލާގެ ސުންނަތުގެ އަލީގައި، އަދި މީގެއިތުރުން އެހެންދީންތަކުގެ ފޮތްތަކުގެ އަލީގައްޔާއި ސިކުނޑިއާއި ސައިންޓިފިކު ޙަޤީޤަތްތަކުގެ އަލީގައި އެމައްސަލަތައް އޮޅުން ފިލުވައި ދެއްވައެވެ. އޭނާގެ ޢުމުރުފުޅަކީ ސާޅިސް ހަތަރު އަހަރެވެ.\nޑރ. ޒާކިރު ޢަބުދުލްކަރީމް ނައިކު މަޝްހޫރުވެވަޑައިގެންފައިވަނީ ޢާންމު އެއްވުންތަކުގައި ވާހަކަފުޅު ދެކެވުމަށްފަހު، މީސްތަކުން އޭނާއާ ޗެލެންޖު ކުރުމަށް ކުރާ ސުވާލުތަކަށް ސިކުނޑި ޤަބޫލުކުރާ އަދި ބިނާކުރަނިވި ޖަވާބުތައް ދެއްވާ ބޭފުޅެއްގެ ގޮތުގައެވެ. ފާއިތުވެދިޔަ ތޭރަ އަހަރުގެ ތެރޭގައި އޭނާވަނީ 1300 އަށްވުރެ ގިނަ މަޥްޟޫތަކަށް ޢާންމުންގެ ތެރޭގައި ވާހަކަފުޅު ދައްކަވާފައެވެ. އޭގެތެރޭގައި އެމެރިކާ، ކެނެޑާ، އިޓަލީ ސަޢުދީ ޢަރަބިޔާ، ޔޫއޭއީ، ކުވައިތު، ޤަޠަރު، ބަޙްރައިން، އޮމާން، މިޞްރު، އޮސްޓްރޭލިޔާ، ނިއުޒިލެއްންޑް، ސައުތު އެފްރިކާ ބޮސްޓްސުވާނާ، މެލޭޝިޔާ، ސިންގަޕޫރު، ހޮންގކޮންގ، ތައިލެންޑް، ގިޔާނާ (ސައުތު އެމެރިކާ) ޓްރިނާޑާރޑް ހިމެނެއެވެ. އޭގެ އިތުރުން، އިންޑިޔާގައި ވަނީ ވަރަށްގިނަ ޢާންމު ބައްދަލުވުންތަކުގައި ވާހަކަފުޅު ދައްކަވާފައެވެ.\nއޭނާއަކީ ތަފާތު ޢަޤީދާތަކުގެ އަހުލުވެރިންނާއިއެކު ވަރަށް މުހިންމު ދީނީ ބަޙުޘު ކުރައްވާ އަދި ހަމައެފަދައިން އެފަދަ މީސްމީހުންގެ މައްޗަށް ކާމިޔާބު ހޯއްދެވުމުގައި ފާހަގަ ކުރެވޭ އެރޮނގުގައި ތަޖުރިބާކާރު ބޭފުޅެކެވެ. އެގޮތުން އެމެރިކާގެ ބޭފުޅެއްކަމުގައިވާ ޑރ. ވިލިޔަމް ކޭމްޕްބެލް އާއިއެކު "ސައިންސުގެ އަލީގައި ކީރިތި ޤުރްއާނާއި ބައިބަލް" މިމަޥްޟޫއަށް އެމެރިކާގެ ޗިކާގޯ ގައި 2000 ވަނައަހަރު އެޕްރީލްގައި ބޭއްވި ބަޙުޘަކީ މިކަމުގެ އަލިގަދަ ހެއްކެވެ.\nއިންޑިޔާގެ މިހާރުގެ ހިންދޫންގެ ގުރޫ ރަވީ ޝަންކަރ އާއިއެކު "ދީނީ ނައްޞުތަކުގެ އަލީގައި އިސްލާމްދީނާއި ހިންދޫޒަމް" މިމަޥްޟޫއަށް އިންޑިޔާގެ ބެންގަލޯރުގައި ބޭއްވީ ބައްދަލުވުމަކީވެސް ވަރަށް ފާހަގަކުރެވޭ ބަޙުޘެކެވެ. މިބަޙުޘު ބޭއްވިފައިވަނީ 21 ޖެނުއަރީ 2006 ވަނަ އަހަރުއެވެ. މިބައްދަލުވުމުގައި މި ދެޢަޤީދާގެ ވަރަށް ގިނަ ބަޔަކު ބައިވެރިވިއެވެ.\n22 ފެބްރުއަރީ 2009 ވަނައަހަރު އިންޑިޔަން އެކްސްޕްރެސް އިން އިންޑިޔާގެ އެތަށް ބިލިޔަން މީހުންގެ ތެރެއިން ހޮވި ، "އިންޑިޔާގެ އެންމެ ބާރުގަދަ ސަތޭކަ މީހުން 2009" ގެ ލިސްޓުން 82 ވަނަ ރޭންކް ޑރ. ޒާކިރު ޢަބުދުލްކަރީމް ނައިކަށް ލިބިވަޑައިގަތެވެ. އަދި އިންޑިޔާގެ ދީނީމީހުންގެ ތެރެއިން އެންމެ ފާހަގަ ކުރެވޭ 10 މީހުންގެ ތެރެއިން3ވަނަ ލިބިވަޑައިގަތެވެ. އެއީ ބާބާ ރާމަދޭވް އަދި ސިރީ ސަރ، ރަވީ ޝަންކަރަށް ފަހުއެވެ. އެލިސްޓްގައި ހިނެމޭ ހަމައެކަނީ މުސްލިމަކީ އޭނާއެވެ.\nމިލިސްޓްގައި ހިމެނުނު 8 މުސްލިމުންގެ ތެރެއިން ، ވަޢްޡާއި ދީނީ އިރުޝާދު ދެއްވާ ހަމައެކަނި ބޭފުޅަކީ ޑރ. ޒާކިރު ނައިކެވެ. މިލިސްޓްގައި ދެން ހިމެނިފައިވަނީ ސިޔާސީ ބޭފުޅުންނާއި ސަރުކާރުގެ ޒިންމާދާރު މީހުންނާއި ބާރުގަދަ ވިޔަވާރިވެރިންނާއި ފިލްމީ ތިން ޝަޚުޞިއްޔަތެވެ.\nދީނީ އަދި ރޫޙީ ލީޑަރުންގެ ތެރޭއިން އެލިސްޓްގައި ހިމެނުނު ހަމައެކަނި މުސްލިމަކީ ޑރ. ޒާކިރު ނައިކެވެ. 2009 ގެ ލިސްޓުން އޭނާއަށް3ވަނަ ލިބިވަޑައިގަތެވެ. 2010 ވަނައަހަރުގެ ދީނީ އަދި ރޫޙީ ލީޑަރުންގެ ލިސްޓުން އެންމެ ކުރި ލިބިވަޑައިގަތެވެ.\nއެމެރިކާގެ ޖޯޖްވޮޝިންޓަން ޔުނިވަރސިޓީން ހޮވި ދުނިޔޭގައި މިހާރުތިއްބެވި އެންމެ ނުފޫޒު ގަދަ 500 މުސްލިމުންގެ ލިސްޓްގައި ވެސް ޑރ. ޒާކިރު ނައިކު ހިމެނިވަޑައިގަތެވެ.\n1994 ވަނައަހަރު ކޮންޕްރޭޓިވް ރިލިޖަންގެ ރޮނގުން ދުނިޔޭގައި މަޝްހޫރުވެގެންދިޔަ އަލްމަރުޙޫ ޝައިޚް ޢަޙުމަދު ދީދާތު ޑރ. ޒާކިރު ނައިކަށް ދެއްވާފައިވާނަމަކީ "ދީދާތު ޕްލަސް" އެވެ. 04 މެއި 2000 ވަނަ އަހަރު، ދަޢްވާއާއި ކޮންޕަރޭޓިވް ރިލިޖަންގެ ރޮނގުގައި ޑރ. ޒާކިރު ޢަބުދުލްކަރީމް ނައިކު ކުރައްވަމުން ގެންދަވާ ޚިދުމަތުގެ އަގުވަޒަން ކުރެއްވުމަށް ބޭއްވި ޖަލްސާގައި ދީދާތު ވިދާޅުވެފައިވެއެވެ. " މާތް ﷲ އަށް ޙަމްދު ހުއްޓެވެ. ދަރިފުޅާއެވެ. އަހަރެމެން ސާޅީސް އަހަރުން ކުރި މަސައްކަތް ތިބާ ތިޔަވަނީ4އަހަރުގެ ތެރޭގައި ފުރިހަމަ ކޮށްނިންމާލާފައެވެ."\nދުނިޔޭގެ 200 އަށްވުރެ ގިނަ ޤައުމުތަކުގެ ޓީވީ ޗެނަލްތަކުން ޢާންމުކޮށް ޑރ. ޒާކިރު ނައިކު ފެންނަމުންދާނެއެވެ. ޓީވީންނާއި ރޭޑިޔޯއިންދަނީ އޭނާގެ އިންޓަވިއުތައް އަބަދުވެސް ގެންނަމުންނެވެ. އޭނާގެ ސަތޭކައަށްވުރެ ގިނަ ތަޤުރީރުތަކާއި ބަޙުޘުތަކާ ދީނީ ނަޞޭހަތްތައް، ޑީވީޑީއާއި ސީޑީގެ ޒަރިއްޔާއިން ލިބެންއެބަހުއްޓެވެ. މީގެ އިތުރުން އޭނާއަކީ އިސްލާމްދީނާއި ކޮންޕަރޭޓިވް ރިލިޖަންގެ ރޮނގުގައި ވަރަށް ގިނަ ފޮތްތަކެއް ލިޔުއްވި މުއައްލިފެކެވެ. (މަނަދޫ ލައިވް)\nPosted by Mohamed Siruhan at 11:26 AM\nLabels: ޑރ. ޒާކިރު ނައިކްގެ ކުރު ތަޢާރަފެއް


އެޕާރޓްމަންޓް 4ބީ (ހަތް ވަނަބައި) – Esfiya\nހިތާމަ ލޯބި March 17, 2017\nއެޕާރޓްމަންޓް 4ބީ (ހަތް ވަނަބައި)\nބާރުއަޑުފައްގަނޑަކާއެކު ބޮޑު ދޮރު ވައްޓާލެވުނު އަޑު އިވުނެވެ. ޝަމްހާއަށް ބިރުން ފަރްހީންގެ ގައިގައި ބާރަށް ބައްދާލިއެވެ. ފަރްހީން ހަމަޖެހުމަށް ބުނުމުން ޝަމްހާއަށް މިއީ ފަރްހީން ކުރާކަމެއް ކަން އިނގުނެވެ. ދެމީހުންވެސް ބާރަށް ބަޔަކު ވާހަކަ ދައްކާތީ ނިކުތެވެ. އޭރު ހަތަރު ފުލުހުން ތިއްބެވެ. ޝަމްހާއަށް އުފަލުން ރިޮވުނެވެ. ސަތާރަ އަހަރު ވަންދެން ކުރި ދުއާ އިޖާބަ ކުރެއްވުމުން ޝުކުރުގެ ސަޖިދައެއް ޖަހާލިއެވެ. ކުއްލިއަކަށް މުޅިތަނުން ކަރަންޓު ކަނޑައިގެން ދިޔައެވެ. ރޮމުން ރޮމުން ޝަމްހާގެ ކުޑަދަރިފުޅު ދުވެފައި ނިކުތީ ބިރުންނެވެ. އެންމެންގެ ސަމާލުކަން އެވަގުތު ސަމާއަށް ހުއްޓުނުއިރު ނިޒާމްވެސް އެވަގުތުގެ ބޭނުން ވަރަށް ރަނގަޅަށް ހިފިއެވެ.\nކަރަންޓުއައީ ފުލުންގެ ދެމީހަކު ވެގެން މަސައްކަތް ކުރުމަށްފަހު ފަސްވަރަކަށް މިނެޓުފަހުންނެވެ. އެންމެންގެ މޫނުމަތިންވެސް އެވަގުތު ފެނުނީ ހާސްކަމާ ކަންބޮޑުވުމެވެ.އެތާކު ނިޒާމެއް ނެތެވެ. ފުލުހުންނަށް ޝުކުރުއަދާކުރަމުން ފަރްހީންމެން އެގެއިން ނިކުތުމާއެކު ފުލުހުންވެސް އަވަސްވެގަތީ ނިޒާމް ހޯދަންދާށެވެ. ޝަމްހާގޮވައިން ފަރްހީން ދިޔައީ އޭނާގެ ގެއަށެވެ. ސަމާވެސް މިރޭހުރީ ނިކަން އުފަލުންނެވެ. އެ ކުޑަކުޑަ ސިކުނޑިއަށް ވެސް ވިސްނުނީ ކަންނޭންގެއެވެ. ސަތާރަ އަހަރަށްފަހު ޝަމްހާއަށް އެރޭ ހަމަޖެހިލައިގެން ނިދާލެވުނެވެ. ފަރްހީންވެސް މީހަކަށް އެހީވެވުމުން އުފާވެފައި ހުރެ ނިދަންއެރީ އޭގެ ސަބަބުން އޭނާއަށް ކުރިމަތިވެދާނޭ ނުރައްކާ ނުދެނަހުރެއެވެ. ކަންތައްވާނޭގޮތް އެކަކަށްވެސް ނޭންގޭ ހާލު އެންމެންވެސް ނިދާލިއެވެ.\nއާދުވަހަކަށް އިރު އެރި އިރު އާދައިގެ މަތިން މިއަދުވެސް ފަރްހީން ހުރީ ބެލްކަނީގައެވެ. އިރުގެ ރަންދޯދިތައް އުޑޫމަތީގައި ފެތުރިގައި ވީއިރު ހީވަނީ ރަންކުލައިގެ ފަށުވި ބަރަންޏަކުން ކޮށްފައިވާ އަތްތެރި މަސައްކަތެއް ހެންނެވެ. ނޫކުލައިގެ ކަރުދާހެއް މަތީ ރަތާ އޮރެންޖާ ރަންކުލައިން ދިހުން އަރާފަދައިން މަންޒަރު ސިފަވަމުން ދިޔައިރު ފަރްހީންގެ ހިތުގައި ވަނީ އުފާވެރިކަމެވެ. އެތަށް ދުވަހަކަށް ފަހު ހިންހަމަ ޖެހިލައިން ކޮފީ ބޮމުން ދިޔަ ފަރްހީން ސިހުނީ ކުޑަކުޑަ ސަމާގެ އަޑަށެވެ.\n“ދައްތީ…ހީވަނީ ޕެއިންޓިންގް އެއްހެން ދޯ؟. ސަމމ ވެސް ވަރަށް ބަލާހިތްވޭ ސްނަރައިޒް. އެކަމް އަދި އަލަށް މިފެނުނީ…ވާއު. ދައްތިއަށް ކޮންމެ ދުހުކުވެސް ފެނޭދޯ؟” އެ މައުސޫމް އަޑުގައި ވަނީ އުފާވެރިކަމެވެ. ފަރްހީންގެ ހިތް ލޯބިން ފުރުނެވެ. ޝަމްހާ ނިދާލަން ބޭއްވުމަށްފަހު ސަމާ ރީތިކޮށް ސައިދިނުމަށްފަހު އޮފީހހަށް ދިޔައެވެ. ގަދަ ނޫކުލައިގެ ގަމީހަކާ ކަޅުކުލައިގެ ޕެންސިލް ސްކާޓެއްގައި ފެންނަލެއް ފުރިހަމަ ކަމުން ސަމާވެސް ދެއްކީ އެވާހަކައެވެ. އުފާވެފައި ހުރި ފަރްހީން ވެސް އޮފީހަށްދާން އަވަސް ވެގަތެވެ.\nއޮފީހަށް ގޮސް އެންމެފުރަތަމަވެސް ކެބިންއަށް ވަތްއިރު ޑެސްކު މަތީގައި ބާއްވާލެވިފައި އޮތް މާބޮނޑި ފަރްހީންގެ ލޮލުގައި އަޅައިގަތެވެ. ނޫކުލައިގެ ފިނިފެންމަލުގެ ގުލްދަސްތާއެކެވެ. އެއީ ޝަމްހާން ނޫން ދެވަނަ މީހެއްނޫންކަން ވަގުތުން ފަރްހީންއަށް އިނގުނެވެ.ނަމަވެސް އަނގާވެސް ނުލާ ޝަމްހާން ނާންނާނޭ ފަރްހީންގެ ހިތް ބުނެލިއެވެ. ކޮންމެއަކަސް މާ ބޮނޑި ފޮނުވި މީހެއް ހޯދަން ނޫޅި ފަރްހީން އަވަސްވެގަތީ މަސައްކަތްތައް ނިންމާލާށެވެ. ނުހަނު ބުރަކޮށް އުޅުމަށްފަހު ފަރްހީން ގެއަށް ދާން އޮފީހުން ނިކުތުމާއެކު އެ ފޯނަށް އައި މެސެޖު ކިޔާލުމުން އެ ދޮން މޫނުގެ ނިތަށް ރޫއަރައިގެން ދިޔައެވެ. މަޑުފިޔާތޮށި ކުލައިގެ ތުންފަތުގައި ދައިގަނެވުނީ ބައްދަލު ކޮށްލަން އެދިފައި ވުމުންނެވެ. އެއީ އަނެއްކާ ކާކު ބާއޭ ފަރްހީންގެ ހިތަށް އެރިއެވެ.\nފަރްހީން ހިނގަމުން ދިޔައީ މާވެޔޮމަގުންނެވެ. އެމަގުން ގިސް މަޖީދީ މަގަށް އަޅާމާފަންނު މަދަރުސާއާ ވީދިމާލަށް ހިނގައިފައި ފަރްހީން ދިޔައީ އެ މީހާއާ ބައްދަލު ކުރާށެވެ. ވާގޮތެއްވެސް އިނގިދާނެތާއެވެ. ސޯޝަލްސެންޓަރު ކުރިމަތީގައި ހުރިފަރްހީން ސިހުނީ ފަހަތުން އައިސް މީހަކު ބައްދާލުމުންނެވެ. އެއީ ޝަމްހާންއެވެ. ވީ އުފަލުން ފަރްހީންވެސް ބައްދާލިއެވެ. އެއް ވިންދެއްޖަހަމުން އައި ދެ ހިތް ބައްދަލު މުވުން ވާނީވެސް އެހެންތާއެވެ.ދެމިނެޓު އެހެން ހުރުމަސްފަހު ފަރްހީން ޝަމްހާންގެ ގައިން ދޫކޮށްލިއެވެ. އޭރު އެމޫނުން ޖަންބުކުލަ އަރައެވެ.”ފަރް..ހަމަ ތިހާ އުފާވޭތަ…ހެހެހެ..ބަލާބަ މިހިރީ ޝަރާ.. މައި އަދާ ބެސްޓީ” ޝަމްހާން އެބުނިއެއްޗަކުން ފަރްހީން ހައިރާން ވެގެން އަނަގާހުޅުވާލިއެވެ. މި ނޫނީ ދުވަހަކުވެސް ޝަމްހާން އެހެން ބެސްޓީއެއްގެ ވާހަކައެއްނުބުނެއެވެ. އަދި އެއީ އަންހެން ކުއްޖަކަށް ވުމުން ފަރްހީންގެ މޫޑު ވަގުތުން ހަރާބު ވިއެވެ. އެ ކުއްޖާއަށްޓަކާ އެ ހިތުގައި ހިންގާލީ ހަސަދައިގެ އޮއެވަރެކެވެ. އަދި ތަނަކަށް ދާންޖެހޭ ކަމަށް ބުނެ އަވަހަށް އެތަނުން ދިޔައެވެ.\nމިހާރު ކަންކަން ވެފައިހުރި ގޮތް ކިތަންމެ ކިޔައިދޭން ބޭނުންވިޔަސް ވެފައިވާ ފޫއްސެއްގެ ބޮޑުކަމުން ކިޔާދޭން ބޭނުން ނުވީއެވެ. ގެއަށް ވަނުމާއެކު ދުވީ ނޫޑްލްސްގެ މީރު ވަހެވެ. ވަގުތުން ފަރްހީންގެ މޫޑު ރަނގަޅު ވިއެވެ. އަދި ޝަމްހާ މެންނާ ވާހަކަ ދައްކާލުމަށްފަހު ފެންވަރާއިގެން ނިކުތެވެ. އޭރު ސަމާ އޮތީ ނިދާފައެވެ.\n“ފަރް..ކިހިނެއްވީ؟ އައި ނޯ ކޮންމެސް ކަމެއް ގޯސް ވެއްޖެކަން..ބުނެބަލަ” ޝަމްހާ ފަރްހީންގެ ކޮނޑުގައި އަތްބާއްވާލަމުން ބުނެލިއެވެ. ފަރްހީންވެސް ކިޔާދޭން ފެށީ އެހިތަށް ހަމަޖެހުން ހޯދަދިނުމަށެވެ.” މައި ބެސްޓް ފްރެންޑް..އެއީ ބޯއި އެއް..ހަމަ ޝަމް އެއް އެވެދެ. ހެހެ…އަހަރެން ވަރަށް ލޯބިވޭ އޭނަ ދެކެ..އެންމެ ކުރިންސުރެވެސް. އެއީ މިހިތުގެ ހަމަޖެހުން…ލޮލުގެ ފިނިކަން. ހީކުރީ އޭނަވެސް ފަރް ދެކެ ލޯބި ވާކަމަށް..އެކަމް އޭނަ ލޯބިވަނީ ޝަރާ ދެކެ..” ފަރްހީން އަށް ރޮވުނެވެ. ހިތަށް އެހާވެސް އަސަރު ކޮށްފައިވާއިރު އެ ހިތުގެ ހަމަޖެހުން ވަނީ ގެއްލިފައެވެ. ޝަމްހާވެސް ފަރްހީން ގެ ގައިގައި ބައްދާލަމުން ހިތްވަރު ކުރުމަށް ބުންޏެވެ. އެވަގުތު ފަރްހީންގެ ފޯނަށް މެސެޖެއް އައެވެ. ޝަމްހާންގެ މެސެޖެކެވެ.\n“ފަރް….މިއުޅެނީ ކުއްޖަކަށް ޕްރޮޕޯޒް ކުރަން…ހެލްޕް މީ..” ފަރްހީން އެ މެސެޖު ކިޔާލުމާއެކު ދެލޯ ބޮޑުވެގެން ދިޔައެވެ. ނަމަވެސް އެލޯބީގެ ހައްގުގައި ފަރްހީން އެތަނަށް ދިޔައެވެ. އެއީ ޝަމްހާން އުޅޭ ގޭގެ ޓެރަހެވެ. އެތަން ވަނީ ނޫކުލައިގެ މަލުން ޒީނަތްތެރި ކުރަން ފަށާފައެވެ. އެއީ ފަރްހީންއަށް ވެސް އެންމެ ރީތި ކުލައެވެ. އަނގަނަގައިން ބަލަން ހުރި ފަރްހީންގެ ލޮލުގައި އަޅައިގަތީ ޝަމްހާންގެ އަތުގައި ހިފާލައިން ހިނގައިފައި އައި ޝަރާ އާއި ޝަމްހާންއެވެ. ވަގުތުން ޝަމްހާން ޕްރޮޕޯޒް ކުރަން އެއުޅެނީ ޝަރާ އާކަން ފަރްހީން ދެނެގަތެވެ.\n“ކޮބާ..ރީތި ދޯ؟ ފަރް… ކޮން ރިންގެއް ރީތީ” ދެ އަނގޮޓި ދައްކަމުން ޝަމްހާން އަހާލިއެވެ. ފަރްހީން ގެ ހިތަށްއެރިއެވެ. “އެ ޝަރާ ކައިރީ އެހީމަ ވީނު..ބޮޑު ކަމެއް ހުވާމިބުނީ..” ނަމަވެސް ރުޅިގަންޑު ހިންދާލަމުން ނޫކުލައިގެ އެސް ޖަހައިފައިވާ އަނގޮޓި ރީތިކަމަށް ބުނަމުން ފަރްހީން ހިންހަމަ ނުޖެހިފައި ހުރެ އެގެއިން ނިކުންނަން ހިނގައިގަތެވެ. އެގޭގެ ޓެރަސް ހިޔާ ކޮށްފައިވުމުން ކަޅު ވިލާތަކެއް ނަގައި ފައިވާކަމެއް ފަރްހީން އަކަށް ނޭންގެއެވެ. އިނގުނީ ނިކުތް ފަހުންނެވެ. ނަމަވެސް އަޅާލުމެއް ނެތި އޭނާ ހިނގަމުން ދިޔައީ ދެރަވެފައިވާ ވަރުންނެވެ. ހިނދުކޮޅެއްގެ ތެރޭގައި ވާރޭ އޮއްސާލައިފިއެވެ. ފަރްހީންގެ ލޮލަށް ޖަމާވެފައިވާ ކަރުނަތަށް ވެސް އެވަގުތު އޮހިގަތީ އިހުތިޔާރުން ބޭރުގައެވެ. މަޖީދީ މަގަކީ ކިތަންމެ ބާރުބޮޑު މަގަކަސް މިވަގުތަކު އެމަގަކުން އެއްވެސް މީހެއް ފެންނާކަށްނެތެވެ. ރޮމުން ރޮމުން ދިޔަ ފަރްހީއަށް މީހަކު ފާރަލަމުން އައި ކަމެއްވެސް ނޭންގެއެވެ.\nފަރްހީންއަށް ނޭންގުނަސް އެމީހަކު ފަރްހީން ގެ ފޮޓޯ ނަގަމުން ފަރްހީންގެ ފަހަތު އަޅުވާލައިން އުޅޭތާ ކިތަންމެ އިރެކެވެ. ފަރްހީން ކަރުނަފުހެމުން ފުހެމުން ގޮސް ލައިގަތީ އެ އުފީހުގައި މަސައްކަތް ކުރާ ކުއްޖެއް ކަމަށްވާ ޒިޔާންގެ ގައިގައެވެ. ޒިޔާންވެސް ފަރްހީން ފެނުމުން ހައިރާން ވެފައި ބަލަން ހުއްޓެވެ. އަދި މިހާ ވިއްސާރައިރު ތިދަނީ ކޮންތާކަށްތޯއެހިއެވެ. ފަރްހީން ގެއަށް ދަނީކަމަށް ބުނުމުން ފަރްހީންގެ ފަހަތުން ޒިޔާންވެސް އެގެޔާ ހިސާބަށް ދިޔައެވެ. އޭގެ ސަބަބުން ފަރްހީން އަށް ފާރަލަމުން ދިޔަ މީހާގގެ ރުޅި އިތުރުވިއެވެ. އަދި ދެން ފަރްހީން ގެއިން ނިކުންނާނެ އިންތިޒާރެއްގައި ހުރެ ވަގުތުތަށް ގުނަންފެށިއެވެ.\nފަރްހީންވެސް ޒިޔާންއަށް ޝުކުރު އަދާކުރުމަށްފަހު އެގެއަށް ވަނުމަށް ދައުވަތު ދިނެވެ. ޒިޔާން އުޅެނީ ހުޅުމާލޭގައި ކަމުން ވާރޭ ހުއްޓަންދެން އެގޭގައި މަޑުކޮށްލަން ނިންމިއެވެ. ފަރްހީން އާއެކު ވަދެގެން އައި ޒިޔާންގެ ލޯ ތަރަތަރަ ޖަހައިގެން ދިޔައީ ގޭތޭރޭގައި ދުވަމުން ދިޔަ އަންހެން ކުއްޖާފެނިފައެވެ. ކުޑަކުއްޖެއް ފަހަތުން ދުވަމުން ދިޔަ މި އަންހެން ކުއްޖާ އޭނާއަށް ސިފަވީ ހޫރު ޕަރީއެއްފަދައިނެވެ. ޝަމްހާވެސް ބެލުމެއްނެތި ދުވަމުން އައިސް ޒިޔާންގެ ގައިގައި ޖެހުމާއެކު ދެމީހުން ވެއްޓުނެވެ. ދާދި ގާތުގައި މަންޒަރު ބަލަންހުރި ފަރްހީންގެ ހިނގަނޑު ދިޔައީ ފަޅައިގެންނެވެ. އެވަގުތު ދެމީހުންވެސް އިންތިހާއަށް ލަދުގަނެފައި ތިބެ ތެދުވިއެވެ. ސަމާވެސް އޭނާގެ މަންމައަށް ގޮވާލިއެވެ. އެވަގުތު ޒިޔާންގެ މޫނު މިލާދިޔަގޮތް އެންމެ ގާތުން ދުށީ ފަރްހީންއެވެ.\nAharaku 1 faharu ekm than kolha ???\nShamhaan engage kuraniy farheen akaa nuntha???\nEh sharaa akaaanun plz plz\nShamhaan engage kurany farheen aa. E ee farheen ah dheyn ulhey surprise eh… dhww… thanx up kohdhinyma bt dhn faharakun dhikohlahchey miah vure. Bt vv nice. Waitinggg\nDhen anna part up kohdhenee kon dhuvahaku.. v nice story… 😀\nV reethi dhen koniraku up kohdhenee\nmaadhan..m sorry kurukoh genas dhevunima\nand yeah.. maadhan ge part miah vure dhiguvaane in sha allah.. word count aki 1200 next part ge\nV kuru ???\nނޭނގި ހިތޭ ތި އަތުލީ 33\nލޯބި April 25, 2018\nލޯބީގެ ހައްގުގައި 21\nލޯބި October 7, 2020\nލޯބި June 10, 2020\nހަދިޔާ (ފަސްވަނަ ބައި)


Kurinbee Council Ge Raees MDP Ah Soi Kohfi - Vaguthu\nކުރިނބީ ކައުންސިލްގެ ރައީސް އެމްޑީޕީއަށް ސޮއިކޮށްފި\n9 މަސް ކުރިން ( އޮކްޓޯބަރ 12, 2019 )\nކުރިނބީ ކައުންސިލްގެ ރައީސް މުޙައްމަދު އަފްރާޙް - ފޮޓޯ: ފެށުން\nހދ. ކުރިނބީ ކައުންސިލްގެ ރައީސް މުޙައްމަދު އަފްރާޙް ސަރުކާރު ހިންގާ މައި ޕާޓީ، އެމްޑީޕީއަށް ސޮއި ކޮށްފިއެވެ.\nކުރިނބީގައި ޕީޕީއެމްގެ ހަރަކާތްތަކުގައި އިސްކޮށް ހަރަކާތްތެރިވަމުން ދިޔަ އަފްރާހް އެމްޑީޕީއަށް ސޮއިކޮށްފައި ވަނީ، އެރަށުގައި މިރޭ ކުރިޔަށްދާ އެމްޑީޕީގެ ރަސްމިއްޔާތެއްގައެވެ. ކުރިނބީ އެމްޑީ ޖަގަހައިގައި ކުރިޔަށްދާ އެ ރަސްމިއްޔާތުގައި އަފްރާހް ވަނީ އޭނާ ރަސްމީކޮށް އެމްޑީޕީ އާއި ގުޅިފައިވާކަން ހާމަކޮށްފައެވެ.\nއަފްރާހަކީ ކުރިނބީ ކައުންސިލްގައި ތިންވަނަ ދައުރެއް އަދާކުރައްވަމުންދާ ބޭފުޅެކެވެ. އޭނާއަކީ އެ ރަށު ކައުންސިލްގެ ފުރަތަމަ ރައީސްވެސް މެއެވެ. އެންމެ ފުރަތަމަ އަފްރާހް ކުރިނބީ ކައުންސިލަށް ވާދަކޮށް ކާމިޔާބުކޮށްފައި ވަނީ، ޑީއާރުޕީ ކެންޑިޑޭޓެއްގެ ގޮތުގައެވެ.\nއަދި ދެވަނަ ފަހަރާއި ތިންވަނަ ފަހަރު އަފްރާހް އެ ކައުންސިލަށް އިންތިޚާބުވެފައި ވަނީ އިދިކޮޅު ޕީޕީއެމް ޓިކެޓުގައެވެ.\nއަފްރާހް އެމްޑީޕީއަށް ސޮއިކުރުމުން ކުރިނބީ ކައުންސިލްގެ ނައިބު ރައީސް ފިޔަވާ ދެން ތިއްބެވި ދެބޭފުޅުންނަކީ އެމްޑީޕީގެ މެންބަރުންނެވެ.\nދެން ތަޙްޤީޤު ކުރާނީ އެމްޑީޕީގެ އެކްޓިވިސްޓުން އެދޭ ކަންތައްތައް އެކަނި - ޖަމީލް\nއޮކްޓޯބަރ 13, 2019 01:09\nލާދީނީ ގްރޫޕަށް ވަނީދޯ؟\nއޮކްޓޯބަރ 13, 2019 05:44\nމިކަހަލަ ދަނޑިވަޅެއްގައި ތިކަހަލަ ކަމެއް ކުރާނީ ވަރަށް ވިޔާނުދާ މީހުން\nއޮކްޓޯބަރ 13, 2019 06:52\nމައްސަލައެއް ނޫން! ޙާލަތާއި ނިޔަތް ދެނެވޮޑިގެންވާނީ ހުރިހާ ސިއްރާ ފައުޅު ދެނެވޮޑިގެންވާ އިލާހް!\nއޮކްޓޯބަރ 13, 2019 08:05\nއަފުރާހުއަށް ވ ސަލާމް. އަންނަ ދައުރު ކައުންސިލަށްަ އައުމަށް ހަނދާން ނައްތާލާ.\nއޮކްޓޯބަރ 13, 2019 08:09\nބޮޑުގުޅަ ވިއްކަންއުޅެޭ ކުއްޖެއްތަ ކޮއިފުޅަށްވާ ސާބަސް\nއޮކްޓޯބަރ 13, 2019 11:31\nހިރިމަރަދޫ ކައުންސިލް އެންމެ ބެސްޓް??\nއޮކްޓޯބަރ 13, 2019 17:05\nރރލާދީނީ ޕާޓީއާގުޅުނީދޯ ކަލޯ ކޮބާ ލަދު ހަޔާތް\nއޮކްޓޯބަރ 13, 2019 17:08\nލާދީނީ ޕާޓީއަށް ސޮއިކޮށްފި\nއޮކްޓޯބަރ 15, 2019 08:08\nއަފްރާހުގެ ދުވަސްތިދިޔައީ ދެން ކައުންސިލަށް ނުހޮވޭނެ ރާއްޖެއަށް އިސްލާމްދީން ނޫން ގޮތްތައް ފަތުރަންމިހާފާޅުކަންބޮޑުކޮށް އެޕާޓީއާއި އަފްރާޙް ތިގުޅުނު ގުޅުމުން ދޭހަވަނީ އެފަރާޙް އެކަމަށް ތާއިދު ކުރާމިންވަރު އެހެންކަމުން ދެން އަފްރާހް އަށްސަލާމް